ވަޒީފާގެ ފުރުސަތު: ޔޫރަޕް، އެމެރިކާ އެންޑް އޯޝަނިއާ ޑިޕާޓްމަންޓް/ޔޫރަޕް ސެކްޝަން\nކްލެސިފިކޭޝަން: ޓެކްނިކަލް ޑިރެކްޓަރ\nސަރވިސް އެލަވަންސް: 2,000.00 ރ.\nމަޤާމުގެ ނަންބަރު: J-317965\n- އެހެނިހެން އެލަވަންސް: ސްޕެޝަލް ޑިއުޓީ އެލަވަންސްގެ ގޮތުގައި އަސާސީ މުސާރައިގެ %35\n- ސަޕޯޓިންގ ކޯ2: 1100.00ރ.\nމި މަޤާމަކީ ޓެކްނިކަލް ކޯ އެލަވަންސް ދެވޭ މަޤާމަކަށްވާތީ، މި މަޤާމަށް ޓެކްނިކަލް ކޯ ދެވޭ، ކޯ- ޑިސިޕްލިންއަކީ، ޑިޕްލޮމަސީ، ފޮރިން ޕޮލިސީ، އިންޓަރނޭޝަނަލް ރިލޭޝަންސް ، ޕޮލިޓިކަލް ސައިންސް ،ޕަބްލިކް ޕޮލިސީ އަދި ސޯޝަލް ސައިންސްއެވެ. ޓެކްނިކަލް ކޯ އެލަވަންސްގެ ގޮތުގައި ދެވޭނީ މުސާރައިގެ %28 އެވެ.\n- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޚިދުމަތް ދެވޭނެއެވެ.\n- ދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން ދެވޭނެއެވެ.\n- ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެއެވެ.\nވަޒީފާ އަދާކުރަންޖެހޭ ތަން: މިނިސްޓްރީ އޮފް ފޮރިން އެފެއާޒް، މާލެ\nޑިޕާޓްމަންޓް/ ސެކްޝަން: ޔޫރަޕް، އެމެރިކާ އެންޑް އޯޝަނިއާ ޑިޕާޓްމަންޓް/ޔޫރަޕް ސެކްޝަން\n1- މިނިސްޓްރީން ހަމަޖައްސާ އުސޫލެއްގެ މަތިން، ރާއްޖެއާއި ޔޫރަޕް ޤައުމުތަކާ ދެމެދު އޮންނަ ގުޅުން އިތުރަށް ހަރުދަނާ ކުރުމަށް ކުރަންޖެހޭ މަސައްކަތްތަކުގައި ސުޕަވައިޒަރަށް އެހީތެރިވުން.\n2- ޔޫރަޕްގެ ޤައުމުތަކުގައި ޑިޕްލޮމެޓިކް އަދި ކޮންސިޔުލަރ އޮފީސްތައް ޤާއިމްކުރުމާއި އެޤައުމުތަކުގެ ޑިޕްލޮމެޓިކް އަދި ކޮންސިއުލަރ އޮފީސްތައް ރާއްޖޭގައި ޤާއިމުކުރުމާބެހޭ މަސައްކަތްކުރުން\n3- ޔޫރަޕް ޤައުމުތަކުން ރާއްޖެއަށް ކަނޑައަޅުއްވާ ސަފީރުންނާއި އޮނަރަރީ ކޮންސުލްއިން ބަލައިގަތުމަށް ކުރަންޖެހޭ މަސައްކަތާއި އަދި ރާއްޖެއިން ޔޫރަޕް ޤައުމުތަކަށް އައްޔަންކުރައްވާ ސަފީރުން އަދި އޮނަރަރީ ކޮންސުލްއިން ހަމަޖެއްސުމާބެހޭ އެންމެހާ މަސައްކަތްތައް ކުރުން.\n4- ދައުލަތުގެ އިސްވެރިން ޔޫރަޕްގެ ޤައުމުތަކަށް ކުރައްވާ ދަތުރުފުޅުތަކާއި އެ ޤައުމުތަކުގެ އިއްޒަތްތެރިންނާއި ވަފްދުތައް ރާއްޖެއަށް ކުރައްވާ ދަތުރުތަކާއި ބެހޭ މަސައްކަތްތައް ކުރުން.\n5- ރާއްޖެއާއި ޔޫރަޕްގެ ޤައުމުތަކާ ދެމެދު ކުރާ އެއްބަސްވުންތަކުގެ މަސައްކަތްތައް ކުރުން.\n6- ޔޫރަޕްގެ ޤައުމުތަކުން ރާއްޖެއަށްދޭ ތަމްރީނު ފުރުޞަތުތަކަށް ހަމަޖެހިފައިވާ އުސޫލުން ކަމާބެހޭ އޮފީސްތަކަށް ފޮނުވުން އަދި ޔޫރަޕްގެ އެކި ޤައުމުތަކުން ރާއްޖޭގެ ތަރައްޤީއަށް ބޭނުންވާ އެހީ ހޯދުމަށް މަސައްކަތް ކުރުން\n7- ޔޫރަޕް ސެކްޝަނަށް އަންނަ މުއާމަލާތްތައް ދުވަހުން ބަލައި ކަނޑައެޅިފައިވާ އުޞޫލުތަކަށް ރިޢާޔަތްކޮށް އިސްވެރިންގެ ލަފާގެ މަތިން އަޅަންޖެހޭ ފިޔަވަޅު އެޅުން.\n8- ޔޫރަޕް ސެކްޝަނަށް މަސައްކަތާގުޅިގެން ބައިވެރިވާންޖެހޭ ބައްދަލުވުންތަކުގައި ބައިވެރިވެ ބައްދަލުވުންތަކުގެ ޔައުމިއްޔާ ތައްޔާރުކުރުން.\nއިންޓަރނޭޝަނަލް ރިލޭޝަންސް، ޕަބްލިކް ޕޮލިސީ، ސޯޝަލް ސައިންސް، ޕޮލިޓިކަލް ސައިންސް، އެކައުންޓިންގ، ފައިނޭންސް، ކޮމަރސް، އިންޓަރނޭޝަނަލް ސައިންސް، ބިޒްނަސް، މެނޭޖްމަންޓް، އެޑްމިނިސްޓްރޭޝަން، ޕަބްލިކް މެނޭޖްމަންޓް، އެންޓަރޕްރިނިއުޝިޕް، ޖަރނަލިޒަމް، ހިއުމަން ރިސޯސް މެނޭޖްމަންޓް، އިންފޮރމޭޝަން ޓެކްނޮލޮޖީ، ކޮމްޕިއުޓަރ ސައިންސް، ލޯ، ޝަރީއާ، މާރކެޓިންގ، އިންޓަރނޭޝަނަލް ލޯ އެންޑް ޕޮލިޓިކްސް، އިކޮމޮނިކްސް، ސޯޝިއޮލޮޖީ، ފޮރިން ޕޮލިސީ،ޑިޕްލޮމަސީ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު، މަގާމުގެ މަސައްކަތުގެ ދާއިރާގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nއިންޓަރނޭޝަނަލް ރިލޭޝަންސް، ޕަބްލިކް ޕޮލިސީ، ސޯޝަލް ސައިންސް، ޕޮލިޓިކަލް ސައިންސް، އެކައުންޓިންގ، ފައިނޭންސް، ކޮމަރސް، އިންޓަރނޭޝަނަލް ސައިންސް، ބިޒްނަސް، މެނޭޖްމަންޓް، އެޑްމިނިސްޓްރޭޝަން، ޕަބްލިކް މެނޭޖްމަންޓް، އެންޓަރޕްރިނިއުޝިޕް، ޖަރނަލިޒަމް، ހިއުމަން ރިސޯސް މެނޭޖްމަންޓް، އިންފޮރމޭޝަން ޓެކްނޮލޮޖީ، ކޮމްޕިއުޓަރ ސައިންސް، ލޯ، ޝަރީއާ، މާރކެޓިންގ، އިންޓަރނޭޝަނަލް ލޯ އެންޑް ޕޮލިޓިކްސް، އިކޮމޮނިކްސް، ސޯޝިއޮލޮޖީ، ފޮރިން ޕޮލިސީ،ޑިޕްލޮމަސީ ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައި.ޑީ ކާޑް ގެއްލިފައިވާ ނަމަ، އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓް ނުވަތަ ޑްރައިވިންގް ލައިސަންސް\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓް ގެ ކޮފީ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯޓުގެ ކޮޕީ އަދި ޓްރާންސްކްރިޕްޓްގެ ކޮޕީ.\n(ށ) މަތީ ތައުލީމު ދޭ، ރާއްޖޭގެ މަރުކަޒަކުން ދޫކޮށްފައިވާ ތައުލީމީ ސެޓުފިކެޓުތަކާއި ޓްރާންސްކްރިޕްޓް؛ ނުވަތަ ކޯސް ފުރިހަމަކުރިކަމުގެ ލިޔުމާއި ޓްރާންސްކްރިޕްޓްގެ ކޮޕި.\n6. ވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓުފިކެޓުތަކުގެ ކޮޕީ؛\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަގާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަގާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އަދި މަސައްކަތްކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްޞާވާ ކުންފުންޏެއްގައި މަސައްކަތްކޮށްފައިވާނަމަ އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު (އެއް އިދާރާއެއްގެ ތަފާތު މަގާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް\n(ރ) ޤައުމީ ނުވަތަ ބައިނަލްއަޤުވާމީ ޖައްއިއްޔާ/ޖަމާއަތެއްގައި މަސަތްކަތްކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ/ޖަމާއަތަކީ ހިނގަމުންދާ ޖަމްޢިއްޔާ/ޖަމާޢަތެއްކަން ބަޔާންކޮށް އެ ތަނަކުން ދޫކޮށްފައިވާ ލިޔުން\n- ތަޢުލީމާއި ތަމްރީން %25\n- މަސައްކަތުގެ ތަޖުރިބާ %25\nލިބިފައިވާ ހުނަރު (އިންޓަވިއު/ ޕްރެކްޓިކަލް/ޕްރެޒެންޓޭޝަން) %50\n- ވަޒީފާއަށް ހޮވޭ ފަރާތަށް މަދުވެގެން ލިބެންޖެހޭނެ ޖުމްލަ އިންސައްތައިގެ އަދަދު %55\nމަޤަމަށް އެދެންވީގޮތާއި ސުންގަޑި\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 އޮކްޓޯބަރ 2020 (ބުދަ) ދުވަހުގެ 12:00 ގެ ކުރިން، މިނިސްޓްރީ އޮފް ފޮރިން އެފެއާޒް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައި ގަނެވޭނެއެވެ.\nއަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާ އަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާރކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\nއިންޓަވިއު /އިމްތިޙާން އޮންނާނެ ތަނާއި، މުއްދަތު\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، އިމްތިޙާން އޮންނާނީ، 15 އޮކްޓޯބަރ އިން 12 ނޮވެމްބަރ 2020 އަށް މިނިސްޓްރީ އޮފް ފޮރިން އެފެއާޒްގައެވެ.\n"ވަޒީފާއަށް ކުރިމަތިލީ ފަރާތްތަކުގެ ޕޮއިންޓު ލިބުނު ގޮތުގެ ޝީޓް (A2 ފޯމް)" އާންމުކުރުން\nއިންޓަރވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމް)" އާންމުކޮށް ފެންނާނެހެން މި އިދާރާގައި އަދި އިދާރައިގެ ވެބްސައިޓުގައި އާންމުކުރެވޭނެއެވެ. ވަޒީފާ އަށް ކުރިމަތިލީ ފަރާތްތަކުން ޕޮއިންޓު ދެވިފައިވާ ގޮތާމެދު ޝަކުވާއެއް އޮތް ނަމަ A2 ފޯމު އާންމު ކުރާދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3023941 އަށެވެ. އީ-މެއިލް ކުރާނީ [email protected] އަށެވެ.\n30 ސެޕްޓެމްބަރ 2020\nޕަބްލިޝްކުރި ގަޑި: 1521\nސުންގަޑި: 14 އޮކްޓޫބަރު 2020 1200\n- ވަޒީފާގެ ފުރުސަތު: ޔޫރަޕް، އެމެރިކާ އެންޑް އޯޝަނިއާ ޑިޕާޓްމަންޓް/ޔޫރަޕް ސެކްޝަން


Vaudhu Thakuge Thafseel Haama Kurahvan IBOO akah Egi Vadai nugan,navaa- Nihaan\nމުޖުރިމުން ދައްކާ ދޮގުތަކުގެ ވާހަކަ ނޫސްތަކުގައި ...\nރިޔާސީ އިންތިޚާބަށްޓަކައި ވެވަޑައިގަންނަވާ ވަޢުދުތަކުގެ ތަފްސީލް ހާމަކުރައްވަން އިބްރާހިމް މުހައްމަދު ސޯލިޙް އަށް އެނގިވަޑައިނުގަންވާ ކަމަށް ވިދާޅުވެއްޖެއެވެ.\nޕީޕީއެމް އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ނިހާން ވިދާޅުވީ، ޕީޕީއެމްއިން ރައްޔިތުންނަށް ވެ ވަޑައިގަންނަވާ ވައުދުތައް އިދިކޮޅު ފަރާތްތަކުން ކޮޕީ ކުރައްވަނީ ކަމަށެވެ.\nނިހާން މިފަދައިން ވިދާޅުވީ، މިނިވަން ދުވަހުގެ މުނާސަބާތުގައި ބޭއްވި ޖަލްސާގެ ތެރެއިން ދިވެހި ރައްޔިތުން ބޯހިޔާވަހިކަން ފޯރުކޮށްދެއްވަން ވިލިމާލޭގެ ދެވަނަ ސަހަރެއް ބިނާ ކޮށް ތިން ލައްކަ ފަނަރަހާސް މީހުންނަށް ބޯހިޔާވަހަކަން ފޯރުކޮށްދޭނެ ކަމުގެ ވައުދުފުޅު ރައީސް ޔާމީން ވެވަޑައިގެންނެވި ފަހުން، ރައްޔިތުންނަށް ބޯހިޔާވަހިކަން ފޯރުކޮށްދެއްވާނެ ކަމަށް އިބްރާހިމް މުހައްމަދު ސޯލިހް ވިދާޅުވުމުންނެވެ.\nނިހާން ވަނީ ގޯތިގެދޮރު ބިނާކޮށްދެއްވާނެ ގޮތް ހާމަކޮށްދެއްވަން އިބޫ އަށް އެނގިވަޑައިނުގަންނަވާކަން ފާހަގަކުރައްވާފައެވެ. ވިލިމާލެ2ގެ ޕްރޮޖެކްޓް ހިނގާނެ ގޮތާއި ހުރިހާ ކަމެއްގެ ތަފްސީލު ރައީސް ޔާމީން ދެއްވާފައި ވަނިކޮށް އިބޫ ގޯތި ގެދޮރު އަޅައިދޭނެ ކަމަށް ވިދާޅުވެ ވައުދުވެވަޑައިގެންނެވީ ދިވެހި ރައްޔިތުން ގުނބޯ ހައްދަން ކަމަށް ނިހާން ވިދާޅުވިއެވެ.\nމިނިވަން ދުވަހުގެ ރަސްމީ ޖަލްސާގައި ވާހަކަފުޅު ދައްކަވަމުން ރައީސް އަބްދުﷲ ޔާމީން ވިދާޅުވީ، ވިލިމާލޭގެ ފޭސް ދޭއްގައި ހިންގާ ބޯހިޔާވަހިކަމުގެ މަޝްރޫޢުގެ ދަށުން 315000 މީހުންނަށް ބޯހިޔާވަހިކަން ލިބިގެންދާނެ ކަމަށެވެ. ރައީސް ވިދާޅުވީ އެމަޝްރޫޢު ކުރިއަށް ގެންދާނީ ގުޅީފަޅާއި ތިލަފުއްޓާއި ވިލިމާލެ ބްރިޖަކުން ގުޅާލައިގެން ކަމަށެވެ.\nއެމަޝްރޫޢުގެ ދަށުން 2030 ވަނަ އަހަރަށް 18 އަހަރު ފުރޭ ކޮންމެ ރައްޔިތަކީ 1000 އަކަފޫޓްގެ ބިމެއް އޮތް މީހަކަށް ހައްދަވާނެ ކަމަށް ރައީސް ވިދާޅުވިއެވެ. އެމަނިކުފާނު ވިދާޅުވީ ވެރިކަމުގައި ރައްޔިތުންގެ ގިނަ ކަންބޮޑުވުންތަކަށް މިހާރު ވަނީ ހައްލު ހޯއްދަވައިދެއްވާފައި ކަމަށެވެ. އެހެންނަމަވެސް ބޯހިޔާވަހިކަމުގެ މައްސަލަ އަދިވެސް ހައްލު ނުކުރެވޭކަން ފާހަގަ ކުރައްވާ ރައީސް ވިދާޅުވީ އެމައްސަލަ ހައްލު ކުރެއްވުމަށް ހުށަހަޅުއްވާ ސިޔާސަތަކީ ދެވަނަ ޝަހަރެއް ތަރައްޤީ ކުރުން ކަމަށެވެ.\nޕީޕީއެމްގެ ޕްރެސް ކޮންފަރެންސްގައި ވާހަކަ ދައްކަވަމުން ނިހާން ވިދާޅުވީ، އެޕާޓީގެ މެނިފެސްޓޯ ލަސްތަކެއްނުވެ ރައްޔިތުންނާ ހަމައަށް ގަނޑުކޮށް ހިއްޞާ ކުރައްވާނެ ކަމަށެވެ. އަދި މިސަރުކާރަށްވުރެ ވަރުގަދަޔަށް ފްލެޓް އެޅުމުގެ މަސައްކަތް ކުރެވޭނެ އެހެން ސަރުކާރެއް ރާއްޖޭގެ ތާރީޚްގެ އެއްވެސް ހިސާބަކުން ފެނިފައި ނުވާ ކަމަށްވެސް ނިހާން ވިދާޅުވިއެވެ.


Maafushi gai gavaidha hilaafah beynun kuraa binthah huskuran angaifi\nމާފުށީގައި ގަވާއިދާ ހިލާފަށް ބޭނުންކުރާ ބިންތައް ހުސްކުރަން އަންގައިފި\n21 ފެބްރުއަރީ 2021 - 22:42:22\nކ. މާފުށީގައި ގަވާއިދާ ހިލާފަށް ބޭނުންކުރާ ބިންތައް ހުސްކުރަން އަންގައިފި އެވެ.\nމާފުށީ ކައުންސިލުން ބުނީ އެކައުންސިލްގެ ހުއްދަނެތި ގަވާއިދާ ހިލާފަށް މާފުށީގެ ބިންތަކުގައި އެކިއެކި ބޭނުންތަކަށް އިމާރާތްކޮށް، ތަކެތި ބަހައްޓާފައިވާކަން އެއިދާރާއަށް ފާހަގަކުރެވިފައިވާ ކަމަށެވެ.\nއެގޮތަށް ގަވާއިދާ ހިލާފަށް ބަހައްޓާފައިހުރި ތަކެއްޗާއި ކޮށްފައިވާ އިމާރާތް، މިއަދުން ފެށިގެން ހަތް ދުވަހުގެ ތެރޭގައި ނެގުމަށާއި، ހުއްދަނެތި އެއްވެސް ބޭނުމެއް ކުރަމުންދާނަމަ އެކަމެއް ހުއްޓާލުމުގެ އިތުރުން ބިންތަކުގައި އެއްވެސް ފަރާތަކުން މަސައްކަތެއް ކުރަމުންދާނަމަ އެކަމެއް ވަގުތުން ހުއްޓާލުމަށް މާފުށީ ކައުންސިލުން މިއަދު ވަނީ އަންގާފައެވެ.\nކައުންސިލުން ބުނީ އެ މުއްދަތު ހަމަވުމަށްފަހު ނުގެންގޮސް ހުރި ތަކެތި އެ އިދާރާގެ ފަރާތުން ކަމާއި ގުޅޭ އިދާރާތަކަށް އަންގައި، ކަނޑައެޅިފައިވާ އުސޫލުގެ ތެރެއިން އެތަކެތި އެބިންތަކުން ނަގައި، އެބިންތަކުގައި ހުރި އިމާރާތްތައް ތަޅާލައި ބިން ހުސްކުރާނެ ކަމަށެވެ.\nއެގޮތުން ބިމުގައި ހުރި ތަކެތި ހުސްކުރުމުގެ ތެރޭގައި އެތަނުން ނުގެންގޮސް ހުރި އެއްޗެއްސަށް ލިބޭ އެއްވެސް ގެއްލުމަކަށް އެކައުންސިލްގެ ފަރާތުން ޒިންމާ ނުވާނެ ކަމަށްވެސް ކައުންސިލުން ބުނެފައިވެ އެވެ.\nމާފުއްޓަކީ ފުޅާދާއިރާގައި ގެސްޓްހައުސްގެ ވިޔަފާރިކުރަމުން އަންނަ ރަށެކެވެ. އެގޮތުން ރާއްޖޭގެ އެކި ހިސާބުތަކުގެ ވިޔަފާރިވެރިން އެ ރަށުގައި ގެސްޓްހައުސްގެ ވިޔަފާރި ފުޅާދާއިރާއެއްގައި ކުރެއެވެ. އެހެންނަމަވެސް ދޭތެރެ ދޭތެރެއިން ކައުންސިލްގެ ހުއްދަނެތި ގަވާއިދާ ހިލާފަށް މާފުށީގެ ބިންތަކުގައި އެކިއެކި ބޭނުންތަކަށް އިމާރާތްކޮށް، ތަކެތި ބަހައްޓާފައިވާކަމުގެ ޝަކުވާތައް ކައުންސިލަށް ހުށަހެޅޭ ކަމަށް ބުނެ އެވެ.


Verikamah ran'galhee kaamineegey fullaa | Bithufangi\nއުމުރުން މިހާރު 22 އަހަރު ވީއިރު4ވެރިކަމެއް ތަޖުރިބާ ކޮއްފީމުއެވެ. ބަރުހެލި ދުވެލީގައި ވެރިކަންކުރި މައުމޫނު ގެ ވެރިކަމުގެ އިތުރުން ތިންއަހަރުގެ ކުރު ވެރިކަމެއްކޮށް އިސްތިއުފާދީ ގެޔަށްދިޔަ ނަޝީދުގެ ވެރިކަމާ އެއަށްފަހު އައި ވަހީދުގެ ސަރުކާރެވެ. އަދި ފޯރިގަދަ އިންތިހާބަކަށްފަހު ދިވެހި ދައުލަތުގެ ހުންގާނުގައި ހިފި ޔާމީންއެވެ. ކާމިނީގޭ ސާރިދޯޅަ 30 އަހަރުން ފިނިހަކަ ދުވެލީގައި ގެނައި ތަރައްގީގެ ބައިކުޅަބައި3އަހަރުން އެފުއްމިފުށައް ޖެހީއެވެ. ވެރިކަމަށް އަންނަށް ރައްޔިތުންނަށް ދެއްކިހާ ދަޅައެއްގެ އަލި ކެނޑި ނިވުނީއެވެ.\nވެރިކަމުގެ ކުރު ތިންއަހަރުގައި ޖެހި ކަޑަތަށް ފީވެދިޔައިރުވެސް ބިންގަލުން މައްޗަށް އެރި ފުލެޓެއް ބަނދަރެއް މަގެއް ނެތެވެ. ކަނޑާ ފަޅުން ހޯދަންބުނި ނަފާ އެއް ނެރެވޭގޮތެއް ނުވެ ރިސޯޓުތަކާ ބޭރުގެ އިންވެސްޓަރުންނަށް ދަތިކޮށް ކޮރަފްޝަނުގެ ހާއްޔަކަށް ދައުލަތް ބަދަލުކޮއްލިއެވެ. އެޅުނު ފްލެޓެއްވިއްޔާ ދިނީ ގާތްތިމާގެ މީހުންނަށާ ޕާޓީގެ މީހުންނަށެވެ.\nވެރިކަމަށް ވަޑައިގަންނަވަން ޑޮލަރުގެ އަގުހެޔޮކުރަށްވާނެކަމަށް ވިދާޅުވެ ވެރިކަމާ ހަވާލުވެ ޑޮލަރުގެ އަގު ބޮޑުކުރެއްވުމުން އިންފްލޭޝަން ރޭޓު އެތަށް ގުނަޔަކަށް މަތިވެގެން ދިއުމުގެ ނަތީޖާއަކަށްވީ ރައްޔިތުމީހާގެ އަނގަޔާ އަތާ ދިމާނުވުމެވެ. ގައުމުގެ ހަރުމުދާތައް ނުއަގުގައި ބޭރުގެ އެކުވެރިންނަށް ވިއްކާ ގައުމު ދަރުވާލީއެވެ. އެއްމެ ރިސޯޓަކާ އެއްމެ ލެޕްޓޮޕަކުން ހިންގަން ބުނި ސަރުކާރު ވެރިކަމުގެ ތިންއަހަރު ނިމިގެން ދިޔައިރު ސިޔާސީ މަގާމުތަށް ގިނަވެ މަތިބަރުވުމުގެ ނަތީޖާއަކަށްވީ ބޭރުގެ ބޭންކުތަކުންނާ ގައުމުތަކުން ރާއްޖެއަށް ލޯނުދޭންވެސް ފަސްޖެހުމެވެ.\nއިސްލާމްދީނުގެ އަދާވާތްތެރިންގެ މަދަދު ލިބި ޒަމާނުންސުރެ ދިވެހިން ގަބޫލުކޮށްގެން ތިބި އިސްލާމްދީނުގެ މަތިވެރި ހިދާޔަތުގެ އަލިން ބޭރުކޮއް ދީނަށް ފުރައްސާރަކޮށް ރަސޫލާއަށް ހަޖޫޖަހައި، ގައުމުގެ އިޖްތިމާއީފޭރާން ވީދާ ކުދިކުދި ކޮއްލީ ހުޅަނގުގެ ގައުމުތަކުން ނަކަލުކުރި "ދޮންމީހުން އުޅޭގޮތް "ދިވެހިންގެ ތެރެޔަށް ފަތުރައިގެންނެވެ. ރަލާއި މަސްތުވާތަކެތީގެ އިތުރުން ބަރަހަނާވެ ޕާޓީ ކުދިން ބިރާކާނުލާ މަޖާކުރަން ދަސްކޮށްދީ މި މަޅީގައި ޒުވާނުން ޖެއްސުވީއެވެ. ދިވެހިން ދިވެހި ގައުމު އާރާސްތުކޮއް ގައުމު ބިނާކުރުމަށް 2007 ވަނަ އަހަރު ވެރިކަމަށް ގެނައި ކެނެރީގޭ " ޕްރޮޑަކްޓުން" ގައުމަށް ލިބުނީ ގެއްލުމެވެ. ނިކަމެތިކަމާ ނާތަހުޒީބުކަމެވެ. އެވަރުން ފުއްދާލީއެއް ނޫނެވެ. ވެރިކަން ދޫކުރަށްވާ ވަޑައިގަތީ ގައުމުގައި ހުޅު ޖަހާފައެވެ!\n2013 ވަނަ އަހަރު ވާދަވެރި އިންތިހާބަކަށްފަހު ދިވެހީން ގައުމުގެ ވެރިކަން ހަވާލުކުރީ ކާމިނީގޭ ފުއްލާޔަކާއެވެ. ވެރިކަމަށް3އަހަރުވެގެން ދިޔައިރު ރަށް ރަށަށް ގޮސް "ކަޑަ"އެއް ނުޖަހައެވެ. ހުޅުވައިދެނީ މުޅިންވެސް އަލައްހެދި ކޮންމެވެސް ބަނދަރެކެވެ. މަގެކެވެ. ސްޕޯޓްސް އެރީނާ އެކެވެ. ނުވަތަ އިފްތިތާހުކޮއްދެއްވަނީ ފެނާ ނަރުދަމާގެ މަސައްކަތް ތަކެވެ. ވެރިކަމަށް އަހަރު ހަމަނުވަނީސް ޑޮލަރުފަހާދުވަން ލީ ފުލުހުން ދުރުކޮށް ޑޮލަރުގެ އަގު ހެޔޮކޮއްދެއްވާ އަތްފޯރާފަށުން ފަސޭހަކަމާއެކު ޑޮލަރު ލިބެނޭނެ އިންތިޒާމު ހަމަޖެއްސެވީއެވެ.\nބޭރުގެ އިންވެސްޓަރުންނަށް ފަސޭހައިން ރާއްޖޭގައި އިންވެސްޓް ކުރެވޭނެ ނިޒާމެއް ގާއިމްކޮއްދީ އިންވެސްޓަރުންގެ އިތުބާރު ރާއްޖެއަށް ހޯދައިދިނީއެވެ. ނިކަމެތިވެ ބާރުނެތްދުވަހު އާއިލާގޮވައިގެން އުޅެވޭނެވަރަށް ފައިސާ އިސްރަށްވެހީންނަށް ދެއްވާ ހުސްނުވާ އާސަންދައިގެ އިންޝިއުރެން ސްކީމް ދިވެހި ކޮންމެ ރައްޔިތަކަށް ދެއްވާ ގައުމުގެ އިޖްތިމާއީ ފޭރާން ހަސްފަސްވެފައިވާ ބާގަނޑުތަށް ވިޔެލެއްވީ މޮޅު ފަށުވިންނެވެ.\nތޮށްޖެހިފައިވާ މާލެއަށް ދިމާވެފައިވާ ބޯހިޔާވަހިކަމުގެ މައްސަލަޔަށް ހައްލެއް ހޯދައިދީ އެސްފިޔަޖަހާލާހާ ބާރުމިނުގައެވެ. ހުޅުމާލޭގެ ދެވަނަ ފިޔަވަހީގެ ބިންހިއްކާ ތަރައްގީކުރަންފެށީ މާލޭގެ އެކި ސަރަހައްދުތަކުން ހިތްއުފާކޮއްލާނެ ޕާކުތަށް ގާއިމްކޮއްދެއްވާ އެކަމުގެ ފޮނިމީރުކަން ދިވެހިންނަށް ހޯއްދަވާ ދެއްވަމުންނެވެ. ނުއެޅޭނެކަމަށް ބުނެ އެކަމުގެ މާހިރުން ކޮބައިތޯ ސުވާލުކުރި ވެރިންނަށް ގޮންޖައްސަވާ މާލެ އާއި ހުޅުލެއާއި ދެމެދު އަޅާ ބްރިޖުގެ މަސައްކަތް އެހެރަގެންގޮސް ނިންމަވަނީ އައި ޖީ އެމް އެޗް ގެ 25 ބުރީގެ ބޮޑު ބިޔަ މަސްރޫއާއިއެކުގައެވެ. ދިވެހިން ބޭރުގައުމުތަކަށް ބޭސްފަރުވާޔަށްދާން އުފުލާ ތަކުލީފުތައް ނިމުމަކަށް ގެންދެވުމަށް މަސައްކަތް އެކުރައްވަނީ ދުނިޔޭގެ އެންމެ ބޮޑެތި މަތިންދާބޯއްޓުތަށް ޖެއްސޭފެންވަރަށް ހުޅުލޭގައި ގާއިމްކުރާ އައު ރަންވޭއާއި އެކުއެވެ.\nވޭތުވެދިތަ ތަނުގައި ކުރު މުއްދަތެއްގައި ތަރައްގީނުކުރެވޭވަރަށް ރިސޯޓުތަށް ތަރައްގީކޮށް ނިންމަމުން އެގެންދަވަނީ އަލަށް އުފަންކުރުވި 17،000 ވަޒީފާއާއި އެކުއެވެ. ދިވެހި ޒުވާނުންނަށް ފަހި ފުރުސަތުތަކެއް ހޯދައިދީ އަތޮޅުތެރޭގެ ރައްޔިތުން ބޭސްނުލިބިގެން ފުރަމާލެޔަށް ސަލާންޖެހި ޖެހުން ނިމުމަކަށްގެނެސް ކޮންމެ ރަށެއްގައި ބޭސްފިހާރައެއްގެ އިތުރުން ރާއްޖޭގެ އުތުރާ ދެކުނުގައި ޒަމާނީ ފެންވަރުގެ ހޮސްޕިޓަލް ގާއިމްކުރުމަށް ބަޔާކާއި ހަވާލުކުރެއްވީ މުޅިން އަލަށް ދިވެހިރާއްޖޭގައި ގާއިމްކުރާ މެޑިކަލް ކޮލެޖާއި އެކުގައެވެ.\nބޯހިޔާވަހިކަމަށް ދިމާވެފައިވާ ދަތިކަން ހައްލުކުރުމަށް އަލަށް އަޅާ 7000 ފްލެޓް ގާއިމްކުރައްވަމުން އެގެންދަވަނީ މާލެއަށް އިތުރުވެގެން ދިޔަ އިންޑަސްޓްރިއަލް ވިލެޖާއެކު މާލެތެރެ އަށް ވެރިކުރުވި ހިމޭންކަމުންނެވެ. މާލޭގެ ބޮޑެތި މަގުތަށް އެއްވަރުކުރައްވަމުން އެ ގެންދަވަނީ ޒުވާނުންނަށް އެތަކެއް ފަހި ފުރުސަތުތަކަކާއެކުއެވެ. އައިހޭވަން މަސްރޫއާއި އެނބޫދޫ ފިނޮޅުގެ މަސްރޫއިން ގައުމުގެ އިޤްގިސޯދީ މެކުހައްޖައްސަވަމުންނެވެ. މީ އަދި ތިންއަހަރުގެ ވާހަކައެވެ. އަދި ދެ އަހަރު އޮތީއެވެ.\nދިވެހިން މިއަދު ނިންމައިފިއެވެ. ތަރައްގީއަކީ ކޮންސްޕީޑެއްގައި ގެނެވޭނެ އެއްޗެއްކަމާ ތަރައްގީ ގެނެވޭނީ ކިހާފެންވަރެއްގެ ބޭފުޅަކަށްކަން ކަމެވެ. ހެޔޮވެރިކަމެއް ކޮއްދެވޭނެވަރުގެ ލަޔާޤަތާ ގާބިލީޔަތު ހުރީ ކެނެރީގޭ ޚާއިނެއްގެ ކިބައިގައި ނޫންކަމާ ކާމިނީގޭ ފުއްލާއެއްގެ ކިބައިގައި ކަމެވެ.


Majilis Govvaalan Jehey Kamah Buni Massala Fuluhah Husha Alhaifi - Vaguthu\nރައްޔިތުންގެ މަޖިލީހަކީ ގޮއްވާލަން ޖެހޭ ތަނެއް ކަމަށް ބުނެ ފޭސްބުކްގެ ލައިވްއަކަށް ކޮމެންޓް ކުރި މީހެއްގެ މައްސަލަ ބެލުމަށް ފުލުހުންނަށް ހުށަހަޅައިފިއެވެ.\nމި މައްސަލަ ފުލުހަށް ހުށަހަޅާފައިވަނީ ރައްޔިތުން މަޖިލީހުގެ ފަރާތުންނެވެ.\nފޭސްބުކް މެދުވެރިކޮށް ޓީވީ ޗެނަލަކުން އިއްޔެގެ ޖަލްސާ ވަގުތުން ދައްކަމުން ދިޔަ އިރު، އެ ލައިވަށް ކޮމެންޓް ކުރި މީހަކު ވަނީ މަޖިލިސް ގޮއްވާލަން ޖެހޭ ކަމަށް ބުނެފައެވެ. މިކަން މަޖިލިހުގެ ރިޔާސަތުގެ ސަމާލު ކަމަށް ގެންނެވީ ގަލޮޅު ދެކުނު ދާއިރާ މެމްބަރު މީކާއިލް އަހުމަދު ނަސީމެވެ.\nމީކާއިލްގެ މިވާހަކައާ ގުޅިގެން މަޑުއްވަރީ ދާއިރާގެ މެމްބަރު އާދަމް ޝަރީފް އުމަރުވެސް ވަނީ އެކަން ފާހަގަކޮށް ކަންބޮޑުވުން ފާޅުކުރައްވާފައެވެ.\nމަޖިލީހުގެ މިއަދުގެ ޖަލްސާގެ ރިޔާސަތުގައި އިންނަވައިގެން މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ އެ މައްސަލަ މަޖިލީހުގެ އަމީންއާންމު ފާތުމަތު ނިއުޝާގެ ސަމާލުކަމަށް ގެނެސް މިހާރު ފުލުހުންނަށް ހުށަހަޅާފައިވާ ކަމަށެވެ.\nމަޖިލިސް ގޮއްވާލަން ޖެހޭ ކަމަށް ބުނެ މީހަކު އިންޒާރު ދިން އިރު، މި މަހުގެ ހަ ވަނަ ދުވަހު ރައީސް މުހައްމަދު ނަޝީދު، އެމަނިކުފާނުގެ ގެކޮޅު ކަމަށްވާ ގ. ކެނެރީގެއިން ނިކުމެވަޑައިގެން މަޖީދީ މަގުގައި އޮތް އެމަނިކުފާނުގެ ކާރުކޮޅަށް އަރާވަޑައިގަތުމަށް ހިންގަވާފައި ވަޑައިގަންނަވަނިކޮށް އެސަރަހައްދުގައި ޕާކުކޮށްފައި ހުރި ސައިކަލެއްގެ މަޑި ދަށުން ބޮމެއް ގޮއްވާލައިގެން ދިން ހަމަލާއެއްގައި ނަޝީދަށް ސީރިއަސް އަނިޔާތަކެއް ލިބިވަޑައިގެންނެވިއެވެ.\nއެމަނިކުފާނު މިވަގުތު ފަރުވާ ހޯއްދަވަމުން ގެންދަވަނީ ޖަރުމަންވިލާތުގައެވެ.\nމި ހަމަލައާ ގުޅިގެން ތިން މީހަކު ވަނީ ހައްޔަރުކޮށްފައެވެ.\nމެއި 18, 2021 12:56\nބޮޑެތި ބޭފުޅުންނަށް ނަފާވާ މަސްތުވާތަކެތީގެ މައްސަލަތައް ހުއްޓުވަން އެހާފޯރިއެއް ނުހުރޭ އެކަމު މިބޭފުޅުންވެސް ބަޑިބޭސްދެކެ ވ ބިރުފުޅުގަނޭހެން ހީވަނީ ތެޅޭވަރުން\nމެއި 18, 2021 13:18\nބިރުފަހަނަޅާ ދިއުމައް ގޮވިމީހުން މިއަދުވެރިކަމުގަތިބީ އަދިތިމަޖިލީހުގަހިތައް އެރިއެއްޗެއްގޮވާ މާރާމާރީހިންގާހެދީ މިއަދުމުޖުތަމައުތެރެއިން މިފެނިގެންދަނީ 2006ގަ އެމްޑީޕީ ކުރިމަސައްކަތުގެ ނަތީޖާ އަދިއެފިލާވަޅުތައް މިއަދުހިތިބޭހައްވެ ދިރުވާނުލެވިގެން ބަނޑުހިކިފަތިބީ އެމްޑީޕީ 2006 ކުންމިއަދާ ހަމަޔައް ކުރިގޮވިހުރިހާކަމެއް އެމީހުންގެ ވެރިކަމުގަ ތަހައްމަލްކުމުންދަނީ މިސާލެއް ބޭރުމީހުން ރާއްޖެނައައުމައް ދިވެހިން ވަޒީފާނުނުކުމެ އިހުތިޖާޖުކުރުން 2006 2007 ގޮޅާބޯ ގޮޅާބޯގޮވުން މިހާރުއެމްޑީޕީގެރައީސުން އެތިބީގޮޅާބޯވެފަ އެކަނި ސާބެ ހަސަން ބެލީމަފެއްނާނެ އީވާމެންގޮވިގޮޅާބޯ އައްވުރެހާލުދެރެކަން.\nމެއި 18, 2021 13:28\nމަޖިލިސް އުވާލަން ގޮވާތީ އެމައްސަލަވެސް ޕޮލިހައްވައްދާ.\nމެއި 18, 2021 13:58\nތީ މަޖަލަކަށް އެމީހާ ބުނި ބަހެއް. ރައީސް ޔާމީން ގޭގައި ހުންނަވަނިކޮށް ގޮއްވާލަން ބުނި މީހާވެސް މަޖަލަކަށް ބުނީ. ސަރުކާރުން އެޅި އެއްވެސް ފިޔަވަޅެއްނެތް.\nމެއި 18, 2021 15:44\nދެން މިގައުމުގަ އޑޕގެ ނަންވެސް ކޮމެންޓެއްގައވިޔަސް އެހެން ގިތަކަށް ވިޔަސް ކިޔާލި ކޮންމެ މީހަކު ހަރުކައްޓަށް ހަދައި ޖަލައްލާން ވެއްޖެއިޔާމު ދެން މިގައުމުގައި އޑޕ މީހުން ފިޔަވައި އިތުރު ބަޔަކަށް ދިރި އުޅެވޭނެ އެއްވެސް ގޮތެއްނެތް


UPDATE: Kureege CP Areef hayyarukohfi\nކުރީގެ ސީޕީ އަރީފު ހައްޔަރުކޮށްފި\nއަހުމަދު އަރީފު: މިއަދު ވަނީ ހައްޔަރުކޮށްފައި\nފުލުހުންގެ ކުރީގެ ޕޮލިސް ކޮމިޝަނަރު އަހްމަދު އަރީފް ދިރިއުޅުއްވާ ގޭގައި ހުންނަ އޭނާގެ އެޕާޓްމެންޓަށް ފުލުހުން ވަދެ ބަލައި ފާސް ކުރުމަށްފަހު އަރީފު ހައްޔަރުކޮށް ސަރުކާރުގެ ތަހުގީގު ޖަލު ދޫނިދޫއަށް މިއަދު ގެންގޮސް އޭނާގެ މައްޗަށް ތަހުގީގެއް ފަށައިފި އެވެ.\nއަރީފް ދިރިއުޅުއްވާ މއ. ސްނޯ ރޯސްގެ ފަސް ވަނަ ބުރީގައި ހުންނަ އޭނާގެ އެޕާޓްމެންޓް ބަލައި ފާސް ކުރުމަށްފަހު ފުލުހުންގެ ވެހިކަލެއްގައި އަރީފު ގެންގޮސްފައި ވަނީ ހެނދުނު 10:00 ޖަހާއެހާކަންހާއިރު އެވެ. އޭނާގެ ގާނޫނީ ވަކީލު އިބްރާހިމް ޝަމީލު ވިދާޅުވީ އަރީފުގެ މައްޗަށް ކޮށްފައި ވަނީ ގާނޫނީ ސަރުކާރު ވައްޓާލަން މަސައްކަތް ކުރުމުގެ ތުހުމަތު ކަމަށެވެ. އަދި އޭނާގެ ގެ ބަލާފާސް ކުރި ނަމަވެސް އެއްވެސް އެއްޗެއް ފުލުހުންގެ ބެލުމުގެ ދަށަށް ގެންގޮސްފައެއް ނުވެ އެވެ.\nއަރީފު ހައްޔަރު ކުރުމަށް ފަހު އޭގައި ދިރިއުޅުއްވަނިކޮށް ހައްޔަރުކޮށްފައިވާ ފާރިސް މައުމޫނުގެ އަނބިކަނބަލުން އެގޭގައި ދިރިއުޅުއްވާ އެޕާޓްމަންޓަށް ވަންނަން ފުލުހުން މަސައްކަތް ކުރި އެވެ. ނަމަވެސް އެ ގެޔަށް ވަނުމަށް އޭނަ ހުއްދަ ނުދިނުމުން ފުލުހުން އަނބުރާ ގޮސްފައިވާ ކަމަށް މައުލޫމާތު ލިބެ އެވެ.\nމިކަން ކަމާ ގުޅިގެން ފުލުހުން އަދި އެއްވެސް އެއްޗެއް ނުބުނެ އެވެ.\nއަރީފު މަގާމުން ވަކިކުރީ 1 ފެބުރުއަރީގެ ހުކުމަށްފަހު އެ މަހުގެ ދެވަނަ ދުވަހު އެވެ. އޭގެ ފަހުން އޭނާގެ ޕާސްޕޯޓު އޮތީ ވެސް ވަނީ ހިފަހައްޓާފަ އެވެ. ސީޕީގެ މަގާމުގައި އަރީފް ހުންނެވި އިރު އޭނާ ވަނީ 1 ފެބްރުއަރީގެ އަމުރު ތަންފީޒު ކުރުމުގެ މަސައްކަތް ކުރަމުންދާ ކަމަށް ވިދާޅުވެފަ އެވެ.\nއަހުމަދު އަރީފް މޯލްޑިވްސް ޕޮލިސް ސާވިސް


Ihyege saikalu buraa gulhigen Shujau fuluhah haaziru kuranee – Iru\nއިއްޔެގެ ސައިކަލު ބުރާ ގުޅިގެން ޝުޖާއު ފުލުހަށް ހާޒިރު ކުރަނީ\nއިއްޔެ އިދިކޮޅުން ބޭއްވި ސައިކަލުން ބުރާ ގުޅިގެން ޕީއެންސީގެ ނައިބު ރައީސް އިބްރާހީމް ޝުޖާއު ފުލުހަށް ހާޒިރުކުރަން ނިންމައިފި އެވެ.\nޕީޕީއެމުން ބުނީ، ސައިކަލު ބުރާ ގުޅިގެން ޝުޖާއު ފުލުހަށް ހާޒިރު ކުރުމަށް ޗިޓު ފޮނުވައިފައި ވަނީ މާދަމާ ރޭ 7:00 އަށް ކަމަށެވެ. އޭނާ ހާޒިރު ކުރަނީ އިއްޔެ ގިނަ އަދަދެއްގެ ބަޔަކާއެކު އެއްވެ އުޅުމުގެ މިނިވަންކަމުގެ ގާނޫނާ ހިލާފަށް މާލޭގެ ބޮޑެތި މަގުތަކުގައި ދުއްވާތަކެއްޗާއި ހިނގާމީހުންނާށް އުނދަގޫވާ ގޮތަށް އަޑުގަދަކޮށް ހަޅޭއްލަވަމުން މަގުތަކުގައި ގިނަ އަދަދެއްގެ ބަޔަކު އެއްކޮށް ސައިކަލު ދުއްވާފައިވާތީއެވެ.\nއަދި އެއްވުމުގައި ބައިވެރިކުރި އާންމު ރައްޔިތުންނާއި އެއްވުމުގެ ސަލާމަތީ ކަންކަން ބަލަހައްޓަން ހަރަކާތްތެރިވި ފަރާތްތައް ސިއްހީ ގޮތުން ނުރައްކަލަށް ހުށަހެޅޭހެން އިޖުތިމާއި ގައިދުރުކަމާއި މާސްކު އަޅާފައި ނުވާކަން ފުލުހަށް ހާޒިރުވާން ފޮނުވި ޗިޓުގައި ވަނީ ފާހަގަ ކޮށްފައެވެ.\nމާލޭގެ އިތުރު3ސަރަޙައްދުގެ މަގު ހެދުމަށް އާރްޑީސީއާ ހަވާލުކޮށްފި\nމާލެ ސަރަހައްދުގައި ކޮވިޑް ފެތުރެމުންދާ ދަނޑިވަޅެއްގައި ގިނަ ބަޔަކު ބައިވެރިވާ ފަދަ އެއްވުމެއް ބޭއްވުމުން ރައީސް އިބްރާހިމް މުހައްމަދު ސޯލިހު ވެސް ވަނީ އެކަން ކުށްވެރި ކުރައްވާފައެވެ. އެގޮތުން ރޭ މާލޭގައި އަލިފާނުގެ ހާދިސާ ހިނގި ސަރަހައްދަށް ވަޑައިގެން ނޫސްވެރިންނާ ވާހަކަދައްކަވަމުން ރައީސް ސޯލިހު ވިދާޅުވީ މިފަދަ ދަނޑިވަޅެއްގައި ގައުމަށް ހެޔޮއެދޭ ބަޔަކު މުޒާހަރާ ނުކުރާނެ ކަމަށެވެ.


Dh. Maaenboodhoo Firaqbe ge udhuhey ''dhe dharin'' - One Online\nދ. މާއެނބޫދޫ ފިރާގުބެގެ އުދުހޭ "ދެ ދަރިން"\nފިރާގުބެ އާއި މާކަނާތައް: މާކަނާތައް ރަށަށް ގެނައީ ފަޅު ރަށަކުން. ހާއްޔެއްގައި ތިބި އެ މާކަނާތައް އޭރު ވަރަށް ޅަ --- ފޮޓޯ/ އައިޝަތު އުޝާ\nއޭނާގެ ދުވަސް ފެށެނީ ރަށު ތޮށި މައްޗަށް ގޮސް ދޮށި އެއްލައިގެން މަސް ބޭނުމުންނެވެ. އެއީ "ދަރިންނަށް" ހެނދުނުގެ ނާސްތާ ދިނުމަށެވެ. އޭނާއާއެކު އެސޮރުމެން ވެސް ތޮށި މައްޗަށް ގޮސް އެއްޗެއް ބޭނެންދެން އެހުނު ބަހެއް އަހައިގެން ތިބެއެވެ. އެ ދުވަހަކު ބޭނުނު ކޮންމެ އެއްޗެއް ބޮޑާނަހާކައި ކައެވެ.\nމިއީ ދ. މާއެނބޫދޫ، އާބާދީވިލާ އުމުރުން 55 އަހަރުގެ އަލީ ފިރާގު ނުވަތަ ރަށު މީހުން ކިޔާ ގޮތުންނަމަ އައްޔަ އާއި އޭނާ ދަރިންގެ ގޮތުގައި ބަލައި ބޮޑުކުރި ދެ މާކަނާގެ ވާހަކައެވެ.\nފިރާގުބެ އާއި މާކަނާތައް: ފިރާގުބެ ދެކެނީ ދެ މާކަނައަކީ ވެސް އޭނާގެ އަމިއްލަ ދަރިން ކަމަށް --- ފޮޓޯ/ އައިޝަތު އުޝާ\nޅަ އިރުން ފެށިގެން ބަލައި ބޮޑުކުރި، މިހާރު ދޮޅު އަހަރު\nފިރާގުބެ "ވަން" އަށް ބުނިގޮތުގައި އޭނާއަކީ ކުޑައިރުއްސުރެ ދޫނި ގެންގުޅުމަށް ލޯބިކުރާ މީހެކެވެ. އޭރު މޫސުންތަކަށް ރާއްޖެ އައިސް އުޅޭ ދޫނި އެއްޗެހި ހިފައި ގެންގުޅުމަކީ އޭނާގެ އުފަލެކެވެ.\nނަމަވެސް އެފަދަ ދޫނިތައް ސަރުކާރުން ހިމާޔަތް ކުރުމުން ގެންގުޅުނު ހުރިހާ ދޫންޏެއް ދޫކޮށްލިއެވެ. ނުގަބޫލުގައި ވިޔަސް، ޖޫރިމަނާއެއް ބޮލުގައި އަޅަން ބޭނުން ނުވާތީއެވެ.\nއެހެން ދުވަސްތައް ގޮސް، މީގެ ދޮޅު އަހަރެއްހާ ދުވަސް ކުރިއެވެ. ގެއްލުނު ހިތްހަމަޖެހުން އަލުން ފިރާގުބެއަށް ގެނެސްދިނީ ކައިރީގައި އޮތް ފަޅުރަށަށް ދަރިން ދަތުރުގޮސް ގެނައީ މާކަނާ ޖޯޑަކުންނެވެ. އޭރު އެސޮރުމެން ވަރަށް ޅަ އެވެ. އެހެންވެ އެދުވަހުން ފެށިގެން އެ ދެ މާކަނައަށް ހިމާޔަތްދިން ބެލެނިވެރިއަކަށްވީ ފިރާގުބެއެވެ.\n"އެ އެއްޗެހި ގެނައީ ހާލިގަނޑާއެކު. ދެން ފުޅިމަދު ފޮއްޓަކަށް ލައިގެން ގެންގުޅުނީ. ކުޑައިރު ވަރަށް ރީތިކޮށް ލަވަ ކިޔާނެ. (ޅައިރު ދޫނިތައް ގޮވާ ގޮވުން) އެކަމަކު އޭރުވެސް އަޅުގަނޑު ފެނުނީމަ ލަވަ ކިޔާނީ. ބަނޑުގައި ޖައްސާލައިގެން ވެސް އެސޮރުމެން ތިބޭނެ،" މާކަނާ ލިބުނު ދުވަސްކޮޅުގެ ހަނދާންތައް ފިރާގުބެ ކިޔައިދިނެވެ.\nފިރާގުބެ އާއި މާކަނާތައް: ޅަ އިރުން ފެށިގެން ގެންގުޅެ ބޮޑުކުރި އެ މާކަނާތައް ފިރާގުބެއަށް ލިބުނީ މީގެ ދޮޅު އަހަރެއްހާ ދުވަސް ކުރިން --- ފޮޓޯ/ އައިޝަތު އުޝާ\nކޮންމެ ދުވަހަކަށް ތާޒާ މަސް، ތިބެނީ ރަށަށް ދޫކޮށްލާފައި\n"ކޮންމެ ދުވަހަކު ވެސް ހެނދުނު 8:30 އާއި 10:00 އާ ދެމެދު ދަނީ މަސް ބާނަން ތޮށި މައްޗަށް. ކޮންމެ ދުވަހަކު ވެސް ކާން ދެނީ އަމިއްލައަށް ގޮސް މަސް ބާނައިގެން. ދެން އެސޮރުން އެހެން އެއްޗެހި ވެސް ކާނެ،"\nމިއީ މާކަނާތައް އެންމެ ޅައިރުން ފެށިގެން ދޮޅު އަހަރު ވަންދެން ފިރާގުބެ އެ އެއްޗިއްސަށް ކާން ދިން ގޮތެވެ. ފިރާގުބެ ބުނީ، މާކަނާތައް ކުޑައިރު އެޔަށް ދެއިރު ކާންދިން ނަމަވެސް މިހާރު ކާން ދެނީ އެންމެ ފަހަރަކު ކަމަށެވެ.\nއެ އެއްޗިއްސަށް ކާންދީ ގެންގުޅުނު ނަމަވެސް ފިރާގުބެ އެކަން ކުރަނީ މާކަނާތައް ރަށަށް ދޫކޮށްލައިގެންނެވެ. ފިޔަ ކޮށައިގެން ނުގެން ގުޅެނީ އެއީ ހިމާޔަތްކޮށްފައިވާ ދޫނިތަކަކަށް ވުމުންނެވެ. ނަމަވެސް ކޮންމެ ދުވަހަކު ފިރާގުބެ ގެއަށް މާކަނާތައް ދެއެވެ.\nއެހެން އުޅެފައި ރަށް ކައިރީގައި އޮތް ފަޅު ރަށަށް ކުރިން އެ ސޮރުމެން ގޮސް އުޅެއެވެ. ގޮސްލާފައި އެނބުރި ރަށަށް އާދެއެވެ. ނަމަވެސް މިހާރު ރަށްރަށަށް ނުދާކަން ފިރާގުބެ ފާހަގަކުރެއެވެ.\n"މީގެ ކުރިން އެއް ފަހަރު ހާލި ވެސް ހެދި. ރަށުގެ ކުނިގޮނޑާ ދިމާލު ރުކެއްގައި ހެދީ. އެކަމަކު އެ ފަހަރު ރަށުގެ ކުދި ސޮރުންތަކެއް ރުކަށް އަރައި ހާލި ހަލާކުކޮށްލީ. އޭގެ ފަހުން އެ ސޮރުމެން ހާލި ހަދާކަށް ނޫޅޭ،" ފިރާގުގެ ބުންޏެވެ.\nފިރާގުބެ ގެންގުޅޭ ދެ މާކަނާ: މީގެ ކުރިން މި ސޮރުމެން ވަނީ ހާލި ހަދާފައި --- ފޮޓޯ/ އައިޝަތު އުޝާ\nކަނީ ވެސް އަތްމަތިން، އެއީ ހަމަ ދަރިން\nފިރާގުބެ އާއި މާކަނާތަކުގެ އެކުވެރިކަން ކިތަންމެހާ ވެސް ބަދައްސެވެ. ނަމަވެސް އޭނާ ދެކެނީ އެހެންނެއް ނޫނެވެ. ބައްޕަ ކިޔާ ފަސް ކުދިން ތިބި ފިރާގުގެ ބުނާ ގޮތުގައި، މިއަދު އެ މާކަނާ ތަކަކީ ވެސް އޭނާ ކުދިންނެވެ.\n"ދަރިންނެކޭ އެއް ކަހަލަ ގޮތަކަށް ގެންގުޅޭ އެއްޗެހި އެއީ. ހިތްހަމަޖެހެނީ ވެސް އެ އެއްޗިއްސަށް ކާން ދެވުނީމަ،" ހިނިތުންވުމުގެ ރާގަކާއެކު ފިރާގުބެ ބުންޏެވެ.\nސަބަބެއް ނެތި އެއްވެސް ނޫނެވެ. ކޮށްޖަހައި އުޅޭ މާކަނާ ކަނީ ވެސް ފިރާގުބެގެ އަތްމަތިންނެވެ. އަތް ޖެއްސީމަ ދުރަކަށް ވެސް ނުދެއެވެ. އެ ގުޅުން އޮތީ ވެސް ފިރާގުބެއާ އެކަންޏެވެ.\nފިރާގުބެ އާއި މާކަނާތައް: ފިރާގުބެ ބާކަނާތައް ގެންގުޅެނީ ރަށަށް ދޫކޮށްލައިގެން. އެކަމަކު ކޮންމެ ދުވަހަކު ފިރާގުބެ ކައިރިއަށް އާދޭ --- ފޮޓޯ/ އައިޝަތު އުޝާ


Campaign Dhathuruthah Kuriah Dhany Varah Kaamiyaabu Koh- Jameelu...\nކެމްޕެއިން ދަތުރުތައް ކުރިއަށް ދަނީ ވަރަށް ކާމިޔާބުކޮށް- ޖަމީލު އުސްމާން\n11 މަސް,3ހަފްތާ,6ދުވަސް, 29 މިނެޓް, 12 ސިކުންތު ކުރިން 2220ފަތޯނާ ފާއިޒް\nރައީސް ޔާމީން 2018 ކެމްޕެއިން އޮފީހުގެ ފަރާތުން،5އަތޮޅަކަށް އެއްފަހަރާ ކުރުމަށް ހަމަޖެހިފައިވާ ދަތުރުތައް ފެށިގެން ކުރިއަށްދާއިރު، ރައްޔިތުންގެ ފަރާތުން އެކަމަށް ބޮޑު ތަރުހީބެއް ލިބެމުން އަންނަ ކަމަށް ގެމަނަފުށީ ދާއިރާގެ ރައްޔިތުންގެ މަޖިލީހުގެ މެމްބަރު ޖަމީލު އުސްމާން ވިދާޅުވެއްޖެއެވެ.\nޗެނަލް13އަށް މައުލޫމާތު ދެއްވަމުން ގެމަނަފުށީ ދާއިރާގެ މެމްބަރު ޖަމީލް އުސްމާން ވިދާޅުވީ، މި ހަފްތާ ބުދަ ދުވަހުން ފެށިގެން ހޮނިހިރު ދުވަހުގެ ނިޔަލަށް ކުރިއަށްގެންދާ ކެމްޕޭން ދަތުރުތައް މިފަހަރު އަމާޒުކޮށްފައިވަނީ، ނ. ބ. ރ. ވ. އަދި އދ. އަތޮޅުތަކުގެ ރަށްތަކަށް ކަމަށެވެ. އަދި މި ދަތުރުތަކުގައި ޕީޕީއެމްގެ އިސް ސަފުގައި ހަރަކާތްތެރިވެވަޑައިގަންނަވާ ބޭފުޅުން ބައިވެރިވެވަޑައިގަންނަވާކަން ޖަމީލް އުސްމާން ފާހަގަކުރެއްވޮއެވެ.\nޖަމީލް އުސްމާން ވިދާޅުވީ، މިދަތުރު ތަކުގައި ދައުލަތުގެ ވަޒީރުންނާއި، ރައްޔިތުންގެ މަޖިލީހުގެ މެމްބަރުންނާއި، މުއައްސަސާތަކުގެ ވެރިންވެސް ބައިވެެރިވެވަޑައިގަންނަވާ ކަމަށެވެ. އޭގެ ތެރޭގައި ފަތުރުވެރިކަމާއި ބެހޭ ވަޒީރު މޫސާ ޒަމީރާއި، ޑިފެންސް މިނިސްޓަރ އާދަމް ޝަރީފްގެ އިތުރުން އިކޮނޮމިކް މިނިސްޓަރ މުޙައްމަދު ސައީދުވެސް ހިމެނިވަޑައިގަންނަވާކަން ފާހަގަކޮށްލެވެއެވެ.\nޖަމީލު އުސްމާން ވިދާޅުވީ ރައީސް ޔާމީންގެ ކެމްޕެއިން ޓީމުން ކުރާ ދަތުރުތައް މިފަހަރު އާބާދީ ކުޑަ ރަށްތަކަށް އަމާޒުކޮށްފައިވާއިރު، އެރަށްރަށުގެ ގޭގެއަށް ޒިޔާރަތްކޮށް ރައްޔިތުންގެ ހާލު ބައްލަވަމުން އަންނަ ކަމަށެވެ. އަދި އެރަށްރަށުގެ ރައްޔިތުންނަށް ދަތިވާ ކަންކަން އޮޅުންފިލުވައި، އެކަންކަމަށް ޙައްލު ހޯދައި ދިނުމުގެ ގޮތުން ވާހަކަ ދެކެވިފައިވާނެ ކަމަށް ޖަމީލް އުސްމާން ވިދާޅުވިއެވެ.\nބ އަތޮޅުގައި ހުންނަވައިގެން މައުލޫމާތު ދެއްވަމުން ޖަމީލް އުސްމާން އިތުރަށް ވިދާޅުވީ، ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމްގެ ސަރުކާރުން އާބާދީ ކުޑަ ރަށްތަކަށްވެސް ގިނަ ކަންތައްތަކެއް ކޮށްދެއްވަމުން އަންނަ ކަމަށާއި ރަށްތަކުގެ ރައްޔިތުން އެކަންކަން ބަލައިގަންނަ ކަމަށެވެ.\n37 މިނެޓް ކުރިން90


BREAKING NEWS: Filmythari Mal Aai 11 Firihenaku Party Kuran Thihbaa Hayyarukohfi - Vaguthu\n4 މަސް ކުރިން ( ނޮވެމްބަރު 19, 2019 )\nފިލްމީތަރި މަލީހާ ވަހީދު (މަލް) އިތުރު 11 ފިރިހެނަކާއި އެކު ހުޅުމާލޭ ގައި ހުންނަ ގެސްޓްހައުސްއެއްގައި ޕާޓީ ކުރަން ތިއްބާ ހައްޔަރުކޮށްފިއެވެ.\nފުލުހުން ވިދާޅުވީ ހުޅުމާލެ ގެސްޓްހައުސްއެއްގައި ބަނގުރާ ބޭނުންކޮށް ޕާޓީ ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާއި ގުޅިގެން ހުޅުމާލެ ފުލުހުންނާއި އެސްއޯ ފުލުހުން ގުޅިގެން މިރޭ 20:04 ކަންހާއިރު ހިންގި އޮޕަރޭޝަނެއްގައި 12 މީހަކު ފުލުހުންގެ ބެލުމުގެދަށަށް ގެނެސްފައިވާ ކަމަށެވެ.\nމި މީހުންގެ ތެރޭގައި ހިމެނެނީ 11 ފިރިހެނުންނާއި އަންހެނެއް ކަމަށް ފުލުހުން ވިދާޅުވިއެވެ.\nބަނގުރަލާއި އެކު ޕާޓީ ކުރަމުން ދަނިކޮށް މަލް ހައްޔަރުކުރިއިރު މަސްތުވާތަކެތީގެ މައްސަލައެއްގައި ދައުލަތުން މިހާރު ވެސް އޭނާގެ މައްޗަށް ވަނީ ދެ ދައުވާއެއް އުފުލާފައެވެ. އެ ދައުވާތައް ސާބިތުވެއްޖެނަމަ އޭނާގެ މައްޗަށް އުމުރު ދުވަހުގެ ޖަލު ޙުކުމެއް އަންނާނެއެވެ.\nމަލް އާއި އިތުރު އަންހެނަކު މާމިގިލިން ހައްޔަރުކޮށް ފާސްކުރުމުން އެމީހުންގެ އަތުން ފެނުނު މަސްތުވާތަކެތީގެ މައްސަލައިގައި ދައުވާ އުފުލުމުން މަލްގެ އިތުރުން ދެން އެމައްސަލައިގައި ދައުވާ ލިބޭ ރިފްގާ ދައުވާ އަށް އިންކާރު ކުރި ނަމަވެސް އެމީހުންގެ ދިފާޢުގައި ހެކި ހުށަހަޅާފައެއް ނުވެއެވެ.\nފިލްމީތަރި މަލް ދޫކޮށްލަން ކުރި ޢަމުރު، ހައިކޯޓުން ބާޠިލްކޮށްފި\nފިލްމީ ތަރި، މަލްގެ މައްސަލައިގެ މިއަދުގެ ޝަރީޢަތް ކެންސަލް\nކުޑަކަމުދާތަކެތި ދޭން އިންކާރު ކުރިކަމުގެ ދައުވާ މަލްގެ މައްޗަށް އުފުލައިފި\nނޮވެމްބަރު 19, 2019 21:57\nއަނެއާ މި ފަހަރު ދައުވާ ކުރީމަވެސް އިންކާރު ކޮށްލާ\nނޮވެމްބަރު 19, 2019 22:03\nކުށްކޮށްގެން މަށްސަލަ ނުނިމި ދޫކޮށްލައިފިއްޔާމު ދެން އަތުލާނީ އެއޮށްވުރެ ދޮޑު މަށްސަލައަކުން\nހާދަ ވަރުގަދަ މަންޖެއެކޭ 11 ވިއްޔަ އޮބިއަޅާލަނީ އަދިއެވެސް އެކަނި މާ އެކަނި ފަކުރު ދޯ\nނޮވެމްބަރު 19, 2019 22:07\nފުލުހުން ކުރާނެ އެހެން ކަމެއް ނެތިގެންތަ އެއުޅެނީ؟\nނޮވެމްބަރު 19, 2019 23:06\nމިގައުމުގައި މިކަހަލަ ފާހިޝް އަމަލު ނުކުރެވޭތީ ގެނައި ސަރުކާރުން މިކަންތައްތައް ވަރަށް ބާރަށް ކުރިޔަށް އެބަދޭ\nނޮވެމްބަރު 20, 2019 16:05\nއަޖައިބެއް..؟ ދެން ކީއްތަ ފުލުހުން ކުރަންވީ؟ ބަލަ ފުލުހުންގެ މަސައްކަތޭ އެއީ މަނާ ކަންކަން ހުއްޓުވުމާއި އެފަދަކަންކަން ކުރާމީހުން ހައްޔަރުކުރުން....\nނޮވެމްބަރު 19, 2019 22:08\nނޮވެމްބަރު 19, 2019 22:13\nކުޅަދާނަ އިނގޭ. .ޕ\nހަމަ .ބޮޑީ . ކެކެކެ\nނޮވެމްބަރު 19, 2019 22:16\nފުލުހުންވެސްދޯ މިނިވަން ފިކުރުގެ އެލެކްސް ހިތްހަމަ ނުޖެހޭނެ ފުލުހުންގެ ވެހިކަލްގެ ޕެޓްރޯލް އަންދައިގެން ބޭކާރު ޚަރަދު ކުރަނީ ބޮވެން ޖެހޭނެއޭ ނޫންތަ ބުނެފަ އޮތީ ދެން ކޮން ކަމެއްތަ\nނޮވެމްބަރު 19, 2019 22:23\nސަޗް އަ ޕިޓީ ފޯރ ޔޫ މަލް. ލޮލް.\nނޮވެމްބަރު 19, 2019 22:24\nތިންތަނުން ކެކޭ އުނދުން ދެކެން އެކަމަކު 11 ތަނަކުން ކެކޭ އުނދުނެއް މިގެނުނީ އަދި ކިރިޔާ\nނޮވެމްބަރު 19, 2019 22:25\nނޫނޭ މަލް ހަކުރެއްވެސް ނުވިއްކާނެ\nނޮވެމްބަރު 19, 2019 22:28\nއެޖެންޑާ 20އޭ ތަފާތުވާނެ..... ޕާރޓީ ހެދެންޖެހޭނެ،،،،،،،،،\nނޮވެމްބަރު 19, 2019 22:37\nޕާޓީ އަށް ނާޒިމު ވައްޓާލުމުގެ ކުރިން ބަސްޓުވީދޯ؟\nނޮވެމްބަރު 19, 2019 22:39\nތީ ގޭންގްބޭންގް ޕާޓީއެއްތާ! ވ. ފޯރި ހުންނާނެ..\nނޮވެމްބަރު 19, 2019 22:40\nހައްޔަރުކޮށް ޖަލަށް ލާން މާ ލަސްވެއްޖެ..\nނޮވެމްބަރު 19, 2019 23:29\nމިހާރު ކޮށްފައޮތް ދައުވާއިން ސަލާމަތް ނުވާނެކަން ޔަގީންވީމަ ހާސްކަން ކަނޑާލުމާއެކީ ލަދުހަޔާތްކެނޑުނީ. މީ ރައްޔިތުން ވިސްނަންޖެހޭކަމެއް.\nނޮވެމްބަރު 19, 2019 22:42\n8 މިނެޓް ކުރިން ( ނޮވެމްބަރު 19, 2019 )\n4 ގަޑިއިރު ކުރިން ( ނޮވެމްބަރު 19, 2019 )\nމަސްތުވާތަކެއްޗާއި އެކު ހައްޔަރުކުރި ފިލްމީތަރި މަލް ދޫކޮށްލައިފި\n1 މަސް ކުރިން ( އޮކްޓޯބަރ 4, 2019 )\nމިއަދު ދެން M D P ގެ ހޫހާނީ ލީޑަރ ވިދާޅުވާނީ ކީކޭބާ؟\nނޮވެމްބަރު 20, 2019 02:13\nނޮވެމްބަރު 19, 2019 22:43\nމޮޅު ކަމެއް ހިތުން\nނޮވެމްބަރު 19, 2019 22:46\n19.11.19 .salhi 11 myhun\nނޮވެމްބަރު 19, 2019 22:48\nމާދަމާ ވެސް ތިޔަ ގެސްޓްހައުސް ހުންނާނީ ހުޅުވިފައި. އަދި ތި 12 މީޙުންގެ ތެރެއިން އެކަކުވެސް ހައިޔަރުގައި ކުރިއަށް އޮތް 24 ގަޑިއިރުތެރޭގައި ނުހުންނާނެ. ވަރަށް ސަލާމް.\nނޮވެމްބަރު 19, 2019 22:49\nތި ޕާޓީކޮށްލީމަ ކޯޓުން ސަލާމަތްވާން ހަމަޖެހިފަ އޮއްވާ ތިއޮއް ލިބުނު ލަނޑެއް ދޯ. ލޯލް\nނޮވެމްބަރު 19, 2019 23:08\nނަވާރަ އެގާރަ ނަވާރަ ސަޅިވާނެ (ނަވާރަ އެޖެންޑާ އަދިވަކިން ސަޅި)ވާނެ\nނޮވެމްބަރު 19, 2019 23:12\nމިވަރުގެ މީހެއް ބޭނުން ކަމެއްކުރަން މިނިވަން ކަންމަތީ މިއުޅެވެނީ ކީއްވެހޭ؟ ޢެކަމު ބްރޯވްވީމަ ބަލާ......\nނޮވެމްބަރު 19, 2019 23:27\nތިކަމެއް ކުރިކަމަކަށްވެސް މީނަ އެއްބަހެއް ނުވާނެދޯ. މީނަގެ ލޯޔަރުވެސް ލަދުން ހަލާކުވެ ގޮތްހުސްވާނެ މިފަހަރު.\nނޮވެމްބަރު 19, 2019 23:38\nމުޅިއަކުންގޯހެއްނޫން 25އަހަރައްޖަލައް ދާއިރު އެކުވެރިން ގޮވާގެންދާންވާނީ މަންޖެ ހަމަގަދައީ\nނޮވެމްބަރު 20, 2019 00:04\nތި ވާނީ ދައުވާ އިއްވީމަ ހާސް ވެގެން ކުރި ކަމަކަށް 😄\nނޮވެމްބަރު 20, 2019 00:47\nތިއެންމެންވެސް ދޫކޮއްލާނެ ތީހައްތާވެސް އެމްޑީޕީ މީހުން!\nނޮވެމްބަރު 20, 2019 00:55\nޕޮލިސް ބޭބެ މެން އަބަދު މަލް މަލް މަލް ވާތީ ޒާތީ އަށް ހީވަނީ ޒާތީ ހެން🥰\nނޮވެމްބަރު 20, 2019 01:07\nބަނގުރަލުގެހެ ހުމަކީ ބުއިމީހޭކޭ ވިއްކިމީހޭ އެއްވަރުކަމައް މީހަކު ބަގުރާބޯއިގެން ގޭގަ އޮތަސް އަވައްޓެޔާއައް ފާފަނުލިބޭނެ! ބަނގުރަލަކީ ހުރިހާ ނުބައި ކަމެއްގެ މަންމަޔޭބުނެ ދިރިއުމުގެ ބޭނުންތައް ފުއްދަން ބަގުރާ ވިއްކާގައުމަކު ތިހާ ސީރިޔަސްކޮއް މީހުން ހައްރު ކުރަނީ ދީނީކަމަކައްތޯ ނުވަތަ ގާނޫނުގަ މަނާވީމަތޯ ބަލަ އިލާހީ ގާނުމަނަލޭ ވިއްކުންވެސް މަނަލޭ\nނޮވެމްބަރު 20, 2019 02:23\nމީނަ ހައްޔަރު ކުރީމަވެސް ގޯސް ވެގެން އުޅޭ ކުރީގެ ރައީސް އަކު އެބަ އުޅެ އެވެ.\nނޮވެމްބަރު 20, 2019 02:38\nޔާމިނު ބުނި އަފިހުން ކޮތަޅު ހިފައިގެން އުޅެނިކޮށް އެމަންޖެ ބަސްޓް އެވީ, މިފަހަރު ވާނީ ޝިޔާމްގެ ދީލަތި އެހީއެއް ތިކުދިންނަށް ލިބުނީ ކަމަށް..\nނޮވެމްބަރު 20, 2019 04:11\nޚަންކަން މަނާ ކޮށް މޯހުން ޖަލަށް ލާ ވަރަކަށް މީހުން ވާނީ ގޯސް.. 70 ގެ ފަހުކޮޅާ 80 ގެ ކުރީ ކޮޅު މާލޭގަ ފަސޭހަކަމާ އެކު ހުރިހާ ވައްތަރެއްގެ ރާ އައިސްގެ އިން ލިބޭ.. އެހެންވެ ކުށުގެ ވެއްއްޓެއް ނޮވޭ.. މިހާރެކޭ ކުރިޔެކޭ މި ރާއްޖޭގެ މީހުން ގެ އުޅުން އެއްގޮތް... ދެން މިޙާރު ނޫސްތަކުގަ ލިޔާތީ ހީވަނީ އާ ކަނެކޭ.. މީހުންބުރުގާ މިޙާރު އަޅާފަ ތިއްބށް އުޅުން އެއްގޮތް..\nނޮވެމްބަރު 20, 2019 05:49\nވަރަށް ބަރާބަރު، އުމުރަށް ކަނޑާލީމާ ޕާޓީއެއް ނުކުރެވޭނެ. އެހެންވީމާ މިހާރު ކުރެވުނުކަމެއް ކުރެވޭނީ.\nނޮވެމްބަރު 20, 2019 06:10\nއެމަންޖެ ފިރިހެނުންނަށް ފިރިހެނުންގެ ދުވަސް ފާހަގަކޮށްދިނީ..\nނޮވެމްބަރު 20, 2019 07:19\nމިވަރުން ސާބިތު ނުވެއްޖެއްޔާ ދެންތީ ވވވ މައްސަލަދޯ.\nނޮވެމްބަރު 20, 2019 07:21\nނޮވެމްބަރު 20, 2019 07:22\nރާ ބޮއެގެން ޒިނޭ ކުރުން ހާދަހާވާ ނުބައިވެގެން ވެއޭ.\nނޮވެމްބަރު 20, 2019 11:55\nއެވެސަ 11 މީހުން\nނޮވެމްބަރު 20, 2019 08:06\nތިކަހަލަނުބާމީހުންގެ ދިފާއުގައި ނިކުންނާނެ އަންނި އެވެސް ހަމަ ތިފާޑައް އުޅޭއެއްޗެއް ވިއްޔަ\nނޮވެމްބަރު 20, 2019 08:30\nފިލްމީ ދާއިރާގެ ނުބައި ގޮތްޕެއްގަ ތިއުޅެނީ ،އެމެރިކާ އަށް ފޮނުވާ އެތާ އުޅޭނެ އެކި ވައްތަރުގެ ހަބް ތައް\nނޮވެމްބަރު 20, 2019 08:34\nތިހެން ހައްޔަރު ކުރަންވެއްޖެއްޔާ ހައްޔަރުކޮށްފަ ނުކުރަންވީ މީހެއް ކޮބައިތަ؟ މުޅި ރާއްޖެ ޖަލަކަށް ހަދަންވީނު\nނޮވެމްބަރު 20, 2019 08:49\nތީ އެއްވެސް އިންސާފެއް ނޫން. ނިކަން ދެންތިބި މީހުންގެ ފޮޓޯއާއި ވަނަވަރުވެސް ހާމަ ކޮށްބަލަ. އެވެސް އެނގެން ބޭނުމޭ.\nނޮވެމްބަރު 20, 2019 08:53\nސާބިތު ވާނެބާ؟ތިބުނީ އެމީހުންގެ އަތުންނޭ ފެނުނީ ދެން ކިހާވަރަކަށް ސާބިތުވާނީ؟\nނޮވެމްބަރު 20, 2019 08:57\nމަލްމެންފަދަކުދިންނާއިއެކު ޕާޓީކުރަންލިބުނީމަ ހަމަޕާޓީކުރާނެދޯ\nނޮވެމްބަރު 20, 2019 11:04\nކޯޓާއަށް ވުރެ އިތުރަށް ޖާގަދީފަ ތިއޮތީ!! 🤪\nއަޅޭ މަށަށް ރޮވިދާނެ! (މަލްގެ އަޑުން ތުއިވެލާފައި)\nނޮވެމްބަރު 20, 2019 11:08\nމަ ހީކުރީ މީނަ އިސްލާހުވާނެކަމަށް، ހާދަ ގޮތެއް ފޮތެއް ނެތް މަންޖެއެކޭ ދޯ. ދިވެހި އަންހެންކުދިންނަށް ހުރި ހުތުރެއް\nނޮވެމްބަރު 20, 2019 11:14\nހެޕީ މެންސްޑޭ ވިޝް ކޮށްލަދިނީދުން އެއީ އެވަރުގެ ކަމެއްތަ ހޫނ\nނޮވެމްބަރު 20, 2019 11:19\nތިޔައީ ފިލްމީ ތަރިންނެއް ނޫން، މަ ސްތުވާ ތަކަތީގެ ތަރިން\nނޮވެމްބަރު 20, 2019 11:54\nމަލްކޮކާ އުދުހެން ފެށީދޯ ފޮނިބޮއެގެން\nނޮވެމްބަރު 20, 2019 11:57\nއައްޕަނާގެ ބާރު މުޅި ޝަރުއީ ދާއިރާއަށް ދައްކައިގެން އުޅޭ މަންޖެއެއް.\nނޮވެމްބަރު 20, 2019 12:46\nކޮބާ އެ 11 ފިރިހެނުންގެ ފޮޓޯ...މަލް ހާދަ ވަރުގަދަ އެ ދޯ..\nފިލްމު ކުޅޭ މަލް\nނޮވެމްބަރު 20, 2019 14:01\n11 ތަޅުދަނޑިން ނުހުޅުވޭ ތަޅަކީ ކޮބާ؟ ޖަވާބު ދިމާކުރާ ފަރާތަކަށް މޮޅު ތަޅެއް ދެވާނެ\nނޮވެމްބަރު 20, 2019 14:03\nދުނިޔެއަށް އައި ގޮތަށޭ މަލް އޮތީ... އެހެން އެބަކިޔާ... ތެދެއްތަ އެއީ\nނޮވެމްބަރު 20, 2019 14:40\nހުކުން އިއްވަންވާއިރަށް ހެއްދެވިހައި ހުރިހާކަމެއް ކޮއްލަނީ ދޯ!!\nނޮވެމްބަރު 20, 2019 14:52\nމަލް ގެ މައްސަލައެއް ނެތް.. އެއީ އަންހެނެއް. މައްސަލައަކީ ކާކު އެމީހުނަށް ރާ ހޯދަދިނީ\nނޮވެމްބަރު 20, 2019 15:05\nCome and party with us, you will never get caught! Dont party with the vaka boys!\nނޮވެމްބަރު 20, 2019 15:12\nފިލްމީ ތަރިއެއްނު އަންހެނ ކަނބަލެއްނު މަސްތުވާ ތަކެތި ޓްރެފިކް ކުރަނިކޮށް ފުލުހުން ރެޑުހޭންޑްގަ އަތުލައިގަތީމަވެސް މިނިވަންކަމާއެކީ ޖަރީމާ ހިންގަނީ އަނެއްކާވެސް އތިލައިގަތީ މާދަމާ މުޖުތަމައުގަ އެކަމަކު އެހެން މީހުން ވާނުވާ ޖަހާފަ2އަހަރު3އަހަރު4އަހަރު ޖަލުގަ ޝަރޢަތުން ނިންމާ ނިންމުމެއް އެނގެނީކީ ނޫން ކިހާ އިންސާފު އަންހެނ ކަނބަލުން ހައްޔަރުކޮށްގެންނުވާނެ\nނޮވެމްބަރު 20, 2019 16:01\nމިނިވަން ފިކުރުގެ އު ސްތާޒުންނޭ އެއީ\nނޮވެމްބަރު 20, 2019 17:12\nމިޔެ ވެހީ މީހެ ކޮންފަދެ ލަދެއް ގަންނެއި.. ޕިސް ޕިސް 😣\nނޮވެމްބަރު 20, 2019 17:54\nތޫ ޗީޒް ބަޅީހޭ މަސްތް މަސްތް، ތޫ ޗީޒް ބަޅީހޭ މަސްތް......\nނޮވެމްބަރު 20, 2019 18:59\nމަލް ގެ ނަން ލިޔުނު ގޮތަށް ތި ވިޔާނުދާ އަމަލުގަ ބައިވެރިވި 11 ފިރިހެނުން ގެ ނަން ކީއްވެގެންތަ ނުލިޔުނީ.. އަންހެން ކުއްޖެއް ވީމަތަ؟\nނޮވެމްބަރު 25, 2019 19:52\nޕިސް.... ޕިސް... މީކިހިނެތް ވެގެން، ލައިނުގަނެގެން އުޅޭ މީހެއްތަ!!!!


Amilla nafsaai ehn meehunge nafsuge salaamathaai rakkaatherikan : 2\nޓްުއަރިޒަމް މިނިސްޓްރީގެ "ޓްއަރިޒަމް އެންޑް ޑައިވަރސިފިކޭޝަން" ގެ ޓީމް ދާލު އަތޮޅުގެ ރަށްތަކަށް ޒިޔާރަތްކޮށްފިއެވެ.\nއަމިއްލަ ނަފްސާއި އެހެންމީހުންގެ ނަފްސުގެ ސަލާމަތާއި ރައްކާތެރިކަން :4ވަނަބައި\nކުޑަހުވަދޫގައި ފަލަސްޠީނަށް އެހީވުމުގެ ޙަރަކާތްތަކެއް\nއެމް.ޕީ އާމިރު އެކްސިޑެންޓްވެ ފަރުވާދެމުންދަނީ\nކުޑަހުވަދޫއިން 132 ގެއެއް ކަރަންޓީނުކުރެވިފައި\nދ.އަތޮޅު ހޮސްޕިޓަލުގައި ސިނަފާމް ވެކްސިންގެ 2ވަނަ ޑޯޒް ޖަހަންފަށަނީ\nއަމިއްލަ ނަފްސާއި އެހެންމީހުންގެ ނަފްސުގެ ސަލާމަތާއި ރައްކާތެރިކަން :3ވަނަ ބައި\nއަމިއްލަ ނަފްސާއި އެހެންމީހުންގެ ނަފްސުގެ ސަލާމަތާއި ރައްކާތެރިކަން :2ވަނަބައި\nއިސްލާމް ދީނަކީ ސަލާމަތުގެ ދީނެވެ. އަމާންކަމުގެ ދީނެވެ. ރުޅިވެރިކަމާއި ޢަދާވާތްތެރިކަން އޮންނަންޖެހެނީ ދުޝްމަނުނާއިވެސް ވަކި ހަމަތަކާއި އުޞޫލުތަކެއްގެ މަތިންނެވެ. މިހެންކަމުން އަމިއްލަ ނަފްސުގެ ސަލާމަތާއި ރައްކާތެރިކަމަށް އިސްލާމްދީން ނުހަނު ބޮޑަށް ބާރުއަޅައެވެ. އަމިއްލަ ނަފްސައްގެއްލުމެއް ދިނުމެއް އަދި ލިބިގަތުމެއްވެސް ނުވެއެވެ. ނަފްސައް ގެއްލުމެއްވާފަދަ އެންމެހާ ކަންކަމުން ދުރުހެލިވުމަށް މިދީން ވަނީ އަންގަވާފައެވެ. ދުޅަހެޔޮކަމާއި ރަނގަޅު ސިއްޙަތެއްގައިވުމަށް ބާރުއަޅުއްވާފައިވެއެވެ. ނަފްސު ރައްކާތެރިކުރުމުގެ މުހިންމުކަން އެނގޭ ވަރަށް ގިނަކަންތައްތައް އެބަހުއްޓެވެ.\n1.\tފުރާނައަށް ރައްކާތެރިވުން:\nމިފަހަކަށްއައިސް މުސްލިމް ޒުވާނުންގެ ތެރެއިން އަމިއްލަ ފުރާނައަށް ނުވަތަ ހަށިގަނޑަށް ގެއްލުންދީ މަރުވާން މަސައްކަތްކުރާ ޚަބަރުތައް، އެކި ނޫސް މަޖައްލާތަކުން ދަނީ ޢާއްމުކޮށް ފެންނަމުންނެވެ. ކުރިން ފާހަގަކޮށްފައިވާނޭފަދައިން ނޭދެވޭ އާދަތަކެއްގައި ގިނަވަގުތު ހޭދަކުރުމުގެ ސަބަބުން އިސްލާމީ ރިވެތި ވެށިން މީހާބޭރުވެގެންދެއެވެ. ދީނާ ދުރުވުމުގެ ސަބަބުން ޝައިޠާނާގެ ޝިކާރައަކަށްވެއެވެ.\nތިމާ ދުނިޔެ މަތީގައި ޙާޞިލުކުރަން ބޭނުންވާ ކަމެއް ޙާޞިލުނުވުމަކީ މާޔޫސްވާން ޖެހޭ ކަމެއްނޫނެވެ. އީމާނުގެ އަހުލުވެރިޔަކާއި، ކަމެއް މެދުވެރިވެއްޖެނަމަ ކެއްތެރިވެއެވެ. އިމާންކަން ދައްވުމުގެ ނަތީޖާއަކީ މިފަދަ ޙާލަތްތައް ތަޙައްމަލުކުރާނޭ ގޮތް ނޭންގި އަމިއްލައަށް ނަފުސައް ގެއްލުންދެވޭންއުޅުމެވެ. އަމިއްލަ ނަފްސައް ގެއްލުމެއް ދިނުމުގެ ކުރީގައި ﷲ ގެ މިވަޙީ ބަސްފުޅާއިމެދު ވިސްނާލާށެވެ. މުއްމިނޫން ސޫރަތުގެ 62 ވަނަ އާޔަތުގައި ﷲ ވަޙީ ކުރައްވާފައިވެއެވެ. (وَلَا نُكَلِّفُ نَفْسًا إِلَّا وُسْعَهَا ۖ وَلَدَيْنَا كِتَابٌ يَنطِقُ بِالْحَقِّ ۚ وَهُمْ لَا يُظْلَمُونَ ﴿٦٢﴾) މާނައީ: '' އަދި އެއްވެސް ނަފްސަކަށް، އެ ނަފްސަކަށް ކުޅަދާނަވެގެންވާ މިންވަރަށް މެނުވީ، ތިމަން ރަސްކަލާނގެ ތަކުލިފެއް ނުޖައްސަވަމެވެ. އަދި ޙައްޤު ގޮތުގައި ބަސްބުނާ ފޮތެއް، ތިމަންރަސްކަލާނގެ ޙަޟުރަތުގައިވެެއެވެ. އަދި އެއުރެއްނަށްތަކައި ބޭއިންސާފެއް ނުކުރައްވާ ހުއްޓެވެ.\nއާޔަތުން އެނގެނީ ނަފްސައް ނުއުފުލޭވަރުގެ ކަމެއް އެކަލާނގެ ނުޖައްސަވާނެކަމެވެ. ﷲ އަކީ އަޅުތަކުންނަށް އެންމެ އޯގާވަންތަ އިލާހެވެ. އަމިއްލަ ނަފްސައް ގެއްލުމެއް އަނިޔާއެއް ދިނުމުގެ ކުރިން އިސްލާމީ ޢަޤީދާއިން ސިކުނޑި ވަރުގަދަކޮށް އީމާންކަމުގެ ތިލަފަތް ބަރުކޮށްލުމަށް ދީނުގެ އިމުގެ ތެރެއަށް ވަނުމަކީ ނުހަނު މުހިންމުކަމެކެވެ. ފުރާނައަށް ގެއްލުން ދިނުމުގެ ނުރައްކާތެރިކަން މާތް ނަބިއްޔާ صلى الله عليه وسلم ވަނީ އުއްމަތައް ބަޔާންކޮށްދެއްވާފައެވެ. އެކަލޭގެފާނު صلى الله عليه وسلم ޙަދީޘްކުރައްވާފައިވެއެވެ. (مَن قَتَلَ نَفسَهُ بِحَدِيدَةٍ فَحَدِيدَتُهُ فِي يَدِهِ يَتَوَجَّأُ بِهِا فِي بَطنِهِ فِي نَارِ جَهَنَّمَ خَالِدًا مُخَلَّدًا فِيهَا أَبَدًا وَمَن شَرِبَ سَمًّا فَقَتَلَ نَفسَهُ فَهُوَ يَتَحَسَّاهُ فِي نَارِ جَهَنَّمَ خَالِدًا مُخَلَّدًا فِيهَا أَبَدًا وَمَن تَرَدَّى مِن جَبَلٍ فَقتَلَ نَفسَهُ فَهُوَ يَتَرَدَّى فِي نَارِ جَهَنَّمَ خَالِدًا مُخَلَّدًا فِيهَا أَبَدًا) މާނައީ: ''ހަތިޔާރަކުން އެމީހެއްގެ ނަފްސު އަމިއްލައަށް ޤަތުލުކޮށްފި މީހާ، އެހަތިޔާރުން އޭނާގެ ނަފްސު ޤަތުލުކުރާ ޙާލު، ނަރަކައިގެ އަލިފާނުގައި އޭނާ އަބަދަށް ދެމިހުންނާނެއެވެ. އަދި ޒަހަރެއް ބޮއިގެން އަމިއްލައަށް މަރުވެއްޖެ މީހާ، އެޒަހަރު ބޮއިބޮއި ހުންނަ ޙާލު ނަރަކައިގެ އަލިފާނުގައި އޭނާ އަބަދަށް ދެމިހުންނާނެއެވެ. އަދި ފަރުބަދައެއް (ނުވަތަ އުސްތަނެއް)ގެ މަތިން ފުއްމާލައިގެން އޭނާގެ އަމިއްލަ ނަފްސު ޤަތުލުކޮށްފި މީހާ (އޭނާ ފުއްމާލި ތަނަކުން) ވެއްޓެމުންދާ ޙާލު، ނަރަކައިގެ އަލިފާނުގައި އޭނާ އަބަދަށް ދެމިހުންނާނެއެވެ.''(رواه البخاري ومسلم) އަދިވެސް އެކަލޭގެފާނުގެ އެހެން ޙަދީޡް ބަސްފުޅެއްގެ މާނައިގައިވެއެވެ. ''ދަންޖެހިގެން މަރުވެއްޖެ މީހާ، ނަރަކައިގެ އަލިފާނުގެ ތެރޭގައި ދަންޖެހިފައި ހުންނާނެއެވެ.'' (رواه البخاري) މިފަދަ ބަސްފުޅުތަކަށް ވިސްނާލުމުން ކަމުގެ ނުރައްކާތެރިކަން އެނގި ރައްކާތެރިކަމުގެ މަގު އިޚްތިޔާރުކުރުމަށް ފުރުޞަތަކަށްވެގެންދެއެވެ.


SunOnline: Real adhi PSG bodu match ah nukunna iru gina tharin aniyaaga\nރެއާލް އަދި ޕީއެސްޖީ ބޮޑު މެޗަށް ނުކުންނަ އިރު ގިނަ ތަރިން އަނިޔާގައި\nޢަބްދުﷲ އައިމަން 17 Sep 2019, 13:50\nރެއާލް މެޑްރިޑުގެ ޑިފެންޑަރު މާސެލޯއަށް އަނިޔާވެފައި --- ފޮޓޯ// ޑެނިއެލް ލެވިސް\nޔޫރޮޕުގެ އެންމެ ޝަރަފުވެރި މުބާރާތް ކަމަށްވާ ޔޫއެފާ ޗެމްޕިއަންސް ލީގުގައި މާދަމާ ރޭ ރެއާލް މެޑްރިޑާއި ޕީއެސްޖީ ބައްދަލު ކުރާ އިރު ދެ ޓީމުގެ ވެސް މުހިއްމު ގިނަ ކުޅުންތެރިންތަކެއް އަދިވެސް ތިބީ އަނިޔާގެ ސަބަބުން ކުޅުމާ ދުރުގަ އެވެ.\nޗެމްޕިއަންސް ލީގުގެ "ރަސްގެފާނު" ގެ ގޮތުގައި މަޝްހޫރުވެފައިވާ ރެއާލުން 14 ވަނަ ފަހަރަކު އެ މުބާރާތް ކާމިޔާބު ކުރަން ނުކުންނަ އިރު މިދިޔަ އަހަރުގެ ސީޒަނަކީ އެ ޓީމަށް ފަހުގެ ތާރީހުގައި ކުރިމަތިވި އެންމެ ބަދުނަސީބު ސީޒަނެވެ. ޖެހި ޖެހިގެން ތިން ފަހަރު ޗެމްޕިއަންސް ލީގު ކާމިޔާބު ކުރަމުން އައިސް މިދިޔަ ސީޒަނުގައ އެ ޓީމުން ވަނީ މުބާރާތުގެ ދެވަނަ ބުރުން ކަޓައިފަ އެވެ. އަނެއްކޮޅުން ފަހަކަށް އައިސް ބޮޑެތި ޙަރަދުތަކެއް ކުރަމުން އަންނަ ޕީއެސްޖީ ވެސް ވަނީ ލަދުވެތި ގޮތަކަށް މެންޗެސްޓާ ޔުނައިޓެޑް އަތުން ބަލިވެގެން ކަޓައިފަ އެވެ.\nދުނިޔޭގެ ގަދަ ބާރުތަކުގައި ގޮތުގައި މިވަގުތު އޮތް ރެއާލާއި ޕީއެސްޖީ މާދަމާ ރޭ ކުރިމަތިލާ މެޗަކީ މިފަހަރުގެ ޗެމްޕިއަންސް ލީގު ގުރޫޕް ސްޓޭޖުގައި ކުޅޭނެ އެންމެ ވަރުގަަދަ އެއް މެޗެވެ. ނަމަވެސް ދެ ޓީމުގެ ސަޕޯޓަރުން ވެސް މެޗަށް ނުކުންނަ އިރު ތިބީ ބޮޑު މާޔޫސްކަމެއްގެ ތެރޭގަ އެވެ. ސަބަބަކީ ދެ ޓީމުގެ ވެސް މުހިއްމު ގިނަ ކުޅުންތެރިންތަކެއް އަނިޔާގެ ސަބަބުން މެޗުގައި ނުކުޅޭނެތީ އެވެ.\nރެއާލް މެޑްރިޑާއި ޕީއެސްޖީ މީގެ ކުރިން ބައްދަލު ކުރި މެޗެއްގެ ތެރެއިން ---\nރެއާލް މެޑްރިޑަށް ބަލާލާއިރު އެ ޓީމު ފަސް ކުޅުންތެރިޔަކު މިވަގުތު އަނިޔާގައި އެބަ ތިއްބެވެ. އެއީ ކަކުލު ހުޅަށް ލިބުނު އަނިޔާއަކާ އެކު މިއަހަރުގެ ކުރިއަށް އޮތް އެއްވެސް މެޗެއް ނުކުޅެވޭނެ ކަމަށް ޑޮކްޓަރުން ލަފާ ދީފައިވާ މާކޯ އެސެންސިއޯއާއި އެންމެ ފަހުން ދުނިޔޭގެ މޮޅު ކުޅުންތެރިޔާ ހޯދި ލޫކާ މޮޑްރިޗްއާއި އިސްކޯ އަދި މާސެލޯގެ އިތުރުން ފެޑްރިކޯ ވަލްވާޑޭ އެވެ.\nމި ފަސް ކުޅުންތެރިން އަނިޔާގައި ތިބި އިރު ސަސްޕެންޝަނުގެ ސަބަބުން އެ ޓީމުގެ ކެޕްޓަން ސާޖިއޯ ރަމޯސްއާއި ނަޗޯ އަށް ވެސް ޕީއެސްޖީ މެޗުގައި ނުކުޅެވޭނެ އެވެ. އެހެން ކަމުން ރެއާލް މެޑްރިޑުން އެ މެޗާއި ކުރިމަތިލާނީ ޓީމުގެ ފުލް އެގާރައިގެ ގިނަ ކުޅުންތެރިން ނުހިމަނަ އެވެ.\nޕީއެސްޖީއަށް ބަލާލާއިރު އެ ޓީމުގެ ފޯވާޑް ލައިން ބަލަހައްޓަމުން އަންނަ ޒުވާން ކުޅުންތެރިޔާ ކައިލިއަން އެމްބާއްޕޭއާއި އެޑިސަން ކަވާނީ އަދި ޖޫލިއަން ޑްރެކްސްލާގެ އިތުރުން ތިލޯ ކެހްރާ ވެސް ހުރީ އަނިޔާގަ އެވެ. ނަމަވެސް ގިނަ ދުވަސްތަކެއް ވަންދެން އަނިޔާގައި ހުރުމަށްފަހު ނޭމާ ޖޫނިއާ މިހާރު އަންނަނީ އެނބުރި އައިސް މެޗުތައް ކުޅެމުންނެވެ. އެހެން ކަމުން ޕީއެސްޖީއަށް މެޗަށް ނުކުންނަ އިރު ކޮންމެސް ވަރެއްގެ ހިތްހަމަ ޖެހުމެއް ލިބޭނެ އެވެ.\nއެންމެ ފަހުން މި ދެ ޓީމުގެ ކުރިމަތިލުމެއް މި މުބާރާތުގައި ދިޔައީ 2017-2018 ވަނަ ސީޒަނުގަ އެވެ. އެފަހަރުގެ މެޗުތަކުން 2-5 ގެ އެގްރިގޭޓް ނަތީޖާއަކުން ކާމިޔާބު ކުރީ ރެއާލް މެޑްރިޑެވެ.


ރަމަޟާން މަހުގެ ފުރަތަމަ 10 ދުވަހު މާލޭ ސިޓީގައި 54 އެކްސިޑެންޓު، 20 މީހަކަށް އެކިވަރުގެ އަނިޔާ ރަމަޟާން މަހުގެ ފުރަތަމަ 10 ދުވަހު މާލޭ ސިޓީގައި 54 އެކްސިޑެންޓު، 20 މީހަކަށް އެކިވަރުގެ އަނިޔާ\nރަމަޟާން މަހުގެ ފުރަތަމަ 10 ދުވަހު މާލޭ ސިޓީގައި 54 އެކްސިޑެންޓު، 20 މީހަކަށް އެކިވަރުގެ އަނިޔާ\nބާޒާރުމަތީގައި ފުލުހުން ޓްރެފިކް ބަލަހައްޓަނީ / ފޮޓޯ: ޕީއެސްއެމް\nފުލުހަކު ޓްރެފިކް ބަލަހައްޓަނީ - ފޮޓޯ: ޕޮލިސް މީޑިއާ\nއަންހެން ފުލުސް އޮފިސަރެއް ޓްރެފިކް ބަލަހައްޓަނީ (ފޮޓޯ: ޕޮލިސް)\nރަމަޟާން މަހުގެ ފުރަތަމަ 10 ދުވަހު އެކަނިވެސް މާލޭ ސިޓީގައި 54 އެކްސިޑެންޓު ހިނގާފައިވާކަމަށް ފުލުހުންގެ ތަފާސްހިސާބުތަކުން ދައްކައިފިއެވެ.\nމިމަހުގެ 11 އިން 17 އަށް ފުލުހުން ކުރިއަށްގެންދިޔަ ޓްރެފިކް އޮޕަރޭޝަންތަކުގެ ތަފްސީލް ހާމަކުރުމަށް ފުލުހުން އާންމުކޮށްފައިވާ ތަފާސްހިސާބުތަކަށް ބަލާއިރު 54 އެކްސިޑެންޓުވެފައިވާއިރު މި އެކްސިޑެންޓުތަކުގައި 20 މީހަކަށް އެކިވަރުގެ އަނިޔާވެފައިވެއެވެ.\nއެކްސިޑެންޓުތަކުގެ އިތުރުން ބާރު ސްޕީޑްގައި ވެހިކަލް ދުއްވި 13 މައްސަލައަކާއި ޓްރެފިކް ނިޝާންތަކަށް ނުބަލައި އެއްގަމު އުޅަނދު ދުއްވި 8 މައްސަލައެއް ފާހަގަ ކުރެވިފައިވާކަމަށްވެސް ފުލުހުން ހާމަކުރެއެވެ. އަދި އުމުރުން 18 އަހަރު ނުފުރޭ ކުދިން ވެހިކަލް ދުއްވުމުގެ ދެ މައްސަލަ ފާހަގަ ކުރެވިފައިވާކަމަށްވެސް ފުލުހުން ހާމަކުރެއެވެ.\nމީގެ އިތުރުން މިދިޔަ ހަފްތާގައި 502 އެއްގަމު އުޅަނދު ޗެކް ކޮށްފައިވާއިރު އެންމެ ބޮޑަށް ފާހަގަވި ކަމަކީ ލައިސަންސް ނެތި ޤާނޫނާއި ޚިލާފަށް ވެހިކަލް ދުއްވުމުގެ މައްސަލަ ކަމަށްވެސް ފުލުހުން ހާމަކުރެއެވެ. އެގޮތުން ލައިސަންސް ނެތި ވެހިކަލް ދުއްވި 89 މައްސަލައެއް ފާހަގަ ކުރެވުނު ކަމަށް ފުލުހުން ހާމަކުރެއެވެ.\nފުލުހުންގެ ތަފާސް ހިސާބުތައް\nފުލުހުންގެ ތަފާސްހިސާބަށް ބަލާއިރު އަތުގައި ލައިސަންސް ނެތި އެއްގަމު އުޅަނދު ދުއްވި 47 ފަރާތަކާއި ވެހިކަލް އިންޝްއަރެންސާ ގުޅުންހުރި 18 އުޅަނދެއްގެ މައްސަލަ ފާހަގަކުރެވިފައިވެއެވެ. އަދި އަހަރީފީ ނުދައްކާ 25 އެއްގަމު އުޅަނދު ހުއްޓުވާފައިވާއިރު ރޯޑްވާދީނަސް ނެތި ދުއްވި 19 ވެހިކަލެއްވެސް ފާހަގަ ކުރެވިފައިވާކަން ފުލުހުންގެ ތަފާސްހިސާބުތަކުން ދައްކައެވެ. އަދި 12 ކާރާއި 16 ސައިކަލް ހިމެނޭ ގޮތަށް ޖުމްލަ 28 އުޅަނދު ޓޯކޮށްފައިވާ ކަމަށްވެސް ފުލުހުން ހާމަކުރެއެވެ.


Vote karudhaas baathilvaane othee2gotheh: Elections\nލޯކަލް ކައުންސިލްތަކުގެ އިންތިހާބު 2020\nވޯޓު ދޭންޖެހޭ ކެންޑިޑޭޓުންގެ އަދަދަށްވުރެ އިތުރަށް ވޯޓު ދިނުން\nރަނގަޅު ފާހަގަ ނޫން ފާހަގައެއް ނުވަތަ ކުރެހުމެއް ކުރެހުން\nސިޓީތަކުގެ މޭޔަރުންނާއި އަތޮޅު ކައުންސިލްތަކުގެ ރައީސުންނާއި ރަށު ކައުންސިލްތަކުގެ ރައީސުން ކަނޑައެޅޭނީ ރައްޔިތުންގެ ސީދާ ވޯޓަކުން\nކ. މާލެ | 22 ޖެނުއަރީ 2020 | ބުދަ 14:43 | 18,405\nލޯކަލް ކައުންސިލްތަކުގެ އިންތިހާބާބެހޭ ގައުމީ ލަފާދޭ ކޮމެޓީން މިއަދު ބޭއްވި ބައްދަލުވުމުގެ ތެރެއިން - ޔޫސުފް ސޮފްވާން ރަޝީދު\nއަންނަ އޭޕްރީން މަހު ބާއްވާ ލޯކަލް ކައުންސިލަތްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ އިންތިޚާބުގައި ވޯޓު ކަރުދާސް ބާޠިލުވާނެ ގޮތްތަކާއި، އިންތިޚާބުގައި ވޯޓު ގުނުމުގައި އިލެކްޝަންސް ކޮމިޝަނުން ޢަމަލުކުރާނެ ގޮތާ ގުޅޭގޮތުން މަޝްވަރާ ކޮށްފިއެވެ.\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ އިންތިޚާބާބެހޭ ޤައުމީ ލަފާދޭ ކޮމެޓީން ބުދަ ދުވަހު، އިލެކްޝަންސް ކޮމިޝަނުގެ އިންތިޚާބާބެހޭ މަރުކަޒުގައި ޓްރެއިނިން ހޯލުގައި ބޭއްވި ބައްދަލުވުމުގައި އިލެކްޝަންސް ކޮމިޝަނުގެ ރައީސް އަޙްމަދު ޝަރީފް ވިދާޅުވީ، ވޯޓު ކަރުދާސް ބާޠިލިުވާނެ އޮތީ ދެ ގޮތެއް ކަމަށެވެ. އެއީ، ވޯޓު ދޭންޖެހޭ ޢަދަދަށްވުރެ އިތުރަށް ފާހަގަ ޖެހުން ނުވަތަ ރަނގަޅު ފާހަގަ ޖެހުމުގެ އިތުރުން އިތުރު ފާހަގައެއް ނުވަތަ ކުރެހުމެއް ކުރެހުން ކަމަށެވެ. އެއީ ޤާނޫނުގައި ވެސް އެކަން ބާޔާންކޮށްފައިވާ ގޮތްކަމަށް ޝަރީފް ވިދާޅުވިއެވެ.\n"ވޯޓް ކަރުދާސް އެކީ ބާޠިލުވާނެ ދެ ގޮތެއް އޮންނާނެ. އެއްގޮތަކީ އެއްވެސް ވޯޓެއްގައި ފާހަގަ ޖަހަންޖެހޭ އަދަދަށްވުރެން، ގިނައިން ފާހަގަ ޖަހާފިއްޔާ، ގާނޫނުގައި އެބަބުނޭ އެވޯޓު ކަރުދާސް ބާތިލްވާނެ ކަމަށް. މިސާލަކަށް އަތޮޅު ކައުންސިލްގެ ރައީސަކަށް އިންތިހާބު ކުރަންޖެހެނީ އެކަކު، ނަމަވެސް ވޯޓު ކަރުދާސްކޮޅެއްގައި އޮތީ ދެ މީހަކަށް ވޯޓު ދީފައި، އެހެންވިއްޔާ އެ ވޯޓު ކަރުދާސް އެއްކޮށް ބާތިލްވާނެ. އަނެއް ގޮތަކީ، ރަނގަޅު ފާހަގަ ނޫން ފާހަގައެއް ޖަހާފަ އޮތިއްޔާ އެ ވޯޓު ކަރުދާސް އެއްކޮށް ބާތިލްވާނެ. މުޅި ވޯޓު ކަރުދާސް ބާތިލްވާނެ ކަމަށް ގާނޫނުގައި ބުނެފައި އޮންނަ ދެ ގޮތަކީ އެއީ،" ޝަރީފް ވިދާޅުވި އެވެ.\n~ އަޙްމަދު ޝަރީފް /އިލެކްޝަންސް ކޮމިޝަނުގެ ރައީސް\nމީގެއިތުރުން ޝަރީފް ވިދާޅުވީ، ވޯޓު ގުނުމުގެ ކަންކަން ކުރިއަށްދާއިރު، ވޯޓު ގުނަނީ ރަނގަޅަށްތޯ ބެލުމަށް ތިން އޮފިޝަލުން ތިއްބަވާނެ ކަމަށެވެ.\n"ވޯޓު ކަރުދާސް ދައްކައި ގުނަމުންދާއިރު، ވޯޓު ޓެލީ ކުރަމުންދާ އޮފިޝަލަކާއި ޓެލީ ކުރާ އޮފިޝަލް ޓެލީ ކުރަނީ ރަނގަޅަށްތީ ބެލުމަށް އޮފިޝަލެއް ހުންނަވާނެ އަދި ދެވަނަ ފަހަރަށް ރީޗެކް ކުރާ އޮފޮޝަލެއް ހުންނާނެ. ވާހަކައަކީ ކޮންމެ 50 އަކުން 50 އަކުން ޓެލީ ޝީޓެއް ހަދާފަ އިންނާނީ،" ޝަރީފް ވިދާޅުވި އެވެ.\nޝަރީފް ވިދާޅުވީ ވޯޓުލުމާއި ވޯޓު ގުނުމުގައި އިލެކްޝަންސް ކޮމިޝަނުން އަމަލުކުރާނެ ގޮތް، ވީހާވެސް ފުޅާ ދާއިރާއެއްގައި ރައްޔިތުންނަށް އެނގެންޖެހޭ ކަމަށާއި، މިކަމުގައި ޤައުމީ ލަފާދޭ ކޮމެޓީގެ އެއްބާރުލުންވެސް ބޭނުންވާނެ ކަމަށެވެ. އަދި ވޯޓު ކަރުދާހާއި ވޯޓުލުމާއި، އަދި ވޯޓު ގުނުމުގައި އިލެކްޝަންސް ކޮމިޝަނުން ކުރާނެ ގޮތުގެ އިތުރު މަޢުލޫމާތު ހިމެނޭގޮތަށް ވޯކްޝޮޕެއް ޤައުމީ ލަފާދޭ ކޮމެޓީއަށާއި، މީޑިއާތަކަށާއި، ކަމާބެހޭ އިދާރާތަކަށް ބޭއްވުމަށް ނިންމާފައިވާ ކަމަށްވެސް ޝަރީފް ވިދާޅުވިއެވެ.\nމިހާރު ބާއްވަން ތައްޔާރުވާ ލޯކަލް ކައުންސިލްތަކުގެ އިންތިޚާބަކީ، މިހާތަނަށް ބޭއްވި ތިން އިންތިޚާބަށްވުރެ، ތަފާތު އިންތިޚާބެކެވެ. އެގޮތުން ސިޓީތަކުގެ މޭޔަރުންނާއި، އަތޮޅު ކައުންސިލްތަކުގެ ރައީސުންނާއި، ރަށު ކައުންސިލްތަކުގެ ރައީސުން ކަނޑައެޅޭނީ، އެމަޤާމުތަކަށް ކުރިމަތިލާފައިވާ ކެންޑިޑޭޓުންގެ މެދުގައި ނެގޭ ސީދާ ރައްޔިތުންގެ ވޯޓަކުންނެވެ. މީގެކުރިން އެމަޤާމުތަކަކީ، ކައުންސިލްތަކަށް އިންތިޚާބުވާ ކައުންސިލަރުންގެ މެދުފައި ނެގޭ ވޯޓަކުން ކަނޑައެޅޭ މަޤާމެކެވެ.


5 regional hospital akah health officerun hoadhany\nކުޅުދުއްފުށީ ރީޖަނަލް ހޮސްޕިޓަލް: އެ ހޮސްޕިޓަލާއެކު ފަސް ހޮސްޕިޓަލަކަށް ހެލްތް އޮފިސަރުން ހޯދަން އިއުލާން ކުރީ މިއަދު -- ފޮޓޯ: ކުޅުދުއްފުށި އޮންލައިން\nފަސް ރީޖަނަލް ހޮސްޕިޓަލަށް ސީނިއާ ހެލްތު އޮފިސަރުންނާއި ކޮމިއުނިޓީ ހެލްތް އޮފިސަރުން ހޯދަން ހެލްތް މިނިސްޓްރީން މިއަދު އިއުލާން ކޮށްފި އެވެ.\nމިނިސްޓްރީން ކުރި ދެ އިއުލާންގައިވާ ގޮތުން ހެލްތު އޮފިސަރުން ހޯދާ ފަސް ހޮސްްޕިޓަލަކީ، ހދ. ކުޅުދުއްފުށީ ރީޖަނަލް ހޮސްޕިޓަލާއި، ރ. އުނގޫފާރު ރީޖަނަލް ހޮސްޕިޓަލާއި، ލ. ގަމު ރީޖަނަލް ހޮސްޕިޓަލްގެ އިތުރުން ގދ. ތިނަދޫގައި ހުންނަ އަބްދުއްސަމަދު މެމޯރިއަލް ހޮސްޕިޓަލާއި ސ. ހިތަދޫ ރީޖަނަލް ހޮސްޕިޓަލެވެ.\nމި ފަސް ހޮސްޕިޓަލަކީ، އަތޮޅުތަކުގެ އެކި ސަރަހައްދުތަކުން މާލެ ސަރަހައްދުގެ ހޮސްޕިޓަލުތަކަށް ހިދުމަތް ހޯދަން އަންނަ އައުން މަދު ކުރުމުގެ ގޮތުން މަތީ ފެންވަރުގައި ތަރައްގީ ކުރަން ސަރުކާރުން އިއުލާން ކޮށްފައިވާ ފަސް ހޮސްޕިޓަލެވެ.\nހެލްތް މިނިސްޓްރީން ކޮށްފައިވާ އެއް އިއުލާންގައި ބުނެފައި ވަނީ، އެއިން ކޮންމެ ހޮސްޕިޓަލަކަށް ދެ ސީނިއާ ހެލްތް އޮފިސަރުން އައްޔަން ކުރަން ނިންމާފައިވާތީ އެ މަގާމުތަކަށް ކުރިމަތިލުމުގެ ފުރުސަތު ހުޅުވާލާފައިވާ ކަމަށެވެ. ސީނިއާ ހެލްތް އޮފިސަރަކަށް މުސާރައާއި އިނާޔަތްތަކާއެކު މަހަކު 9535 ރުފިޔާ ލިބޭނެ އެވެ.\nހެލްތް މިނިސްޓްރީން ކޮށްފައިވާ ދެވަނަ އިއުލާނެއްގައި ބުނެފައި ވަނީ، ލ. ގަމު ރީޖަނަލް ހޮސްޕިޓަލަށް އެއް ކޮމިއުނިޓީ ހެލްތް އޮފިސަރަކު ބޭނުންވާތީ އާއި ދެން ހުރި ކޮންމެ ހޮސްޕިޓަލަކަށް ދެ ކޮމިއުނިޓީ ހެލްތް އޮފިސަރުން ބޭނުންވާތީ އެ ފުރުސަތު ހުޅުވާލާފައިވާ ކަމަށެވެ. ކޮމިއުނިޓީ ހެލްތް އޮފިސަރަކަށް މުސާރައާއި އިނާޔަތްތަކާއެކު މަހަކު 8795 ރުފިޔާ ލިބޭނެ ކަމަށެވެ.\nއެ މަގާމުތަކަށް ކުރިމަތިލުމުގެ ފުރުސަތު ހުޅުވާލާފައި ވަނީ މި މަހުގެ 26 ވަނަ ދުވަހުގެ މެންދުރުފަހު 1:30 ގެ ނިޔަލެވެ. އަަދި އަންނަ އޮކްޓޯބަރު މަހުގެ ތެރޭގައި އެ މަގާމުތަކަށް މީހަކު ހޮވަން އިންޓަވިއު ކުރާނެ ކަމަށް ހެލްތް މިނިސްޓްރީގެ އިއުލާންގައިވެ އެވެ.\nއައްޑޫ ސިޓީ ގދ. ތިނަދޫ ކުޅުދުއްފުށި + ލ. ގަން އުނގޫފާރު މިނިސްޓްރީ އޮފް ހެލްތު\nތިން ހޮސްޕިޓަލެއްގައި ބެކްއަޕް ޖެނެރޭޓަރު ބަހައްޓަނީ


Oreo ah 110 aharu; Dhen laanee aa raha eh | Mihaaru\nއޯރިއޯ އަށް 110 އަހަރު؛ ދެން ލާނީ އާ ރަހައެއް\nއޯރިއޯގެ 110 ވަނަ އަހަރީ ދުވަހާ ގުޅުވައިގެން ނެރޭ ބިސްކޯދު.\n14 ޖެނުއަރީ 2022 - 06:12\nދިވެހިންގެ ތެރޭގައި ވެސް ވަރަށް މަގުބޫލު ބިސްކޯދެއް ކަމަށްވާ އެމެރިކާގެ އޯރިއޯ އަށް މި އަހަރު 110 އަހަރު ފުރޭތީ އެކަމާ ގުޅުވައިގެން އަނެއްކާ ވެސް މުޅިން އާ ރަހައެއްގެ ބިސްކޯދެއް ނެރެން ތައްޔާރު ވެއްޖެ އެވެ.\nއަންނަ މާޗް މަހުގެ6ގައި 110 އަހަރު ފުރޭ ކުންފުނިން ބުނި ގޮތުގައި އެ ބްރޭންޑްގެ ހާއްސަ އަހަރާ ދިމާކޮށް މި ފަހަރު ނެރެން ނިންމާފައިވާ ސެލެބްރޭޝަން ވެސް ސިފަކޮށްދޭ ގޮތަށް ސްޕްރިންކްލްސް ވެސް ހިމެނޭ "ޗޮކްލެޓް ކޮންފެޓީ ކޭކް" އެވެ.\nމީގެ ޕެކްގައި "އޯރިއޯ 110 ބާތުޑޭ" ލިޔެފައިވާ އިރު، ޕެކް އިންނާނީ ވިދާ ކުލަތަކުން، އުފާވެރިކަން ވެސް ގެނުވައިދޭ ގޮތަށެވެ. މިއީ 2012 ގައި 100 އަހަރު ފުރުމާ ދިމާކޮށް އޯރިއޯ އިން އާ ރަހައެއް ނެރުނު ފަހުން، އެ ބްރޭންޑްގެ އާ ރަހެއް ހާއްސަ ދުވަހަކާ ގުޅުވާފައި އަނެއްކާ ވެސް ކަސްޓަމަރުންނަށް ގެނެސްދޭ ފުރަތަމަ ފަހަރެވެ.\nއޯރިއޯގެ 110 ވަނަ އަހަރަށް ހާއްސަކޮށްގެން ނެރޭ ލިމިޓެޑް އެޑިޝަނެއްގެ ގޮތުގައި ނެރޭ "ޗޮކްލެޓް ކޮންފެޓީ ކޭކް" ގެ ޕްރީ-އޯޑަރަށް ހުޅުވާލީ މި މަހު 11 ގަ އެވެ. އަދި އާންމުކޮށް ވިއްކަން ފަށާނީ މި މަހު 31 އިން ފެށިގެންނެވެ.\nއޯރިއޯގެ އެމެރިކާގެ ބްރޭންޑް މެނޭޖަރު ސިޑްނީ ކްރަންޒްމަން ވިދާޅުވި ގޮތުގައި ފާއިތުވި ދިގު ތާރީހުގައި އޯރިއޯ ވަނީ އާންމުންގެ ހިތްތަކުން ހާއްސަ ޖާގައެއް ހޯދައިފަ އެވެ. އަދި އެ ބްރޭންޑްގެ ބިސްކޯދަކީ މިހާރު ދުނިޔޭގެ އެކި ހިސާބުތަކުގެ މީހުންގެ އާންމު ދިރިއުޅުމާ ގުޅިފައިވާ އެއްޗަކަށް ވުމަކީ އޯރިއޯގެ އެންމެ ބޮޑު ކާމިޔާބީ ކަމަށް ވިދާޅުވި އެވެ.\n"އެހެންވީމަ ކުންފުންޏަށް 110 އަހަރުވުމަކީ ވެސް ހަމަ ހާއްސަކޮށް ފާހަގަކުރަން ޖެހޭނެ އަދި އޯރިއޯ އަށް ލޯބިކުރާ މީހުންނަށް އުފާވެރިކަން ގެނެސްދޭ ކަހަލަ ކަމެއް ކުރުމަކީ ކުރަން ޖެހޭ ކަމެއްގެ ގޮތުގައި ދެކޭތީ އާ ރަހައެއް މި ގެނެސްދެނީ،" ސިޑްނީ ވިދާޅުވި އެވެ.\nއޯރިއޯ އަށް 110 އަހަރު ފުރޭނީ މާޗް6ގައި.\nއޭނާ ވިދާޅުވި ގޮތުގައި އޯރިއޯ އަށް ލިބޭ އެންމެ ބޮޑު އުފަލީ އެ ބްރޭންޑަކީ ހުރިހާ އުމުރެއްގެ ބައެއްގެ މެދުގައި ވެސް މަގުބޫލު އެެއްޗަކަށް ވުމެވެ. އެހެންވެ އެކަން ދަމަހައްޓަން ކުރެވޭ މަސައްކަތްތައް އަބަދު ވެސް ވަރަށް ހާއްސަވާނެ ކަމަށް ވިދާޅުވި އެވެ.\nމޮންޑެލޭޒް އިންޓަނޭޝަނަލްގެ ދަށުން ނެރޭ އޯރިއޯ އުފަންވީ މާޗް 6، 1912 ގަ އެވެ. އޯރިއޯގެ ޓެގް ލައިންތަކުގެ ތެރޭގައި "ވޮންޑަފިލްޑް"، "މިލްކްސް ފެވަރިޓް ކުކީ" އަދި "އޮންލީ އޯރިއޯ" ހިމެނެ އެވެ.\nCelebrate OREO’s 110th Birthday with these chocolate confetti cake flavor crème with rainbow sprinkles cookies. Buy now!


އަނިލް އާއި ސޯނަމް.\n25 ޖޫން 2020 - 08:06 1 comment\nކޮވިޑް-19 އިން ސަލާމަތްވެ، އާންމު ހާލަތަކަށް އައިސްފައިވާ ނިއު ޒިލެންޑްގައި އަޅުވާ ފުރަތަމަ ހިންދީ ފިލްމަކަށް "ގޯލްމާން އެގެއިން" ވެއްޖެ އެވެ.\nޑައިރެކްޓަރު ރޯހިތު ޝެޓީ ގެނެސްދޭ "ގޯލްމާލް" ސީރީޒްގެ ހަތަރު ވަނަ ފިލްމު އެ ގައުމުހެ ސިނަމާތަކުގައި ދައްކަން ހަމަޖެހިފައި ވަނީ މިއަދުން ފެށިގެންނެވެ. "ގޯލްމާލް އެގެއިން" އަކީ 2017 ގައި ރިލީޒްކުރި ވަރަށް ކާމިޔާބު ހޮރޯ-ކޮމެޑީއެކެވެ.\nމީގެ ކާސްޓުންނަކީ އަޖޭ ދޭވްގަނާއި އަރުޝަދު ވަރުސީ އާއި ތައްބޫ އާއި ކުނާލް ކޭމޫ އާއި ޕަރިނީތީ ޗޯޕްޅާ އާއި ޝްރެޔަސް ތަލްޕަޅޭގެ އިތުރުން ނީލް ނިތިން މުކޭޝް އެވެ.\nއޮކްޓޯބަރު 20، 2017 ގައި ރިލީޒްކުރި "ގޯމްލާލް އެގެއިން" އަކީ 72 ކްރޯޑް ރުޕީސް (10 މިލިއަން ޑޮލަރު) ގެ ބަޖެޓަކުން ހެދި ފިލްމެކެވެ. އަދި މި ފިލްމަށް ބޮކްސް އޮފީހުގައި 311 ކްރޯޑް ރުޕީސް (41 މިލިއަން ޑޮލަރު) ގެ އާމްދަނީއެއް ލިބިފައިވެ އެވެ.\n"ދި އެނާކީ" ގެ ރައިޓްސް ސިދާތަށް\nލިޔުންތެރިޔާ ވިލިއަމް ޑަލްރީމްޕަލް ލިޔެފައިވާ ފޮތް "ދި އެނާކީ" ގެ ރައިޓްސް ހޯދުމަށް ފަހު، އެއަށް ބިނާކޮށް ވެބް ސީރީޒެއް ހަދަން ނިންމައިފި އެވެ.\nއެ ސީރީޒް ޕްރޮޑިއުސްކުރާނީ ސިދާތު ރޯއި ކަޕޫރްގެ ފިލްމު ކުންފުނި ރޯއި ކަޕޫރް ފިލްމްސްއިންނެވެ. ބަތަލާ ވިދިޔާ ބާލަންގެ ފިރިމީހާގެ ކުންފުނިން ގެނެސްދިން ފިލްމުތަކުގެ ތެރޭގައި މިދިޔަ އަހަރު "ދަ ސްކައި އިޒް ޕިންކް" ހިމެނެ އެވެ.\n"ދި އެނާކީ" އަށް ވެބް ސީރީޒެއް ހަދަން ނިންމި ނަމަވެސް މިއާ ބެހޭ އެއްވެސް ތަފުސީލެއް އަދި ހާމައެއްނުކުރެ އެވެ. މިދިޔަ އަހަރު ނެރުނު "ދި އެނާކީ" އަކީ އިންޑިއާގައި މުގާލްގެ ރަސްކަން އޮތް ޒަމާނާއި އޭގެ ފަހުން ބާރުތައް އައި ގޮތުގެ ވާހަކަ ކިޔައިދޭ ފޮތެކެވެ.\nޝާހިދަށް ސާޖިދުގެ ފިލްމެއް\nޝާހިދު ކަޕޫރަށް، ޕްރޮޑިއުސަރު ސާޖިދު ނަދިއަދުވާލާ ފިލްމެއް ފިލްމެއް ހުށަހަޅާފައިވާ ކަމަށް ރިޕޯޓްތައް ބުނެފި އެވެ.\nމިދިޔަ އަހަރު "ކަބީރު ސިންގް" ކުޅުނު އެކްޓަރުގެ ކުރިއަށް އޮތް ފިލްމަކީ ތެލެގޫ ފިލްމު "ޖާޒީ" ގެ ހިންދީ ރިމެކެވެ. ޝާހިދަށް ސާޖިދުގެ ފިލްމެއް ހުށަހަޅާފައިވާ ކަމަށް މީޑިއާތަކުން ބުނެފައި ވަނީ އަދި ރިލީޒްނުކުރާ ތަމަޅަ ފިލްމު "ސޫރަރާއި ޕޮއްޓުރޫ" ގެ ހިންދީ ރިމެކް ވެސް އޭނާ އަށް ހުށަހަޅާފައި ވަނިކޮށެވެ.\nމީޑިއާތަކުން ބުނީ ސާޖިދު ހުށަހެޅި ސޯޝަލް ޑްރާމާ އަށް އެއްބަސްވުމާ ދޭތެރޭ ޝާހިދު އަދި ގޮތެއް ނުނިންމާ ކަމަށާއި މަޝްވަރާތައް ކުރެވެމުން އަންނަ ކަމަށެވެ. އަދި މިއީ ކާކު ޑައިރެކްޓްކުރާ ފިލްމެއް ކަމެއް ވެސް ނޭނގެ އެވެ.\nސާޖިދަކީ ބޮލީވުޑްގެ އެންމެ ކާމިޔާބު އެއް ޕްރޮޑަކްޝަން ހައުސް ކަމަށްވާ ނަދިއަދުވާލާ އެންޑް ގްރޭންޑް ސަން އެންޓަޓައިންމަންޓްގެ ވެރިޔާ އެވެ.\nއަނިލްގެ ފުރަތަމަ ލީޑް ރޯލަށް 37 އަހަރު\nއަބަދަށް ޒުވާން އެކްޓަރު އަނިލް ކަޕޫރް ފިލްމެއްގައި ލީޑް ރޯލް ކުޅުނުތާ 37 އަހަރުވުމާ ގުޅިގެން އެ ފިލްމުގެ ހަނދާންތައް އާކޮށްފި އެވެ.\nމިހާރު އުމުރުން 63 އަހަރުގެ އެކްޓަރުގެ އެކްޓަރު ލީޑް ރޯލް ކުޅުނު ފުރަތަމަ ފިލްމަކީ 1987 ގައި ބާޕޫ ޑައިރެކްޓްކޮށް ގެނެސްދިން "ވޯ ސާތު ދިން" އެވެ. އެ ފިލްމުގައި އަނިލްއާ އެކު ބަތަލާގެ ރޯލް ކުޅުނީ ޕަދުމިނީ ކޯލަޕޫރީ އެވެ. ނަސީރުއްދީން ޝާހް ވެސް މުހިއްމު ރޯލެއް ކުޅުނު ފިލްމު ޕްރޮޑިއުސްކުރީ އަނިލްގެ ބައްޕަ ސުރިންދަރު ކަޕޫރާއި ބޭބެ ބޯނީ ކަޕޫރެވެ.\n"ވޯ ސާތު ދިން" ގެ ވާހަކަ އިންސްޓަގްރާމްގައި ހިއްސާކުރަމުން އަނިލް ބުނީ އެ ފިލްމަކީ އޭނާގެ ކެރިއަރު ބަދަލުކޮށްލި ފިލްމެއް ކަމަށާއި ހުރިހާ ފޭނުންނަށް ޝުކުރު ވެސް އަދާކުރާ ކަމަށެވެ.\nއަނިލް މިހާތަނަށް ވަނީ ކާމިޔާބު އެތައް ފިލްމެއް ކުޅެފަ އެވެ. އަދި އޭނާ ފާހަގަކުރެވެނީ ހުރިހާ ވައްތަރެއްގެ ރޯލެއް ވެސް މޮޅަށް ކުޅެލާ އެކްޓަރެއްގެ ގޮތުގަ އެވެ.\nހިންދީ ފިލްމާއި އިންޑިއާގެ އެހެން ބަހުރުވަތަކުން މަދު ފިލްމުތަކެއްގެ އިތުރުން އަނިލް ވަނީ ހޮލީވުޑްގެ ބައެއް ފިލްމުތަކުގައި ވެސް މަސައްކަތްކޮށްފަ އެވެ.\nއިތުރު ލިޔުންތައް ބޮލީވުޑް ޝާހިދު ކަޕޫރު އަޖޭ ދޭވްގަން ބޮލީވުޑް ފިލްމު


05 ޖޫން 2019 - 08:03\nމި ފިލްމަކީ އިންޑިއާގެ މަޝްހޫރު ހިސާބު އިލްމުވެރިޔާ އާނަންދު ކުމާރުގެ ވާހަކަ ކިޔައިދޭ ބައޮގްރަފިކަލް ޑްރާމާއެކެވެ. "ކްއީން" ގެނެސް ދިން ވިކާސް ބާލް ޑައިރެކްޓްކޮށްފައިވާ "ސުޕަ 30" ގެ ބަތަލާއަކީ މުރުނާލް ތާކޫރެވެ.\nފިލްމުގެ އިތުރު ކާސްޓުންގެ ތެރޭގައި އަމިތު ސާދާއި ޕަންކަޖް ތުރިޕަތީ ހިމެނެ އެވެ.\nދެހާސް ސަތާރައިގައި ރިލީޒް ކުރި "ކާބިލް" އަށް ފަހު ސްކްރީނަށް އަންނަ ރިތިކްގެ ފުރަތަމަ ފިލްމު "ސުޕަ 30" ސިނަމާތަކަށް މި ގެންނަނީ ފިލްމުގެ ޑައިރެކްޓަރު ވިކާސްގެ މައްޗަށް ކުރި ޖިންސީ ގޯނާގެ ތުހުމަތުން އޭނާ ސަލާމަތްވެ، ފިލްމުގެ ޑައިރެކްޓަރުގެ ކްރެޑިޓާ ވެސް އެކީގަ އެވެ. އޭނާގެ މައްޗަށް ކުރި ތުހުމަތުތަކާ ގުޅިގެން ކުރިން އޮތީ ކްރެޑިޓް ނުދޭން ނިންމައިފަ އެވެ.\n"ސުޕަ 30" ޓްރެއިލާ ފިތުރު އީދުގައި ދައްކައިލި އިރު، ރިތިކް މި ވަގުތު ހުރީ "ކާބިލް" ޗައިނާގައި ޕްރިމިއާ ކުރަން އެ ގައުމަށް ގޮހެވެ. އެ ފިލްމު ޗައިނާގެ ސިނަމާތަކުގައި ދައްކަން ފަށާނީ މިއަދެވެ.\nސިދާތު މަލްއުތުރާ އާއި ޕަރިނީތީ ޗޯޕްޅާ ލީޑް ރޯލުން ފެނިގެންދާ ފިލްމު "ޖަބަރިޔާ ޖޯޅީ" ރިލީޒް ކުރުން އަނެއްކާ ވެސް ފަސްކޮށްފި އެވެ.\n— Ekta Kapoor (@ektaravikapoor) June 3, 2019\nމިއީ އެކްތާ ކަޕޫރު ޕްރޮޑިއުސްކޮށްފައިވާ ފިލްމު ލަސްކުރި ތިން ވަނަ ފަހަރެވެ. އެންމެ ފުރަތަމަ މިދިޔަ މަހުގެ 17 އިން އަންނަ މަހުގެ 12 އަށް ފަސްކުރި ފިލްމު، މިހާރު ތާވަލުކޮށްފައި ވަނީ އޮގަސްޓް މަހުގެ2އަށެވެ.\nއެ ތާރީހަށް ފިލްމު ފަސްކުރީ ރިތިކް ރޯޝަންގެ "ސުޕަ 30" ޖުލައި 12 އަށް އަވަސް ކުރުމުންނެވެ. ކުރިން، އަންނަ މަހުގެ 26 ގައި ރިލީޒްކުރަން އުޅުނު އެ ފިލްމު، އަވަސްކުރީ އެކްތާ ޕްރޮޑިއުސްކޮށްފައިވާ "މެންޓަލް ހޭ ކިޔާ" ރިތިކްގެ ފިލްމާ އެއް ދުވަހެއްގައި ރިލީޒް ކުރަން ނިންމުމުންނެވެ.\n"ޖަބަރިޔާ ޖޯޅީ" އަކީ ޕްރަޝާންތު ޑައިރެކްޓްކޮށްފައިވާ ކޮމެޑީ ޑްރާމާއެކެވެ. އަދި މި ފިލްމަކީ 2014 ގެ "ހަސީ ތޯ ޕަސީ" އަށް ފަހު، ސިދު އާއި ޕަރީ އެކީގައި ފެންނާނެ ދެވަނަ ފިލްމެވެ.\n"ކޮމާންޑޯ 3" އަވަސްކޮށްފި\nކުރިން ސެޕްޓެމްބަރު މަހުގެ 20 ގައި ރިލީޒް ކުރަން އޮތް އެކްޝަން ތުރިލާ "ކޮމާންޑޯ 3" ރިލީޒް ކުރުން އަވަސްކޮށްފި އެވެ.\nThrilled to get into the action mode early! #Commando3 releasing on #September6 @adidatt @RelianceEnt #VipulAmrutlalShah #SunshinePictures @MPC_UK @adah_sharma @angira_dhar #gulshandevaiah pic.twitter.com/lCjHbbO1pn\n— Vidyut Jammwal (@VidyutJammwal) June 3, 2019\nމިހާރު ތާވަލުކޮށްފައިވާ ގޮތުން ވިދުޔަތު ޖަމްވަލް ވަރުގަދަ އެކްޝަން ކެރެކްޓާއަކުން ފެނިގެންދާ "ކޮމާންޑޯ" ސީރީޒްގެ ތިން ވަނަ ފިލްމު ސިނަމާތަކަށް އަންނާނީ ސެޕްޓެމްބަރު މަހުގެ6ގަ އެވެ.\n"ކޮމާންޑޯ 3" ގެ ބަތަލާއިންނަކީ ދެވަނަ ބައިން ވެސް ފެނިގެން ދިޔަ އަދާ ޝަރުމާގެ އިތުރުން އަންގިރާ ދާރެވެ. އަދި ގުލްޝަން ދެވިއާ ވެސް ފިލްމުގެ ރޯލަކުން ފެނިގެން ދާނެ އެވެ. "ކޮމާންޑޯ 3" ގެ ޑައިރެކްޓަރަކީ އަދިތިޔާ ދަތު އެވެ.\nމި ސީރީޒްގެ ފުރަތަމަ ފިލްމު 2013 ގައި ގެނެސް ދިނުމަށް ފަހު ދެވަނަ ބައި ރިލީޒް ކުރީ 2017 ގަ އެވެ. މިއީ ޑައިރެކްޓަރު ވިޕުލް ޝާހް ޕްރޮޑިއުސް ކުރާ ފިލްމެކެވެ.\n"ސޫރިޔާވަންޝީ" ގެ ޓީމް ތައިލެންޑްގައި\nމިދިޔަ މަހު ޝޫޓިން ފެށި ރޯހިތު ޝެޓީގެ އާ ފިލްމު "ސޫރިޔާވަންޝީ" ގެ ޓީމް، ފިލްމުގެ ވަރުގަދަ އެކްޝަން މަންޒަރުތަކެއް ތައިލެންޑްގައި ނަގަން ފަށައިފި އެވެ.\nAction. Stunts. Chase... Akshay Kumar shoots bike stunts on the streets of #Bangkok for #Sooryavanshi... Akshay collaborates with director Rohit Shetty for the first time. pic.twitter.com/2h1O6eZbwl\nފިލްމުގެ ސެޓުން ނަގާފައިވާ ފޮޓޯތަކެއް ވެސް ސޯޝަލް މީޑިއާގައި އަންނަނީ ދައުރުވަމުންނެވެ. "ސޫރިޔާވަންޝީ" އަކީ އަކްޝޭ ފުލުހެއްގެ ރޯލުން ފެނިގެންދާ ކޮޕް ޑްރާމާއެކެވެ. މި ފިލްމުގެ މައިގަނޑު މަންޒަރުތައް ނަގާނީ ތައިލެންޑާއި އިންޑިއާގެ ގޯއާގަ އެވެ.\nފިލްމުގެ ބަތަލާ ކެޓްރީނާ ކެއިފް ކާސްޓާއި ކްރޫއާ ގުޅޭނީ އޭނާގެ އެންމެ ފަހުގެ ފިލްމު "ބާރަތު" މިއަދު ރިލީޒް ކުރުމުންނެވެ.\nއަންނަ އަހަރުގެ ފިތުރު އީދަށް ތާވަލުކޮށްފައިވާ "ސޫރިޔާވަންޝީ" އަކީ ރޯހިތާއި ކަރަން ޖޯހަރު ގުޅިގެން ހަދާ ދެވަނަ ފިލްމެވެ. އެ ދެ މީހުން އެކީގައި ގެނެސް ދިން ފުރަތަމަ ފިލްމަކީ މިދިޔަ އަހަރުގެ "ސިމްބާ" އެވެ.\nއިތުރު ލިޔުންތައް ބޮލީވުޑް ކެޓްރީނާ ކައިފް ރިތިކް ރޯޝަން އަކްޝޭ ކުމާރު އެކްތާ ކަޕޫރު


Vazeefa badhalukuri thahthanah nudhaan ninmumun, muazzafun ge...\nރާއްޖެ - ވަޒީފާގެ ބިރުދެއްކުން\nވަޒީފާ ބަދަލުކުރި ތަންތަނަށް ނުދާން ނިންމުމުން، މުއައްޒަފުންގެ ހައްގުގައި އާއިލާއާއި ހެޔޮއެދޭ މީހުން އިހުތިޖާޖަށް!\nއެ މުއައްޒަފުން ބުނަނީ ނުދާނެކަމަށް\nކ. މާލެ7ސެޕްޓެންބަރ 2018 | ހުކުރު 19:19 13,768\nއިހަވަންދޫގައި މުއައްޒަފުންގެ ހައްގުގައި ކުރި އިހުތިޖާޖު - ރާއްޖެއެމްވީ\nހއ. އިހަވަންދޫ ފެނަކައިގައި މަސައްކަތް ކުރަމުން ދިޔަ ދެ ޒުވާނަކު އެހެން ރަށްރަށަށް ވަޒީފާ ބަދަލުކުރުމުން އެ ތަންތަނަށް ނުދާން ނިންމުމުން އެމީހުންގެ ހައްގުގައި އެ މުއައްޒަފުންގެ އާއިލާއާއި ރަށްޓެހިންނާއި ހެޔޮއެދޭ އެންމެން އިހުތިޖާޖުކޮށްފިއެވެ.\nމި ދެ މުއައްޒަފުންގެ ހައްގުގައި އެ ދެ މުއައްޒަފުންގެ އާއިލާއާއި އެކު ރަށުގެ ހެއުއެދޭ ގިނަ އަދަދެއްގެ ބަޔަކު ހުކުރު ދުވަހުގެ ހަވީރު މަގުތަކަށް ނުކުމެ އެ މުއައްޒަފުންނަށް ވަނީ ހިތްވަރުދީފައެވެ.\nއެ ދެ މުއައްޒަފުންވެސް މި އިހުތިޖާޖުގައި ބައިވެރވިއިރު އެމީހުން ތިބީ ބަދަލު ކުރި ރަށުގެ ނަން ލިޔެފައިވާ ބޯޑެއް ގައި "ނުދާނަން" މިހެން ލިޔެގެންނެވެ. ރާއްޖެއެމްވީއަށް މައުލޫމާތު ދެމުން ސަމީރުއާއި އަހުސަން އާއި ދެމީހުންވެސް ބުނީ، އާއިލާއެއް ބަލަން ޖެހިފައި އޮއްވާ އަނބިދަރިންނާއި އާއިލާ ދޫކޮށް މާދުރު ނުވެސް ދަންނަ ރަށަކަށް އެމީހުންގެ ވަޒީފާ ބަދަލުކުރީ މި ސަރުކާރުން އެމީހުންނަށް ބިރު ދައްކައި ޖެއްސުން ކުރުމުގެ ނިޔަތުގައި ކަމަށް ދެކޭ ކަމަށެވެ. އެހެންނަމަވެސް ގޮތްދޫކުރަން ބޭނުން ނުވާކަމަށާއި، އެރަށްރަށް ނުދާނެކަމަށް އެމީހުން ބުންޏެވެ.\nމި ދެމީހުންގެ އިތުރުން އިހަވަންދޫ ފެނަކައިގައި މަސައްކަތް ކުރަމުން އައި އެރަށު އަބުދުލް އަލީމް ވެސް ކުރިން ވަނީ ގދ. މަޑަވެއްޔަށް ބަދަލުކޮށްފައެެވެ. އެހެންނަމަވެސް އަބުދުލް އަލީމް އާއި އޭނާގެ އާއިލާއާއި ހެޔޮ އެދޭ މީހުން ވަނީ މި އިހުތިޖާޖުގައި ބައިވެރިވެފައެވެ. އޭނާވެސް ހުރީ "ނުދާނަން" ލިޔެފައިވާ ބޯޑެއް ހިފައިގެންނެވެ.\nނާލާފުއްޓަށް ވަޒީފާ ބަދަލުކުރި ސަމީރަކީ އިހަވަންދޫގެ ކައުންސިލްގެ ކުރީގެ ރައީސެވެ. އޭނާ އަށް ފެނަކައިން ވަޒީފާ ލިބުނުފަހުން އެއްވެސް ސިޔާސީ ހަރަކާތެއްގައި ބައިވެރި ނުވާކަމަށް ބުންޏެވެ. އެކަމަކު އަހުސަން ވަނީ ދާދިފަހުން އިދިކޮޅު ކެންޑިޑޭޓް އިބުރާހިމް މުހައްމަދު ސޯލިހު އިހަވަންދޫއަށް ކުރެއްވި ދަަތުރުފުޅުގައި މަރުހަބާ ކިއުމަށްޓަކައި ނުކުމެފައެވެ.\nއިހަވަންދޫ ފެނަކައިގެ ތިން މުއައްޒަފަކު އެހެން ރަށްރަށަށް ބަދަލުކުރުމަށް ނިންމާފައިވާއިރު، އިއުލާން ނުކޮށް ކޮންޓްރެކްޓް އުސޫލުން ހަތަރު މުވައްޒަފެއް އިހަވަންދޫ ފެނަކަ ބްރާންޗަށް ނަގާފައިވަކަމުގެ މައުލޫމާތު ވަނީ ލިބިފައެވެ. އާންމު އުސޫލެއްގެ ދަށުން ފެނަކައިން ވަޒީފާތަކަށް ނަގަނީ ޖީސީއީ އޯލެވެލް ސެޓްފިކެޓް އޮންނަ މުވައްޒަފުން ނަމަވެސް އެ ހަތަރު މުވައްޒަފުންގެ ތެރޭގައި ޖީސީއީ އޯލެވެލް ސެޓްފިކެޓްނެތް ފަރާތްތައްވެސް ހިމެނޭކަމަށް ވަނީ މައުލޫމާތު ލިބިފައެވެ.\nއެންމެ ފަހުން އަޕްޑޭޓް ކުރީ:7ދުވަަސް ކުރިން | ރިވިއު ކުރީ: އަހްމަދު ސާއިފް ޝިޔާދް


Elifa oi ethi feneytha? | Bithufangi\nމިއީ ވަރަށް ލަދުވެތި ކަމެކެވެ. ކޮންމެ ދުވަހަކުހެން އެތަށް ބައެއްގެ ހައްޤުތަށް ނިގުޅައިގަނެ މަގުތަށް ހިސާރުކޮއްގެން ތިބެ އެހެން މީހުންނަށް ޖައްސާ ބަލާއެކެވެ. މިވެރިންގެ ސަބަބުން ޓްރެފިކް ޖޭމްވެ ދުއްވާމީހުންނަށް ހޮރުއްޕާނެވެ. މަގުތަށް ބައްދާގެން ތިބޭ މިވެރިންނާއި ހެދި ހިނގާ މީހުންނަށް ހުރީ ތުރާލެވެ. އަޑުގަދަކޮއް ބިރަކާނުލާ މަޖާކުރާވަރުން ހިސާބުގަނޑު ގެތަކުގައި ތިބޭ މީހުންނަށް ބަލާ އެކެވެ. މިދައްކަނީ އެންމެ މީހެއްގެ " ވެރިކަން ކުރުމުގެ ހައްޤު " ހިމާޔަށް ކޮއްދިނުމަށް ނިކުންނަ މަދު މީސްކޮޅެއް ގެ ބަލާވެރިކަމުގެ ވާހަކައެވެ. އާއެކެވެ. އިދިކޮޅު ފަރާތްތަށް އެއްވެ 100 މީހުން ހަމަނުވެ ހެދި ކޯލިޝަން ގެ ވާހަކަ އެވެ.\nހުކުރު ދުވަހުގެ ރެއެވެ. ފެންވަރާ ނަލަވެގެން އެންމެ އަގުބޮޑުކޮއް ގަތް ގަމީހާ ޖިންސު ވައްޓާލާގެން ދެހާސް ރުފިޔާގެ އަގުހުރި ސެންޓުފުޅިން ފެންވަރާގެން މަންޖެ އަރުވާގެން ރައްޓެއްސެއްގެ ސައިކަލުގައި ނިކުތީ ލޯބިވެރިޔާއާއި އެކު ފިނިބުރެއް ޖަހާލުމަށެވެ. ބޮޑުތަކުރުފާނުމަގުން މަޖީދީމަގާ އަރާ ހަމަވީ ކިރިޔާއެވެ. މުސީބާތް ލައިގަތީއެވެ. ޕޫސް...... ޕޫސް........ އަޅާ ބަރުގޮނުގެ އަޑުފައްގަނޑު މުޅީ އެހިސާބު ގުގުމާފައެވެ. ފަސްވަރަކަށް މިނެޓް މަޑުކޮއް ލުމަށްފަހު އެއްގޮތަކަށް ވެސް ކުރިޔަށް ނުދެވުމުން ތެދުވެ ކުރި ބަލާލާފީމެވެ.\nއަރާގަތް ރުޅީއަކުން ސައިކަލު ހޫރާލަންވެސް ހިތަށް އައެވެ. އައްޑާ ޖަހާގެން ބެރުދުންމާރި ތާޅަފިލީގައި މަގުބަންދުކޮއްގެން ތިބެ ނަށަނީއެވެ. ދެބައި އުމުރުގެ މުސްކުޅީން ލައްވާ މަގު މެދުގައި ގުންބޯ ހައްދުވަނީއެވެ. މަގުތަށް ތޮއްޖެހިފައި އޮތެއްކަމަކު މިވެރީން މަގުމެދުގައި ބޭންޖަހަނީއެވެ. އެންމެ ފަހުން ޖަހަމުންދިޔަ ލަވަ ނިމުމުން ނަށަން ތިބި ދެބައި އުމުރުގެ މުސްކުޅީން ކުޑަކޮން އެއްކާރި ވެލިއެވެ. އޭރު ލޯބިވެރިޔާ އަރުވާގެން ބާރަ ޖަހަންވާއިރަށް ދުއްވާލަން ނިކުތް މީހާގެ ސާޅިހަކަސް މިނެޓް މި ހޭދަނީ މި " ބަލާ " އެއް ގައެވެ. ކޮއްޓަމުން ނައްޓަމުން ހުރެ ކުރިޔަށް ދަމުން ނުހުރެވިގެން ނަށަން ހުރި ދައްތައެއްކައިރީ " ބަލަ މަގު ބްލޮކް ވާތަން ނުފެނޭހޭ" އަހާލީމެވެ. އެއާއެކު " ޖަވާބުގައި އެލިފަ އޮތް އެތި ފެނޭހޭ " ބުނެ އަހަރެންގެ އަނގަ ބަންދުކޮއްލިއެވެ. ގަތް ލަދުން އަވަހަށް އެސަރަހައްދުންވެސް ހިނގައްޖައީމެވެ.\nދަރިސޮރު ރޯވަރުން ބޭރަށް ނިކުމެލީ އެސޮރަށް ރިމޯޓު ކާރެއް ގަނެދިނުމަށެވެ. ވަކި ހިސާބަކުން މަގުމެދަށް މީހުންގަޑު ޖަމާވެ އުޅޭތަން ފެނުނެވެ. އަނެއްކާވެސް މި ބަލާއެއް ޖެހުނީއެވެ. ކޮންމެ ހުކުރަކު މި ކުޅިވަރެއް ކުޅެ ދުވަހުގެ މާތްކަން އެބަ ކަނޑައެވެ. ދެވުނީ ވަކި ހިސާބަކަށެވެ. އިއްދައިން ކެނޑޭ އުމުރުގެ ދާތައަކު ހެދުން އަރުވާޖަހާގެން ހުރެ ޕޮލިހަކަށް ބަވަނީއެވެ. ދުލަސް އައިހާ " އަވަގުރާނަ " އެކެވެ. ކިޔޭ ނުކިޔޭ ދެއްކޭ ނުދެއްކޭ ވާހަކަ ނޭގިހުރެ އެންމެ ފަހުން އެ ސޮރާދިމާލަށް " ހަރާން ދަރިއެކޭ " ވެސް ބުންޏެވެ. މޫނުމަތިން ލާނެތް ހިނިތުންވުމެއް ދައްކާލުން ފިޔަވާ ރައްދެއް އެސޮރު ނުދެއެވެ. ދިވެހި ފުލުހުން ގެ ހިތްތިރިކަމާމެދު ފަހުރުވެރިވާ ހާލު އެތަނުން ދާން ހިނގާގަތީމެވެ. މޫނު އަނބުރާލަން ހިފާލިތަނުން އެއްކަލަ ދައިތަ ކުޑަކޮން ގުދުވެ " ކޯންޗެއް ހޯދަން ތެޅޭ ބައިވަރުގަނޑެއްތަ " އޭކިޔާ ބަވައިގަތެވެ. އެއްވެފައި ތިބި މީހުން ގެ ފަރާތުން ލިބުނު ތަރުހީބުން އަނެއްކާވެސް ގުދުވެ ފުލުސް މީހާގެ ލަދުވެތި ގުނަވަނަށް އިނގިލި ދިއްކޮއް އަނެއް އަތުން ފަސްބައި އަރުވާޖަހާ ހުރެ " އެލިފައޮތް އެތި ފެނޭހޭ" ކިޔާ އެންމެންގެ ކުރިމަތީ ދަރިއެއްވަރުގެ ސޮރަކު ލަދުގަނަވާލިއެވެ.\nމީގެ ކުރިން ފެނުނީ ބެރިކޭޑް ކުރިމަތީ ހަޔާތް ކުޑަ ހުތުރު ވައްތަރު ޖެއްސި އެމްޑީޕީގެ އަންހެން ވެރިންނެވެ. ނަމަވެސް މިއަދު ވަރަށް ލަދުގަނެއްޖެއެވެ. ލޮލުން ފެނި އަތުން ފިފުނީތިއެވެ. ސިޔާސީ ވުމަކީ ތިމާގެ ހުރި އަހުލާޤީ މީންގަނޑު ފަހަނައަޅައި ދިއުމެއް ނޫނެވެ. އަދި މަގުތަކު މަތީ ހުތުރު އެއްޗެހި ގޮވުމެއްވެސް ނޫނެވެ. އަދި މީހަކު ހަމަ އެއްޗެކޭ ބުނާއިރަށް އިދިކޮޅު ހަރަކާތްތަކުގައި މަގުމަތީ އުލޭ " ވަހުޝީ އަންހެންވެރިން " ބުނާހެން އެލިފައޮތް އެތި ފެނޭތޯ އުޅުމެއްވެސް ނޫނެވެ. ތިމާގެ އާއިލާއާއި ދަރީން ގައްނާނޭ ލަދު ވިސްނާލެއްވީމުތޯއެވެ؟ މައިންބަފައިންނާއި އާއިލާ، އަވައްޓެރިންނާ ރައްޓެހި ރަހުމަތްތެރީންގެ ކުރިމަތީ ގައްނާނެ ލަދު ވިސްނާލެއްވީމުތޯއެވެ؟ އަޅުގަނޑުގެ ހިތަށް އަންނަނީ ހަމަ އެންމެ ސުވާލެކެވެ. އެވެރިން މިއުޅެނީ އެލިފައި އޮތް ކޯންޗެއް ނުފެނިގެން ތޯއެވެ؟ ވެރިކަން ވައްޓާލަން ހައްގުތަށް ހޯދައިދޭން ނުކުންނަ ބަޔަކު އެލިފައި އޮތް އެއްޗެއް ނުފެނިގެން މިއުޅެނީ ކީއްވެތޯއެވެ؟ އެލިފައި އޮތް އެއްޗެއް ބަލަން ހަމަ އެވަރަށް ބޭނުންތޯއެވެ؟\nMarch 12, 2018 by ޝާާ Reply\nތިމަރަފުށީ މީހުންނައް ހުތުރު އަރުވަން އުޅޭ މީހެއްްތީީ މާ ގަޓުހުރި މީހަކައް ވާންވެގެން އެކަމު ތިިމާމީހާގެ އަގުވެއްޓުން ނޫން ކަމެއްނުވޭ...


Kunfunithakun insurance badhalah 140 million Rufiya\nތިންވަނަ ކުއާޓަރުގައި އިންޝުއަރެންސަށް ބޮޑު ބަދަލެއް ދީފި\nއަލިފާން ރޯވެފައިވާ އުޅަނދެއް ނިއްވުމުގެ މަސައްކަތް ސިފައިން ކުރަނީ: އިންޝުއަރެންސް ބަދަލު ދޭ އަދަދު ދަނީ މަތިވަމުން -- ފޮޓޯ: އަވަސް\nމި އަހަރުގެ ނިމިދިޔަ ތިން ވަނަ ކުއާޓަރުގައި އިންޝުއަރެންސް ކުންފުނިތަކުން ބަދަލުގެ ގޮތުގައި ބޮޑު އަދަދެއް ދޫކޮށްފި އެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ތިންވަނަ ކުއާޓަރުގެ ކުއާޓަލީ ބްލެޓިންގައިވާ ގޮތުން ކޮވިޑް-19 އަށްފަހު އިންޝުއަރެންސް އިންޑަސްޓްރީ އަންނަނީ ކުރިއަރަމުންނެވެ. މިގޮތުން ކުންފުނިތަކުން ވަނީ އިންޝުއަރެންސް ނަގާފައިވާ ފަރާތްތަކަށް ބަދަލުގެ ގޮތުގައި ބޮޑު އަދަދެއް ދޫކޮށްފަ އެވެ.\nނިމިދިޔަ ތިންވަނަ ކުއާޓަރުގައި ކުންފުނިތަކުން ބަދަލުގެ ގޮތުގައި 140 މިލިއަން ރުފިޔާ ދައްކާފައިވެ އެވެ. ނަމަވެސް މި އަދަދު މިދިޔަ އަހަރުގެ މި މުއްދަތުގައި ހުރީ 45 މިލިއަން ރުފިޔާގަ އެވެ. ބަދަލު ދީފައިވާ އިންޝުއަރެންސުގެ ތެރޭގައި ފަޔާ އިންޝުއަރެންސާއި ހެލްތް އިންޝުއަރެންސް ހިމެނެ އެވެ.\nއިންޝުއަރެންސަށް ބަދަލުދޭ މިންވަރު މަތިވިނަމަވެސް އިންޝުއަރެންސް ނަގާފައިވާ ފަރާތްތަކުން ޕްރިމިއަމްގެ ގޮތުގައި ދެއްކި އަދަދު މި މުއްދަތުގައި ވަނީ ދަށްވެފަ އެވެ. ކުންފުނިތަކުން އިންޝުއަރެންސް ޕްރިމިއަމްގެ ގޮތުގައި ދެއްކި އަދަދު އުޅެނީ 192.5 މިލިއަން ރުފިޔާގަ އެވެ. މި އަދަދަކީ މި އަހަރުގެ ދެވަނަ ކުއާޓަރާ އަޅާ ކިޔާނަމަ 26 ޕަސެންޓުގެ ދަށްވުމެކެވެ. އެންމެ މަތިން ޕްރިމިއަމް ދައްކަނީ ފަޔާ އިންޝުއަރެންސް އާއި ހެލްތް އިންޝުއަރެންސް އަށެވެ.\nއިންޝުއަރެންސް އިންޑަސްޓްރީގެ ކުރިއެރުމާއެކު ކުންފުނިތަކުގެ ޖުމްލަ އެސެޓް މިހާރު ވަނީ ދެ ބިލިއަން ރުފިޔާ އަށް އިތުރުވެފަ އެވެ.\nރާއްޖޭގައި ފަސް އިންޝުއަރެންސް ކުންފުންޏެއް ހަރަކާތްތެރިވެ އެވެ. ރާއްޖޭގައި އިންޝުއަރެންސް ވިޔަފާރި ކުރާ ކުންފުނިތަކަކީ އެލައިޑް އިންޝުއަރެންސް އާއި އަމާނާ ތަކަފުލް އަދި ސިލިންކޯ އިންޝުއަރެންސުގެ އިތުރުން ސޮލަރެލް އާއި ދިވެހި އިންޝުއަރެންސް އެވެ.


Photo: ފޮޓޯ: މާލެ ވަށާ ބުރެއް، މީ ހަމައެކަނި ވެމްކޯގެ މަސައްކަތެއް ނޫން Photo: ފޮޓޯ: މާލެ ވަށާ ބުރެއް، މީ ހަމައެކަނި ވެމްކޯގެ މަސައްކަތެއް ނޫން\nމާލެ ސިޓީ ގޭބިސީތަކުގައި އުފެދޭ ކުނި އުކާލުމުގެ މަސައްކަތް ވެމްކޯގެ ހިވާގި މުވައްޒަފުން ރެއާއި ދުވާލު އަންނަނީ ކުރަމުން. އެހެންނަމަވެސް ވެމްކޯގެ ކުނި ނެގުމުގެ އުސޫލަށް ނުފެތޭ ގޮތަށް މާލޭގެ މަގުތަކަށް ގިނަ ޢަދަދެއްގެ ކުނި ގިނަ ބަޔަކު އަންނަނީ ނެރެމުން. މީގެ ސަބަބުން މާލޭގެ މަގުތައް ގޮނޑުވެ އެކަމުގެ އުނދަގޫތައް އެންމެނަށް ކުރިމަތިވޭ. މިކަން ހުއްޓަލާ އޮންނަ އުސޫލުން ކުނި ނެރުމަކީ ކޮންމެ މީހެއްގެ ޒިންމާއަކަށް ހަދަންޖެހޭ.- ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nފަލަސްޠީނަށްޓަކައި ދިވެހިންގެ އޮތް ލޯބި\nވަރުބަލިކަމެއް ނެތި ދިވެހިންގެ ހިދުމަތުގައި


Rayyithun Nikume Raees Yameen Hayyaru Kuran Jehey - Musthafa - Vaguthu\nރައްޔިތުން ނިކުމެ ރައީސް ޔާމީން ހައްޔަރު ކުރަން ޖެހޭ - މުސްތަފާ\nމާލޭގައި ކުރިއަށްދިޔަ އިދިކޮޅު މުޒާހަރާއެއްގައި، މަޖިލީހުގެ ތިމަރަފުށީ ދާއިރާގެ މެމްބަރު މުހައްްމަދު މުސްތަފާ - ވަގުތު އިމޭޖަސް: އިބްރާހިމް ޝާބިލް\nރައްޔިތުން ނިކުމެ ރައީސް އަބްދުﷲ ޔާމީން މިހާރުން މިހާރަށް ހައްޔަރު ކުރަން ޖެހޭ ކަމަށް އިލެކްޝަންސް ކޮމިޝަނުން ގޮނޑި ގެއްލިފައިވާ ކަނޑައަޅާފައިވާ ތިމަރަފުށީ ދާއިރާގެ މެމްބަރު، މުޙައްމަދު މުސްތަފާ ވިދާޅުވެއްޖެއެވެ.\nމުސްތަފާ މިއަދު ކުރެއްވި ޓުވީޓެއްގައި ވިދާޅުވީ ރައީސް ޔާމީނަކީ ތާރީޚުވެސް ނުދެކޭ ފަދަ ލަދުވެތިކަމެއް ނެތް، ގޮތެއް ނެތް ވެރިއެއް ކަމަށެވެ.\n"ރައީސް ޔާމީން އަކީ ވެރިއެއް ކަމަށް ގަބޫލުކޮށްގެން ރައްޔިތުން ތިބުމަކީވެސް ބޮޑު ގޯހެއް. ރައްޔިތުން ނިކުމެ ރައީސް ޔާމީން މިހާރުން މިހާރަށް ހައްޔަރު ކުރަން ޖެހޭ" މުސްތަފާ ވިދާޅުވިއެވެ.\nRY aky mi Raajjeyge thaareehu nudhekey fadha hadi muduthaaru hayaakuda gotheh neh veri eh. RY aky veri eh kamah gaboolu kohge Rahyithun thibumakee ves bodu goheh. RY aky Rahyithun nikume mihaarun mihaarah hahyaru kuran jehey meeheh!\n— Mohamed Musthafa (@Thimarafushi) October 14, 2018\nމުސްތަފާ މިގޮތަށް ވިދާޅުވެފައި މިވަނީ، މިދިޔަ މަހު ބޭއްވި ރިޔާސީ އިންތިޚާބު ބާތިލްކޮށް އަލުން ރިޔާސީ އިންތިޚާބު ބޭއްވުމަށް އަމުރު ކޮށްދިނުން އެދި ރައީސް ޔާމީން ސުޕްރީމް ކޯޓަށް ހުށަހެޅި މައްސަލައިގެ ޝަރީޢަތް ސުޕްރީމް ކޯޓުގައި މިއަދު 13:00 ގައި ފަށާފައިވަނިކޮށެވެ.\nރިޔާސީ އިންތިހާބު ބާތިލްކުރުމަށް އަބްދުﷲ ޔާމީން ސުޕްރީމް ކޯޓަށް މައްސަލަ ހުށަހެޅުއްވީ މިމަހުގެ 10 ވަނަ ދުވަހު އެވެ.\nއިންތިޚާބު ބާތިލް ކުރަން ސުޕްރީމް ކޯޓަށް ހުށަހެޅީ އިންތިހާބުގައި ހަރަކާތްތެރިވި އޮބްޒާވަރުންނާއި މޮނިޓަރުންނާއި އަދި އެހެނިހެން ފަރާތްތަކުން އެ ޕާޓީއަށް ހުށަހެޅި ޝަކުވާތައް، ޕީޕީއެމްގެ ފަރާތުން ފުލުހުންނަށް ހުށަހެޅުމުން އެ އިދާރާ އިން ދީފައިވާ ޖަވާބަށް ރިއާޔަތް ކުރުމަށްފަހު ކަމަށް ޕީޕީއެމް އިން ވަނީ ބުނެފައެވެ.\nއިންތިހާބާއި ގުޅޭ މައްސަލައެއް ސުޕްރީމް ކޯޓަށް ހުށަހަޅާފައިވާއިރު، ރައީސް ޔާމީންއާ ވާދަކޮށް މިދިޔަ މަހުގެ 23 ވަނަ ދުވަހު ބޭއްވި ރިޔާސީ އިންތިހާބު ކާމިޔާބުކުރެއްވީ އިދިކޮޅު އިއްތިހާދުގެ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އެވެ. އެގޮތުން އިބޫ އަށް ވަނީ 134،705 ވޯޓު (58.4 ޕަސެންޓް) ލިބިވަޑައިގެންފައެވެ. ރައީސް ޔާމީނަށް ލިބިވަޑައިގެންފައިވަނީ 96،052 ވޯޓެވެ. އެއީ 41.6 ޕަސެންޓެވެ.\nއޮކްޓޯބަރ 14, 2018 15:18\nމޮޔަގަނޑާ ކަލޯމެންބޭނުންގޮތެއްނުހެދޭނެ މީކެނެރީގޭ ނަޝީދެއްނޫނޭ\nއޮކްޓޯބަރ 14, 2018 15:26\nތިވެސް ހައްޔަރުކުރަންވެފަހުރި ވޯޓު ވަގެއް\nކަލޭ އަމާހައްޔަރު ކޮށްބަލަ\nއޮކްޓޯބަރ 14, 2018 15:28\nތިމަރަ ކަލޭޖެޖޭނީ ސަލާން ޖަހަން\nއޮކްޓޯބަރ 14, 2018 15:29\nއޮކްޓޯބަރ 14, 2018 15:30\nކަޅޯ ހައްޔަރު ކުރަންވީ ޙައްޖު ޅާރި ކޭމަ\nއޮކްޓޯބަރ 14, 2018 15:52\nތިމަރަ ކައްކާފަ އަޅަންވީތަ. ޢޭރުން އެނގޭނެވާގޮތެއް\nއޮކްޓޯބަރ 14, 2018 15:54\nތިމަރަމުސްތަފާއޭ .ީގެ 10 ވަރަކައް އަހަރު ކުރި ން ހައްޖައް ގެންގޮސްދޭނަމޭ ކިޔާފަ ނެގި ލާރިކޮބާހޭ. ހައްޖަކައްވެސް ނުގެންދޭ ތިމަރަވަގު އެހެންމީހުންނައް ވަގައްގޮވަނީ\nކަލޭ ގެ ބައްޕަ\nއޮކްޓޯބަރ 14, 2018 15:55\nމި މުސްތަފާ މީ ހުއިފިލަނޑާ ނަގަން އުޅުނު ގަބުޅި ގޮލައެއް މީނާ ލަނޑައިންވެސް ކުރީ ވައްކަން\nއޮކްޓޯބަރ 14, 2018 17:12\nޢަދި ނުވިތާކަށް ޝަފަގު ދަމައި ގަންނަން ވެސް ވަރަށް މަސައްކަތްކުރި\nކެންދޫހުޅަނގުބަނޑިޔާގުރޫޕުލީޑަރު އާމިރާ ރާނީ\nއޮކްޓޯބަރ 14, 2018 15:57\nމާތްވެގެންވާ މައްކާގެ.ބިމައް ގެންގޮސްދޭން ދެއްކި ފައިސާ އައް ހިޔާނާތްތެރިވި ބޮޑު ވަގެއްތީ. ތިމަރަވަގު\nކެންދޫއެމްޑީޕީބަނޑިޔާގުރޫޕުލީޑަރު އާމިރާ ރާނީ\nއޮކްޓޯބަރ 14, 2018 15:59\nއޮކްޓޯބަރ 14, 2018 16:01\nމުސްތަފާ ބެއަ މޮޔަފުޅު ގޮވަނީތޯ މުސްތަފާ ބެއަ ކުޅަދާނަކަން ދައްކާލަބަލަ!\nއޮކްޓޯބަރ 14, 2018 16:11\nރަށްޔިތުން ނުކުމެ ހައްޔަރުކުރަންވީ ކަލޯނޫންތަ؟\nއޮކްޓޯބަރ 14, 2018 16:12\nތިމަރަ މި ނަން މި ކިޔަނީ ހަމަ ކިޔަން ވެގެން. ތިމަރަ ފުށީގެ ރައްޔިތުން ނަކީ ވަރަށް ވަރުގަދަ އަޒުމެއް ގައި ތިބޭ ބައެއްކަން މިއަދު ހާމަ ވެއްޖެ.\nއޮކްޓޯބަރ 14, 2018 16:15\nތީ އެންމެން ދަންނަ މަކަރުން ފުރިފައިވާ ބޮޑުސިންގާ މާސިންގާ ވަގެއް. ޔާމީނު އަތުންވެސް އެތައްބައިވަރު ފައިސާއާ ތަކެތި މިދައުރުގަ ހޯދާއިގެން އަނެއްކާ މައުމޫނު ބަނޑުދަށުންވެސް ލާރިކޮޅެއް ލިބޭއިރަށް ދުއްވައިގަތީވެސް މމި މާމުލިވަގު\nއޮކްޓޯބަރ 14, 2018 16:16\nރައްޔިތުން ނިކުމެ މުސްތަފާ ގަންހިންގަން ވެސް ރަގަޅު.\nއޮކްޓޯބަރ 14, 2018 16:22\nތިމަފުށީ ދެޙާޖީންނަށް ހުތުރު އަރުވާ ތިމަަަރަވަގުން ހިފާ ހައްޔަރު ކުރަންވީ!! މުސްޠފާމެން ކަހަލަ ވަގުންނަށް އިތުރުހާ ފުރުސަތުތައް ދެވުނީ، ދެން މިކަހަލަވަގުން ފަހަތަށް ޖައްސަންްވީީ!!!\nއޮކްޓޯބަރ 14, 2018 17:38\nތިމަރަ އާ ލޮއެ ދަގަނޑު އަދި އެކަތަ އާއި އަދިވެސް އެކަހަލަ މާބޮޑު އަގެއްނެތް އެއްޗެހިތަކެއް އެކުވެގެން މިއުފައްދަން އުޅޭ އެއްޗަކީ ބާޠިލް އެއްޗެއްކަން ސާފުވެއްޖެއެވެ. އެހެންނޫންނަމަ ދެފަހަރަށް ކީއްކުރަން ދިހަ ފަހަރުވެސް ވޯޓުލާންވީއެއްނުން؟؟؟\nހަމަ މިއީ ގޯސް މިކްސްޗަރ އެއް ކަން މި އެގެނީ.\nވީ އާރ ވިތު އަވަރ ގޯލްޑަން ރައީސް ޔާމީނު އެންޑް ދީނީ ޢިލްމުވެެރިޔާ ޝަހީމު. ނޮޓް ވިތު ލާދީނީ މިކްސްޗަރ.\nއޮކްޓޯބަރ 14, 2018 18:13\nމުސްތަފާ! ތިޔައީ ޑީމޮކުރިސީޓީތޯ؟ އެހެންވެއްޖިއްޔާ އަނެއްބަޔަކު ބުނަންވީ ރައްޔިތުން ނުކުމެ އިބޫ ހައްޔަރުކުރަން! ތިޔަހަލަ ވެލައިބޯ މިގައުމުގައި އުފެދިގެން ރާއްޖެ ހަލާކުގެތެރެއަށް މި ވެއްޓެނީ\nއޮކްޓޯބަރ 14, 2018 19:03\nރައިސްގެ ބަދަލުގަ ރައްޔިތުން ނުކުމެ ހައްޔަރު ކުރަންވި އިންތިހަަަަަަބުގަ ވައްކަން ކުރި ކަލެެެެެެެެެެެެެމެން ކަހަލަ ގޮތެއްނެތް ވަގުން.ކަލެމެންނަވުރެ މޮލު ބައެއް ނެތްކަމައްތަ ހިކުރަނިތި ކޮންމެކަމެއް ކުރަންވިމަ ރައްޔިތުންނެ ކިޔަައެއްނު އެބަ.\nއޮކްޓޯބަރ 14, 2018 19:56\nރާއްޖެތެރޭގެ ރައްޔިތުން އަތުން މަސްގަނެ ފައިސާނުދިން ދުވަހުކަލޭ ހައްޔަރު ކުރިތ؟ަ އަދިވެސް ރަނގަޅުވާނެ މީހުންނަށް ރުފިޔާކޮޅު ދީފަ އަނގައަރުވާ.ދެންލަލަލާ\nއޮކްޓޯބަރ 14, 2018 20:02\n17 ނޮވެމްބަރު 2013 އިންފެށިގެން ތިކަމެއްނު ތޔަކުރީ ފަސްއަހަރުވަންދެންވެސް! އަދިވެސް ފޫހިނުވޭތަ އެކައްޗެއްކިޔަން؟\nއޮކްޓޯބަރ 14, 2018 20:09\nމުސްތަފާ ހީނުކުރާތި މިގައުމުގެ ރަޢިއްޔަތުންންކީ މުސްތަފާއާއި އެމްޑީޕީގެ ސަޕޯޓަރުންކަމަށް މަވެސް ހިމެނޭގޮތުން ރައިސް ޔާމީނު ހައްޔަރު ކުރުމާއި ދެކޮޅު އެތަކެެއްހާސް ބަޔަކު އެބަތިބި ތިފަދަ ދެއުޅި އެެއްނުވާ މީހުންތަކެއް ޤާނޫ ހަދާ މަޖިލިހުގަ ތިބެގެން ރަޢިއްޔަތުން ގުބޯ ހައްދާ މިގައުމު ހަލާކު ކުރަން ނުއުޅެބަލަ\nއޮކްޓޯބަރ 14, 2018 20:12\nމީނަ މާ ތާހިރެއް ނޫން އެހެން މީހުންނާ ދިމާލަށް ހަޑި މުޑުދާރު ހަޔާތް ކުޑަ ގޮވާކަށް\nއޮކްޓޯބަރ 14, 2018 20:29\nއުޑެއް ބުޑެއް ނުދަންނަމީހުން ގައުމުގެ މައްސަލަތަކާއިމެދު އަނގަތެޅުމަކީ ކާފަރުންގެތެރޭގައި އޮންނަކަމެކެވެ.\nއޮކްޓޯބަރ 14, 2018 20:47\nރައްޔިތުން ނިކުމެ މުސްތޮފާމެނކަހަލަ ޝައިތާނީ ވަސްވާސް ދޭ މީހުން ހައްޔަރު ކުރަންޖެހޭ.\nއޮކްޓޯބަރ 15, 2018 08:26\nރައްޔިތުން ނިކުމެ އެއްމެފުރަތަމަ ކުރަންޖެހޭ ކަމަކީ ކަލޭ ގުރައިދުއަށް ގެންދިއުން ...


Turkey ge Hagia Sophia miskithakah hedhumun faadu kiyanee | Mihaaru\nތުރުކީގެ މަޝްހޫރު އަޔާ ސޫފިޔާ މިސްކިތަކަށް ހެދުމުން ފާޑުކިޔަނީ\n12 ޖުލައި 2020 - 08:20 8 comments\nއެ ގައުމަށް ޒިޔާރަތްކުރާ ޓޫރިސްޓުންގެ މެދުގައި ވެސް އެންމެ މަގުބޫލު ބިނާތަކުގެ ތެރޭގައި ހިމެނޭ ހަޔާ ސޯފިއާ މިސްކިތަކަށް އަލުން ބަދަލުކޮށް، ތުރުކީގެ ރައީސް ރަޖަބް ތައްޔިބް އުރުދުއާން ވަނީ އެތަން ބެލެހެއްޓުމުގެ މަސްއޫލިއްޔަތު ރިލިޖަސް އެފެއާޒް ޕްރެޒިޑެންސީއާ މަތިކޮށްފަ އެވެ. އެގޮތުން މި މަހުގެ 24 ވަނަ ދުވަހުން ފެށިގެން ހަޔާ ސޯފިއާގައި ނަމާދު ވެސް ކުރަން ފަށާނެ އެވެ.\nމި ނިންމުމާ ގުޅިގެން ގްރީސް ފަދަ ބައެއް ގައުމުތަކުން ވަނީ ތުރުކީގެ ނިންމުމަށް ފާޑު ކިޔައިފަ އެވެ. އެ ގައުމުން ބުނެފައިވާ ގޮތުގައި ތުރުކީގެ އެ ނިންމުމަކީ ދެ ގައުމުގެ ގުޅުމުގެ އިތުރުން އީޔޫ އާއި ތުރުކީއާ ދެމެދު އޮންނަ ގުޅުމަށް ވެސް ބުރޫއަރައިފާނެ ކަމެކެވެ.\nއެކަމަށް ރައްދު ދެއްވަމުން ރައީސް ވިދާޅުވީ ދޮޅު ހާހެއްހާ ކުރީގެ ތާރީހީ ބިނާ އަލުން މިސްކިތަކަށް ބަދަލުކުކުރުމަކީ އެ ގައުމަށް ލިބިގެންވާ އަމިއްލަ ހައްގެއް ކަމަށާއި އެ ނިންމުމަށް ފާޑުކިޔުމަކީ ތުރުކީގެ ދާހިލީ ކަންކަމާ ބެހުން ކަމަށެވެ.\nރައީސް ވިދާޅުވި ގޮތުގައި ހަޔާ ސޯފިއާ މުސްލިމުން އަޅުކަންކުރާ މިސްކިތަކަށް އަލުން ބަދަލުކުރި ނަމަވެސް އެތަނަށް ޒިޔާރަތްކޮށް، ތަން ބަލައިލުމުގެ ފުރުސަތު ކުރިއެކޭ ވެސް އެއްގޮތަށް އެހެން ދީންތަކުގެ މީހުންނަށް އޮންނާނެ އެވެ.\nޔުނެސްކޯގެ ވޯލްޑް ހެރިޓޭގް ކޮމިޓީން ހުކުރު ދުވަހު ބުނީ ތުރުކީގެ ނިންމުން އަލުން ރިވިއުކޮށް، މިސްކިތަށް ކުރިން ދީފައިވާ ދަރަޖައާ ދޭތެރޭ ގޮތެއް ނިންމާނެ ކަމަށެވެ.\nހަޔާ ސޯފިއާ އަކީ 1931 އާ ޖެހެންދެން މިސްކިތެއްގެ ގޮތުގައި ބޭނުން ކުރި ތަނެކެވެ. އެތަނަކީ މިއުޒިއުމެއް ކަމަށް ނިންމައި، މިއުޒިއަމެއްގެ ގޮތުގައި ހުޅުވީ 1935 ގަ އެވެ.\nއާބާދީގައި 82 މިލިއަން މީހުން ދިރިއުޅޭ ތުރުކީގެ މުސްލިމުމުންގެ ނިސްބަތް 99.8 ޕަސަންޓަށް އަރަ އެވެ.\nއިތުރު ލިޔުންތައް ދީން އިސްލާމް މުސްލިމުން ދާރުލްއާސާރު ތުރުކީ ޔުނެސްކޯ ރަޖަބު ތައްޔިބު އުރުދުގާން


ކޯވިޑަށްފަހު ކެޓްރީނާ ވެސް ޝޫޓިން ފަށައިފި – DhiDaily\nކޯވިޑަށްފަހު ކެޓްރީނާ ވެސް ޝޫޓިން ފަށައިފި\nކޮވިޑް-19 އާއި ގުޅިގެން ބޮލީވުޑް މުޅިންހެން ހުއްޓިފައި އޮތުމަށްފަހު އަނެއްކާވެސް މަސައްކަތްތައް ފެށިއިރު، ބަތަލާ ކެޓްރީނާ ކެއިފް އޭނާގެ ޝޫޓިންގެ ތެރެއިން ފޮޓޮއެއް ސޯޝަލް މީޑއާގައި އާންމު ކޮށްފި އެވެ.\nފޮޓޯގައި ފެންނަނީ ކަޅު ޓޮޕަކާއި ރީނދޫ ކުލައިގެ ސޯޓެއް ލައިގެން ކެޓްރީނާ އިން މަންޒަރެވެ. އަދި ފަހަތުގައި ކްރޫގެ ދެމެމްބަރުން ކޮވިޑުން ރައްކާތެރިވުމަށް ލާ ސޫޓުގައި ހުރިއިރު އެ ދެމީހުންވެސް ތިބީ މާސްކު އަޅައިގެންނެވެ.\nމިފޮޓޯ އާންމު ކުރިއިރު އެއާ ބެހޭ އެއްވެސް ތަފްސީލެއް ކެޓްރީނާ ހިއްސާކޮށްފަ އެއް ނުވެއެވެ.\nކެޓްރީނާ އަކީ އިންޑިއާގެ ގިނަ ބްރޭންޑުތަކެއްގެ އެމްބެސަޑާކަން ކުރާ ފަންނާނެކެވެ. މެގަޒިންތަކުގެ ބޭރުގަނޑުގައިވެސް އޭނާގެ ނުފޫޒު ގަދައެވެ. ކޮވިޑްގެ ފަހުން ކެޓްރީނާގެ އެއްވެސް ފިލްމެއްގެ ޝޫޓިން ފެށިކަމެއް މީޑިއާއަށް ތިލަވެފައެއް ނުވެ އެވެ.\nބޮލީވުޑް ފިލްމުތަކުގެ މަސައްކަތްތައް މުޅިންހެން ހުއްޓިފައި އޮތުމަށްފަހު އަނެއްކާވެސް ބައެއް ފިލްމުތަކުގެ މަސައްކަތް މިހާރު ވަނީ ފަށައިފަ އެވެ.\nމަސައްކަތްތައް މުޅިންހެން ނިމިފައި އޮތް ކެޓްރީނާގެ ”ސޫރްޔަވަންޝީ“ މިހާރު އޮތީ ޕޯސްޓް ޕްރޮޑަކްޝަން މަރުހަލާގަ އެވެ. އެހެންނަމަވެސް ފިލްމު ރިލީޒްކުރާނެ ސީދާ ތާރީހެއް މިހާތަނަށް އާންމު ކޮށްފައެއް ނުވެއެވެ. ރޯހިތު ޝެއްޓީ ޑައިރެކްޓުކުރާ އެ ފިލްމުގެ ލީޑްރޯލުން ފެންނާނީ އަކްޝޭ ކުމާރެވެ. އަދި ކެމިއޯ ރޯލުތަކުން ރަންވީރް ސިންގް އަދި އަޖޭ ދޭވްގަން ވެސް ފެންނާނެ އެވެ.\nމީގެ އިތުރުން އިޝާން ކައްޓަރު އަދި ސިދާންތް ޗަތުރުވެދީ އާއެކު ”ފޯން ބޫތު“ އިންވެސް ކެޓްރީނާ ފެންނާނެ ކަމަށް މީޑިއާ ރިޕޯޓުތައް ބުނެ އެވެ. މިއީ ގުރުމީތު ސިންގް ޑައިރެކްޓު ކުރާ ހޮރޯ ކޮމެޑީއެކެވެ.


Addu gai Covid-19 ah test kyrevey goiy mi mahuge niyalah hamajassanee | Mihaaru\nނައިބު ރައީސް ފައިސަލާއި ހެލްތު މިނިސްޓަރު އަމީން އާއި ބައެއް އެހެން ވަޒީރުން: ކޮވިޑް-19 އާ ގުޅިގެން އައްޑޫގެ މެމްބަރުންގެ ކަންބޮޑުވުންތައް ފައިސަލް އާއި އަމީނަށް ރޭ ހުށަހެޅުއްވި.\nއައްޑޫގައި ކޮވިޑް-19 އަށް ޓެސްޓްކުރެވޭ ގޮތް މި މަހުގެ ނިޔަލަށް ހަމަޖައްސަނީ\n12 މެއި 2020 - 13:52 45 comments\nއައްޑޫގައި ކޮވިޑް-19 އަށް ޓެސްޓު ކުރުމުގެ ކަންކަން މި މަހުގެ ނިޔަލަށް ހަމަޖެހޭނެ ކަމުގެ ޔަގީންކަން ސަރުކާރުން ދީފައިވާ ކަމަށް ރައްޔިތުންގެ މަޖިލީހުގެ އައްޑޫ މީދޫ ދާއިރާގެ މެމްބަރު ރޮޒައިނާ އާދަމް މިއަދު ވިދާޅުވެއްޖެ އެވެ.\nނައިބު ރައީސް ފައިސަލް ނަސީމާއި ހެލްތު މިނިސްޓަރު އަަބްދުﷲ އަމީންއާ ރޭ ބައްދަލުކުރެއްވުމަށް ފަހު، ރޮޒައިނާ ވިދާޅުވީ، ޑަބްލިއުއެޗްއޯގެ ލަފާގެ މަތިން އައްޑޫގައި މި މަހުގެ ނިޔަލަށް ކޮވިޑް-19 އަށް ޓެސްޓު ކުރެވޭނެ އިންތިޒާމު ހަމަޖެހޭނެ ކަމާއި ޕީޕީއީ ހުސްނުވެ ލިބޭނެކަމުގެ ޔަގީންކަން ވެސް އެ ދެބޭފުޅުން ދެއްވި ކަމަށެވެ.\nރައްޔިތުންގެ މަޖިލީހުގެ އައްޑޫގެ މެމްބަރުން ނައިބު ރައީސާއި ހެލްތު މިނިސްޓަރާ ބައްދަލުކުރެއްވިއިރު، އައްޑޫން ޓެސްޓު ނުކުރެވޭތީ، ނައިފަރު ދާއިރާގެ ޕީޕީއެމްގެ މެމްބަރު އަހުމަދު ޝިޔާމް މަޖިލީހަށް ކުއްލި މައްސަލައެއް ވެސް ހުށަހަޅުއްވައިފަ އެވެ.\nއެ މައްސަލައިގައި ވިދާޅުވެފައި ވަނީ އައްޑޫގައި މިހާތަނަށް ކޮވިޑަށް ޓެސްޓްކުރެވޭނެ އެއްވެސް ވަސީލަތެއް ގާއިމުކުރެވިފައި ނުވާ ކަމަށާއި 35،000 އަށް ވުރެ ބޮޑު އާބާދީއެއްގައި ކޮންމެ ސާމްޕަލެއް ނަގައިގެން ޓެސްޓު ކުރަން ފްލައިޓެއް ޗާޓަރުކުރުމަކީ ބޮޑު ހަރަދެއް ހިނގާ ކަމެއް ކަމަށެވެ.\nThee siyaasee beynumegga laafa oi ehcheh. Ekan hiyeh nuvey evves bayakah olheyne heneh. Ehen nama Addu ge ekani vaahaka Naifaru member laakah nujeheyne. Addu ga thibee sarukaarah nisbai vaa7MPs. Alhugandumen vaahaka dhakkan jehey faraaithaka vaahaka dhakkaa hallu hoadhaanan IA. https://t.co/oL0XcTXXZ2\n— 𝐌𝐏 𝐑𝐨𝐳𝐚𝐢𝐧𝐚 𝐀𝐝𝐚𝐦 🎈 (@Roxeyna) May 12, 2020\nއިދިކޮޅު މެމްބަރު ޝިޔާމްގެ ކުއްލި މައްސަލައިގައި ވިދާޅުވީ، އައްޑޫ އިކްއެޓޯރިއަލް ހޮސްޕިޓަލް (އޭއީއީއެޗް) ގައި މަސައްކަތް ކުރާ ޑޮކްޓަރުންނާއި ނަރުހުން ބޭނުންކުރުމަށް ސަލާމަތީ ވަސީލަތްތައް އެކަށީގެންވާ މިންވަރަށް ނެތް ކަމުގެ ޝަކުވާ އެ ފަރާތްތަކުން ކުރަމުންދާ ކަމަށާއި ކޮވިޑަށް ފަރުވާ ދިނުމުގައި ޑޮކްޓަރުންނާއި ނަރުހުން ރަނގަޅަށް ތަމްރީނު ކުރެވިފައި ނެތް ކަަމަށެވެ.\nMashvara kurevunu kankamuge thereygai:\n1. Addu in veeha ves avahakah test kuran feshun.\n2. PPE libeyne inthizaam thah.\n3. Quarantine facility ithuru kuruma ethanthanuge security ge kankan.\n4. Police khidhumai varugadha kurun.\nމިކަމާ ގުޅިގެން ރޮޒައިނާ ކުރެއްވި ޓްވީޓްތަކެއްގައި ވިދާޅުވީ ޝިޔާމްގެ އެ މައްސަލަ އަކީ ސިޔާސީ ބޭނުމެއްގައި މަޖިލީހަށް ފޮނުވި އެއްޗެއް ކަމަށާއި އައްޑޫގެ ކަންކަމާ ނައިފަރު މެމްބަރު ބެހިވަޑައިގަންނަވަން ނުޖެހޭނެ ކަމަށެވެ.\n5. Male’ ga thaashi vefathibi Addu rayyithunge kankan hallukurun.\n6. Eheege gothuga libey thakethi faseyhain Addu ah fonuveyne inthizaam hama jessun.\nVP adhi minister yaqeen kan dhevvi PPE husnuve libeynekan. Testing mi mahuge niyalah hama jeheyne kamah WHO in bunefai vaakamah.\nރޮޒައިނާ ވިދާޅުވި ގޮތުގައި ނައިބު ރައީސް ފައިސަލް އާއި ހެލްތު މިނިސްޓަރު އަމީންއާ ރޭ މަޝްވަރާ ކުރެއްވި ކަންކަމުގެ ތެރޭގައި ކޮވިޑް-19 އަށް ޓެސްޓު ކުރެވޭނެ އިންތިޒާމު ވީހާ ވެސް އަވަހަކަށް އައްޑޫގައި ހަމަޖެއްސުމާއި ޕާސަނަލް ޕްރޮޓެކްޝަން އިކްޕްމަންޓް (ޕީޕީއީ) ލިބޭނެ އިންތިޒާމާއި ކަރަންޓީނު ފެސިލިޓީތައް އިތުރުކުރުމާއި އެ ތަންތަނުގެ ސެކިއުރިޓީ ވަރުގަދަކުރުމުގެ އިތުރުން އައްޑޫގައި ފުލުހުންގެ ހިދުމަތް ވަރުގަދަކުރުން ހިމެނެ އެވެ.\nމީގެ އިތުރުން މާލޭގައި ތާށިވެފައި ތިބި އައްޑޫގެ މީހުންގެ ކަންކަން ހައްލު ކުރުމާއި އެހީގެ ގޮތުގައި ލިބޭ ތަކެތި ފަސޭހައިން ފޮނުވޭނެ އިންތިޒާމުތައް ހަމަޖެއްސުމަށް ވެސް މަޝްވަރާ ކުރެއްވި ކަމަށް ރޮޒައިނާ ވިދާޅުވި އެވެ.\nއިތުރު ލިޔުންތައް އައްޑޫ މެމްބަރު ރޮޒައިނާ އާދަމް (އައްޑޫ މީދޫ) އަބްދުﷲ އަމީން، ހެލްތު މިނިސްޓަރު ނައިބު ރައީސް ފައިސަލް ނަސީމް އައްޑޫ 100 އެނދުގެ ހޮސްޕިޓަލް އައްޑޫ އިކުއެޓޯރިއަލް ހޮސްޕިޓަލް (އޭއީއެޗް)\nއާ ހޮސްޕިޓަލް ހުޅުވައި ރީޖަނަލް ހޮސްޕިޓަލް އުވާލަނީ\nއައްޑޫ އާ ހޮސްޕިޓަލްގެ ތައްޔާރީތައް އަމީން ބައްލަވާލައިފި


Fithuru eidge fahun riyaasee menifesto hadhiyaakuraanan: raees\nފިތުރު އީދުގެ ފަހުން ރިޔާސީ މެނިފެސްޓޯ ހަދިޔާ ކުރާނަން: ރައީސް\n8 މަސް,6ދުވަސް, 18 ގަޑި, 59 ސިކުންތު ކުރިން 2340އައިމިނަތު ރަމްލާ\nރައީސުލްޖުމްހުރިއްޔާ އަބްދުﷲ ޔާމީން އަބްދުލްގައްޔޫމް\nރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމްގެ ރިޔާސީ މެނިފެސްޓޯ ފިތުރު އީދުގެ ފަހުން ދިވެހި ރައްޔިތުންނަށް ހަދިޔާ ކުރައްވާނެ ކަމަށް އެމަނިކުފާނު ވިދާޅުވެއްޖެއެވެ.\nޕީޕީއެމުން ރޭ ބޭއްވި ޖަލްސާގައި ވާހަކަފުޅު ދައްކަވަމުން ރައީސުލް ޖުމްހޫރިއްޔާ އަބުދުﷲ ޔާމީން އަބުދުލްޤައްޔޫމް ވިދާޅުވީ ތަރުތީބާ ނިޒާމް ތަކަކާ އުސޫލުތަކެއްގެ މައްޗަށް ބިނާކޮށް މި ސަރުކާރުން ކުރާ މަސައްކަތްތަކުގެ ތެރެއިން ރައްޔިތުންނަށް ބޭނުންވާ ކަންކަމުގައި ބަސް ކިޔާނީ ރައްޔިތުން ކަމަށެވެ. އަދި ޤައުމަށް ހެޔޮއެދިގެން މަސައްކަތް ކުރާނަމަ، އިޚްލާސްތެރިކަމާއެކުގައި މަސައްކަތް ކުރަން ޖެހޭނެ ކަމަށާ، ކުރިން މި ސަރުކާރާއެކުގައި އިޚްލާސްތެރިކަމާއެކުގައި މަސައްކަތް ކުރެއްވި ބޭފުޅުން ޕާޓީން ވަކިވެގެން ދިޔައީ ސަރުކާރުންކުރާ މަސައްކަތް ކަމު ނުގޮސްގެން ކަމަށް ޤަބޫލު ނުކުރައްވާ ކަމަށެވެ.\nރައީސްގެ ވާހަކަފުޅުގައި ވަނީ ޤައުމުގެ ކުރިމަގަށާ، ތަރައްޤީ އަށް ހެޔޮއެދި އުސޫލުތަކާ ނިޒާމުތަކެއްގެ މަތީގައި ތިބެން ބޭނުން ކަމަށް ވާނަމަ، އިޚްލާސްތެރިކަމާއެކުގައި އެމަނިކުފާނާ އެކުގައި ކުރިއަށް ދިއުމަށް ގޮވާލައްވާފައެވެ. އަދި ތެދުވެރިކަމާ އިޚްލާސްތެރިކަމާއެކު އިތުރު އިންތިޚާބަކަށް ދިއުމަށް އޮތް، އެމަނިކުފާނުގެ ރިޔާސީ މެނިފެސްޓޯ، ފިތުރު އީދުގެ ފަހުން ދިވެހި ރައްޔިތުންނަށް ހަދިޔާ ކުރައްވާނެ ކަމަށް ވިދާޅުވިއެވެ.\nރައީސް ވިދާޅުވީ ކޮންމެ ދައުލަތެއް އުފެދިގެން އަންނަނީ ރައްޔިތުންނާ، ދައުލަތާ ދޭތެރޭގައި ގުޅުންތަކެއް އޮވެގެން ކަމަށާ، ޤައުމެއްގެ ރައީސް އެއްގެ ހައިސިއްޔަތުން އެންމެ ފުރަތަމަ ރައްޔިތުންނަށްވާ އަމާނާތެއްގެ ގޮތުގައި އޮންނަނީ ސޯޝަލް ކޮންޓްރެކްޓެގެ ފުރަތަމަ ބިންގާ ކަމަށްވާ، ރައްޔިތުންނަށް ސުލްހަ ވެރިކަމާއެކީ ބޭނުންވާ ކަންތައްތައް ކުރުމުގައި އަމާންކަން ޤާއިމް ކޮށްދިނުން ކަމަށެވެ. އެހެންކަމުން ކޮންމެ ރައީސަކު ވެސް ވެރިކަމާ ހަވާލުވުމަށްފަހު އެންމެ ފުރަތަމަ ކަމެއްގެ ގޮތުގައި އެބިންގާ އަޅަންޖެހޭނެ ކަމަށް ރައީސް ވިދާޅުވިއެވެ. އަދި އެ އަސާސީ ބިންގާ ނެތިއްޖެނަމަ، އެކަން އަލުން އިއާދަ ކުރަންވާނީވެސް އެއިރެއްގަ ހުންނަ ވެރިއެއް ކަމަށް ރައީސް ވިދާޅުވިއެވެ.\nމީގެއިތުރުން ރައީސް ވިދާޅުވީ ރައްޔިތުން ޖަވާބުދާރީ ކުރުވޭނެ ހާލަތަކަށް ރައީސް ގެނުވެން ޖެހޭނެ ކަމަށާ، ރައްޔިތުން ބޭނުންވާ ކަންކަން ނުކުރާ ކަމަށް ވާނަމަ، އެއްވެސް ރައީސް އަކަށް ދެވަނަ ދައުރެއް ހައްޤު ނުވާ ކަމަށެވެ.\n2 ދުވަސް ކުރިން 2541 0


ކަރަންޓް ބިލް ދެއްކޭނެ ގޮތް ފަސޭހަކޮށްދީފި\nފެނަކައިން ބިލް-ޕޭ އެޕެއް ހަދައި އެޕް މެދުވެރިކޮށް ކަރަންޓް ބިލް ދެއްކޭނެ ގޮތް ފަސޭހަކޮށްދީފި އެވެ. ކަރަންޓް ބިލް ފިޔަވައި ގިނަ ބިލްތަކެއް އެޕް މެދުވެރިކޮށް ދެއްކޭނެ އިންތިޒާމް ވަނީ ހަމަޖެހިފައި އެވެ.\nކަރަންޓް ބިލްވެސް އެޕް މެދުވެރިކޮށް ދެއްކޭނެ ގޮތް ހަދައިދީފައިވާކަން އިއުލާނުކުރައްވަމުން ފެނަކައިން ބުނެފައިވަނީ ބިލްތަކަށް ފައިސާ ދެއްކުމުގެ އިތުރުން ހިދުމަތްތައް ބޭނުންކުރެވޭ މިންވަރު އަމިއްލައަށްވެސް މި އެޕުން ބަލާލެވޭނެ ކަމަށެވެ.\nފެނަކައިން ބުނެފައިވަނީ އެކުންފުނީގެ ކަސްޓަމަރުންނަށް ފަސޭހަކަމާއެކު ބިލުދެއްކޭނެ ގޮތް ހަމަޖެއްސުމަށް އެކުންފުނީގެ ކަސްޓަމަރުންގެ ތެރެއިން އެންޑްރޮއިޑް ބޭނުންކުރާ ފަރާތްތަކަށް ފެނަކަ ބިލް ޕޭ-އެޕް ޑައުންލޯޑްކުރެއްވުމަށް އެދިފައި އެވެ.\nފެނަކަ ބިލް-ޕޭ އެޕް މެދުވެރިކޮށް ކަސްޓަމަރުންގެ ބިލްތަކަށް ފަސޭހަކަމާއެކު ފައިސާދެއްކުމުގެ އިންތިޒަާމް މިހާރު ހަމަޖެހިއްޖެ. #ޓީމްފެނަކަ (1/2)އެންޑްރޮއިޑް ކަސްޓަމަރުން ފެނަކަ ބިލް ޕޭ-އެޕް ޑައުންލޯޑްކުރެއްވުމަށް: https://t.co/9aVQWROGeN— Fenaka Corporation Ltd (@TeamFenaka) June 11, 2020\nކަރަންޓް ބިލް އެޕްމެދުވެރިކޮށް ދެއްކޭނެ އިންތިޒާމު ހަމަޖެހިގެން ދިޔުމަކީ އަތޮޅުތެރޭގެ ރައްޔިތުންނަށް ލިބިގެން ދިޔަ ވަރަށް ބޮޑު ހިތްހަމަޖެހުމެކެވެ.\nއަރުޝީފަށް ނެގީ 11/06/2020 16:18\nއެންމެފަހުން އަޕްޑޭޓްކުރީ 11/06/2020 16:18


(16 ފެބްްރުއަރީ 2017 އާ ގުޅޭ)\n"އާން! މަންމަ ބުނީ ސަމިއްޔަތައޭ އެހެން ބުނީ... ހިޝްމާ ވަރަށް ފޮނިކަނޑާފައޭ ބުނި ފުރައިގެން އެ ދިޔައީ... އަޅެ ނުބައި ނުލަފާވެގެން ގޮސް އެމީހުން ނުކުރާނީކީއް" ރުޅިގަނޑު ކޮންޓްރޯލު ކުރުން ލިޒީއަށް ފަސޭހައެއްނުވިއެވެ.\n"ޝަމްއާނަށް ބޭސްކުރަންކަމަށް ވެދާނެއެއްނު އިންޑިއާއަށް އެ ދަނީ" އައިރާ ވިސްނަން އިނދެފައި ބުނެލިއެވެ.\n"ކުރީން ވެސް ހިޝްމާ އޮތީ ޝަމްރާގެ ސުކޫލުގެ ޗުއްޓީއާ ދިމާކޮށް އިންޑިއާއަށް ދާން ރާވާފައި، އެކަމަކު އަތުގައި އެވަރަށް ފައިސާ ނެތްވާހަކަ އޮތީ ސަމިއްޔަތަ ގާތުގައި ދައްކާފައި، އެހެން އެކަން އޮއްވައި ޝަމްއާނުގެ ކޮނޑުހުޅަށް އަނިޔާވީ، އެކަން ބަހަނާއަކަށް ހަދާފައި އައިރާގެ އަތުން ފައިސާ އަތުލީ... އޭރުން ދެން މިހާރު ނޯންނާނެއެއްނު މީހުންގެ ކުރިމަތީގައި އެމީހުން ގޯސްވާނެ ގޮތެއް... ޝަމްއާނުގެ އެކްސިޑެންޓާ ގުޅުވައިގެން ބުނީމާ އައިރާގެ އަތުން ވެސް ފައިސާ ހޯދަން ފަސޭހަވާނެއެއްނު... އެހެންނޫނަސް ސަމިއްޔަތަ ދޮގެއް ނުހަދާނެ... އޭނާ ވެސް ހުރީ އޭނާއަށްވުރެ ކުރީން ހިޝްމާ ރާއްޖޭން ބޭރަށް ދާތީ އެކަމާ ދަތްބާރުވެފައި" ސިޓިންރޫމުގައި ދެކޮޅަށް ހިނގާލަހިނގާލާ ހުރި ލިޒީ ބުންޏެވެ.\n"ދެން ކުރެވޭނޭކަމެއްނެތް... މިހާރު އަހަރެންގެ އަތުގައި އޮތީ އެންމެ އެއްހާސް ރުފިޔާ... އަހަރެންގެ ވެސް މޮޔަކަމުން ވީ ގޮތެއް މީ... ދެނެއް މިގެއަކު ފޮރުވާކަށް ރުފިޔާއެއް ނުބަހައްޓާނަން... ލިޒީ، ދެން ހަމަޖެހިބަލަ... އާދެބަލަ އިށީންނަން... ހަފްތާއަކަށް ވިޔަސް އެމީހުން ނެތިއްޔާ އަހަންނަށް ހަމަނޭވާލައިގެން އުޅެވޭނެއެއްނު... އެވެސް ކިހާ ބޮޑު ނަސީބެއް" އައިރާގެ ބުނުމަށް ލިޒީ އައިސް ސޯފާގައި އިށީނެވެ.\n"އައިރާ... އަހަރެން ވާހަކައެއް ބުނިއްޔާ ޤަބޫލުކުރާނަންތަ؟" ސޯފާއަށް ހަށިގަނޑު ދޫކޮށްލައިގެން ކުރިމަތީ ހުރި ލަކުޑި ކުޑަ މޭޒަށް ދެފައި ނަގައިގެން އިނދެ ލިޒީ ބުންޏެވެ.\n"ލިޒީ ބުނާ އެއްވެސް ވާހަކައަކާ އަހަރެން ދެކޮޅު ހަދަންތަ؟ އަބަދުވެސް މިބަލަނީ ލިޒީ ބުނާ ފަދަ މީހަކަށް ވެވޭތޯ... އައި ނޯ އަހަރެން ފިނޑިކަން... ކަންކަމާ މާ އަވަހަށްކަން ޖެހިލުންވަނީ... ބަޓް ސްޓިލް... އައި އޭމް ޓްރައިން" ލިޒީއާ ދިމާއަށް އެނބުރިލާފައި އޭނާގެ ވައަތުގެ މުލައްދަނޑީގައި ދެއަތްބާއްވާލަމުން އައިރާ ބުންޏެވެ.\n"އައިރާ... އެމީހެއްގެ އުފާވެރިކަން ހޯދާނީ އެމީހަކު... އެ އުފާތަކަށް ހުރަސް އަޅަން އެތައްބަޔަކު މަސައްކަތްކުރާނެ... ދުނިޔެއަކީ ހުރިހާ އެންމެންނަށް އުޅޭކަށް އެހާ ފަސޭހަ ތަނެއްނޫން... އެކަން އައިރާއަށް އެންމެ ބޮޑަށް އިހުސާސްކުރެވޭނީ... އަހަރެންގެ ބެސްޓީގެ ވިސްނުން ވަރަށް ރަނގަޅުވާނެ... ސޯ އެ ވިސްނުމުގެ ބޭނުންހިފާ... އައިރާ ބޭނުންވާ އުފާވެރިކަން ހާސިލުކުރެވެން އޮތްގޮތަކުން އެ އުފާވެރިކަން ހޯދަން މަސައްކަތްކުރޭ... އައިރާގެ އުފާވެރިކަމާއި މުސްތަޤުބަލް ގުޅިފައިވަނީ ނިޔާނާ ކަމަށްވާނަމަ އޭނާއާއި އައިރާގެ ދެމެދަށް އެއްވެސް މީހަކަށް އާދެވިގެންނުވާނެ... ތި ދެމެދަށް ވަންނަން އުޅެފިނަމަ އެކަން އެހެން ނުވާނެކަން އެމީހަކަށް އައިރާވާނެ ރަނގަޅަށް ބުނެދޭން... އަމިއްލަ ހައްޤު ހޯދުމަށް ޓަކައި އެންމެ ފުރަތަމަ އިސްނަގަން ޖެހޭނީ ތިމާ އަމިއްލައަށް..." ލިޒީ ބުނަން ބޭނުންވަނީ ކީކޭކަން އައިރާއަށް ވިސްނުނެވެ.\n"ނިޔާނު އަހަންނާ ކައިވެނި ކުރާން ހުރިހާ ހިނދަކު އަހަރެން އޭނާއާ ވަތްކެއްނުވާނަން... އެއްވެސް ފިރިހެނެއްގެ ކުރިމަތީ އަހަރެން ބަލިކަށި އަންހެނަކަށް ނުވާނަން... އެއީ ނިޔާނު ކަމުގައި ވިޔަސް... އެ ލޯބި އިރާދަކުރެއްވިއްޔާ އަހަރެން ކާމިޔާބުކުރާނަން... އަންހެނަކަށްވެ ހުރެ އަހަރެން ނިޔާނަށް ފުރުޞަތެއް ނުދޭނަން އޭނާގެ ފައިބުޑަށް ވެއްޓި އާދޭސްކުރަން ޖެހޭވަރު ކަމަކަށް... އެންމެ ރަނގަޅެއްނު..." އައިރާގެ ބަސްތައް އިވިފައި ލިޒީ ބޯޖަހާލިއެވެ. ދެ އެކުވެރިންގެ މޫނުމަތިން ހިނިތުންވުން ފާޅުވެގެން ދިޔައެވެ.\nއައިރާގެ އެންމެ ބޮޑު ހިތްވަރަކަށް ވީ ލިޒީއެވެ. ކަނޑައެޅި އަޒުމުގައި ކަސިޔާރުނުވެ ސީދާމަގުން ދިއުމަށް ދަނޑިމާރުއެޅުމުގައި އައިރާގެ ފަހަތުގައި ލިޒީ ހުއްޓެވެ. ތާއިބުއާއި ހިޝްމާމެން ގޭގައި ނޫޅޭކަން އެނގޭތީވެ ގޭތެރެއިން ބައްދަލުކުރުމަށް ނިޔާނު އެދުނު ނަމަވެސް އެ ފުރުޞަތު އައިރާ ނުދިނެވެ. އަމިއްލަ ހިތަށް އިތުބާރު ނުކުރެވޭތީއެވެ. ފަޅި ސިކުންތެއްގެ ތެރޭގައި އޭނާގެ ހިތުގައިވާ ޖަޒުބާތުތައް އޭގެ ޒާތުން ވީއްލި އަމިއްލަ ޟަމީރަށް އޮޅުވާލާ ކަތިފިޔަވަޅެއް އެޅުމަށް ގޮވާލާފާނޭކަމުގެ ބިރު އޮތީމައެވެ. ނިޔާނުދެކެ ވާ ލޯބި އައިރާ ކަނުމީހަކަށް ހަދާފާނޭތީއެވެ. އައިރާގެ އެ ނިންމުމަށް ނިޔާނު އިހްތިރާމު ކުރީ ހަރުދަނާކަމާއެކުއެވެ.\nހަފްތާއަކަށްފަހު ތާއިބުގެ ޢާއިލާ އެނބުރި ރަށަށް އައެވެ. އެހެންނަމަވެސް އެމީހުން އައީ ކޮންތާކުންތޯ ވެސް އައިރާ ނާހައެވެ. އަހަން ބޭނުން ވެސް ނުވީއެވެ. ފުރައިގެން ދިޔައިރު ޝަމްއާނު އަޅާފައި ހުރި ޕްލާސްޓަރަށްވުރެ އެނބުރި އައިއިރު އަޅާފައި ހުރި ޕްލާސްޓަރު ކުޑައެވެ. ދޭތެރެއަކުން އޭނާގެ އަތް ހަރަކާތްކުރާތަން ފެނެއެވެ. އެ ހުރިހާ ކަމަކަށްވުރެ ވެސް ބޮޑަށް އައިރާ ކަންބޮޑުވެ ހާސްވެފައި ހުރީ ނިޔާނު ފުރަންޖެހޭ ދުވަސް ގާތްވަމުން އަންނާތީއެވެ. ނިޔާނާއި ބައްދަލުވާ ކޮންމެ ފަހަރަކު ވެސް އައިރާއަށް ތަކުރާރުކޮށް ކުރެވޭ ސުވާލަކީ ނިޔާނު އެނބުރި ދެން އަންނާނީ ކޮންދުވަހަކުންތޯއެވެ. އެ ސުވާލަށް ސީދާ ޖަވާބެއްދޭން ނިޔާނަށް ފަސޭހައެއްނުވިއެވެ. އޭނާ ބުނަމުންދިޔައީ މާލެ ގޮސް އޭނާ އެނބުރި އަންނާނީ އައިރާ ގެންދިއުމަށް ހުރިހާ ކަމެއް ހަމަޖައްސާފައިކަމެވެ. ވަގުތު ބޭނުންވަނީ އެކަންކަން ކުރުމަށް ކަމެވެ. ހިތް ނުތަނަވަސްވެފައިވާ ލޯބިވެރިޔާއަށް ވިސްނައިދިނުން ނިޔާނަށް ވެސް ފަސޭހައެއްނުވިއެވެ. އެހެންނަމަވެސް އޭނާގެ ފުރިހަމަ އިތުބާރު އައިރާއަށް ދެވޭތޯ ބެލިއެވެ. އޮފީހުގައި އައިރާ އިންނަ ވަގުތުތަކުގައި ވެސް މިހާރު އޭނާއަށް ގިނައިން އިނދެވެނީ ނިޔާނުގެ ޚިޔާލަކަށް ގެއްލިފައެވެ. ލޯކުރިމަތީ ހީނުކުރާހާ އަވަހަށް ދުވަސްތައް ހަފްތާތަކަށް ބަދަލުވެގެންދާތީ އެކަމާ ފިކުރުބޮޑުވެފައި ވެއެވެ. އައިރާއާ މެދު ކުޑަކޮށް ވެސް މި ދުނިޔެ ހަމްދަރުދީނުވާ ކަހަލައެވެ.\nފުންނޭވާއެއް ބޭރުކޮށްލުމާއެކު މޭޒުމަތީ ހުރި އޮރެންޖު ޖޫސްތަށިން އެދި ފޮދެއް ރުބީނާ ބޯލިއެވެ. ކޮންމެވެސް ފިކުރެއް އޭނާއަށް އުނދަގޫ ކުރާ ކަހަލައެވެ. ސީހައުސްގެ މޭޒެއްގެ ދޮށުގައި ރުބީނާ އިނީ އޭނާގެ އެންމެ ގާތް ދެ ރަޙުމަތްތެރިން ކަމަށްވާ ސަލްމާއާއި ހިދާއާއެކުއެވެ. މެންދުރުގެ ވަގުތަށް ވެފައި އޮފީސްތަކުން ބްރޭކްއަށް ނުކުމެ އުޅޭ ޒުވާނުންނާއިގެން އެތަނުގެ މޭޒުތައް ފުރިފައިވެއެވެ. ތަނުގެ އަޑުފަށްގަނޑު ގަދަވެފައި ވެއެވެ. ކޮންމެ ބަޔަކު އެބައެއްގެ ވާހަކަތަކުގައި މަސްއޫލުވެފައި ތިއްބެވެ. ޖެހިގެން ތިބި ބަޔަކަށް އެއްވެސް ސަމާލުކަމެއް ދޭހެނެއް ހިޔެއްނުވެއެވެ.\n"އޭތް! އޭތް! ރޫބީ... ބަލާބަލަ..." ސަލްމާ އިނދެފައި ނިކަން އަވަސްއަވަހަށް ސިއްރުން ބުނެލިއެވެ. އަދި ލޮލުން އިޝާރާތްކޮށްލީ ޓައީ އަޅައިގެން ސޫޓުގައި ތިބި ހަތަރުމީހުން ވަދެގެން އަންނަ ދިމާއަށެވެ.\n"މިއަދުވެސް އައީ ދޯ... މީ އެމީހުންގެ ޚާއްޞަ ތަނަކީއޭ..." ލާނެތް ހިންޏެއް އައިސްފައި އިނދެ ހިދާ ބުންޏެވެ.\n"އަސްލު ވެސް ހާދަ ސްމާޓޭ ދޯ... ޤަބޫލު ވެސް ނުކުރެވޭ އެ އުމުރުގައި އަނތްބަކު ނެތޭ ބުނީމާ..." ސަލްމާދެއްކި މީހުންތަކުގެ ތެރެއިން ވަކި ޚާއްޞަ ފަރާތަކަށް ނަޒަރު ހުއްޓާލައިގެން އިނދެ ރުބީނާ ބުންޏެވެ.\n"ރޫބީގެ ވެސް ފިރިއަކު ނެތެއްނު މިހާރު... އެހެންވެއޭ މިބުނަނީ އެކަން ކުރާން އުޅޭށޭ... ހުރިހާ ގޮތަކުން އެހާ ފުރިހަމަ މީހެއް މި މާލެއަކުން ހޯދާކަށް ފަސޭހައެއްނުވާނެ... ދަރިންތިއްބަސް އަދިވެސް ރޫބީމެން ނުލާހިކު ޗާލު... ޤައިސްމެން ކަހަލަ ރީތި ފިރިހެނަކާއެކު ހުންނައިރު އެހާމެ ގުޅޭނެ... އަޅެ އަހަރެން ބުނަންތަ ވަޖީހު ގާތުގައި އަހަރުމެން އެންމެން ދެން ބައްދަލުވާ ރެއަކުން ޤައިސް ގެންނަން... އޭރުން ރޫބީއާ ބައްދަލުވާނެއެއްނު... ތިހެން ދެން ހުސްކޮށް ހުންނާނެކަމެއްނެތޭ... ހަމަގައިމު ވެސް މިހާރު ތި ވާހަކަދައްކާ އާދިލްއަށްވުރެ އެތައްހާސް ގޮތަކުން ރަނގަޅުވާނެ ޤައިސް..." އެހެން ފަހަރުތަކަކޭ އެއްފަދައިން މިފަހަރު ވެސް ރުބީނާގެ ވިސްނުމާ ކުޅެން ސަލްމާ މަސައްކަތްކުރިއެވެ.\n"އާދިލަށްވުރެ ޤައިސް މާބޮޑަށް ވެސް ރީތި... އަނެއްކާ އޭނާއަށްވުރެ މުއްސަނދި... އަހަންނަށް އަހަރެން ބޭނުންވާ ފަދަ ދިރިއުޅުމެއް ޤައިސްއާއެކު ލިބިދާނެ..." ސަލްމާގެ ވާހަކަތައް އަޑުއަހަން އިން އިރު ރުބީނާގެ އަމިއްލަ ސިކުނޑީގައި ޚިޔާލުތައް ދައުރުވަމުންދިޔައެވެ. އަދިވެސް އޭނާއަށް ބެލެނީ ދުރުގައި ހުރި މޭޒެއްގެ ދޮށުގައި އިން ޤައިސްއަށެވެ.\n"ކޮންކަމަކާ ތި ވިސްނަނީ؟ މިހާރު ކުދީންގެ ޚީޔާލެއް ވެސް ބޭނުމެއްނުވާނެ... އުނދަގޫ ކުރާވަރުގެ ކުޑަކުއްޖަކު ވެސް ރޫބީގެ ނެތެއްނު... އަރާމު ދިރިއުޅުމެއްގައި އުޅެލަން މިއަށްވުރެ ރަނގަޅު ފުރުޞަތެއްކޮބާ؟ ކީއްވެތަ ރޫބީ ތިއުޅެނީ އޭނާއާ ބައްދަލުނުކުރާން" ހިދާ އިނދެފައި ރުބީނާގެ އަތުގައި ހިފާ ކުޑަކޮށް ތަޅުވާލިއެވެ.\n"އަމީރުއަކީ އަހަންނަށް ހެދުނު ގޯހެއް... ތެދަށް ބުނަންޏާ އަހަރެން މިހާރު ނުވޭ އަމީރުގެ ހިޔާވެހިކަމުގައި އެއްގޮތަކަށް ވެސް ހުންނާކަށް، އެކަމަކު ޖެހިލުންވަނީ ޤައިސްއަކީ ކިޔަވައިގެން ހުރި އެންމެން ދަންނަ މީހަކަށްވެފައި... އޭނާ އަހަރެން ލަދުގަންނަވާލާފާނެތީ..." ރުބީނާ އެންމެ ބިރުގަންނަ ކަންތަކުގެ ވާހަކަ ބުނެލިއެވެ.\n"އެކަހަލަ މީހެއްނޫނޭ ޤައިސްއަކީ... އަހަންނާއި ވަޖީހުއާ އެއްކޮށް ދެތިން ފަހަރެއްގެ މަތިން ދިމާވެއްޖެ... އޭނާއަކީ މަޑުމައިތިރި މީހެއް... ހިތްހެޔޮ މީހެއް... ވިޔަފާރީގައި ހުރިހާ ވަގުތެއް ހުސްކޮށްލައިގެން އުޅެނީ އަންހެނެއްގެ ކަންތައް ނުކުރާންވެގެން... އެކަމަކު ރޫބީއަށް އެކަން ވެދާނެ... ހަމަ ތެދެއް މިބުނީ..." ރުބީނާއަށް ސަލްމާ ޔަޤީންކަން ދިނެވެ.\n"ދެން ތިވާހަކަ އިހަށް ހުއްޓާލާ... އެނގޭތަ! ނިޔާނު އެބައާދޭ މި ހަފްތާ ތެރޭ... ދަރިން ބޮޑެތިވިޔަސް އެމީހުންގެ ގާތުގައި ބުނެލާފައި ނޫނީ އެހާ ބޮޑެތި ނިންމުން ނިންމާކަށް އަހަރެން ބޭނުމެއްނޫން... ނިޔާނު އެދިގެން އަހަރެން ޝަބްނަމްވާދީގައި ބަހައްޓާފައި އެ ހުންނަނީ... އަމީރު ބޭނުމެއްނުވޭ އެއްގޮތަކަށް ވެސް އަހަރެން އެގޭގައި ހުންނާކަށް... އާދިލް އަންނާތީ ވެސް އޭނާ އެކަމާ އެބަ ބެހޭ... އަހަރެން މީ މިހާރު މިނިވަނެއްނޫންތަ؟ އެ އަމީރު އަންގާފައި އޮތީ އެގެއަށް ފިރިހެނުން ވައްދައިގެން ނުވާނޭކަމަށް... ފިރިހެނުންނާ ބައްދަލުކުރާންވާނީ އެގެއިން ބޭރުގައި ކަމަށް..." ރުބީނާ މޫނު ހަދާލިއެވެ.\n"އަމީރު ފަހުން އިން މީހާ ކޮބާތަ؟ މިހާރު މާލެ އަތުވެއްޖެތަ؟" ހިދާ އަހާލިއެވެ.\n"އާން! އަތުވެއްޖެ... ސިޑިން ފައިބަނިކޮށް ދިމާވިޔަސް ހުންނާނީ ލޯއަޅާފައި... ހީވާ ކަހަލަ އަމީރު މީނާގެ އަތުން ޖަހައިގަންނަންށޭ އަހަރެން އުޅެނީ... އަހަރެން ފޫހިވެ އުޅެން ބޭނުންނުވީމަ ދޯ އޭނާއަށް އަމީރު ފުރަތަމަ ލިބުނީ ވެސް... އެކަމަކު ވެސް މަވަރުގެ މީހެއްނެތްހެން ހުންނާނެ ފުއްޕާފައި.." ރުބީނާ ހީވީ ހިތުގައި އޮތް އުދާސްގަނޑެއް ބޭރުކޮށްލި ހެނެވެ.\n"ނިޔާނު އައީމާ އެ ވާހަކަ ދައްކާނަން ދޯ..." ސަލްމާ އަހާލިއެވެ. ރުބިނާއާއި ޤައިސް ގުޅުމަކީ ސަލްމާގެ ހުވަފެނެއް ކަހަލައެވެ. ތަކުރާރުކޮށް އެ ވާހަކަ ސަލްމާ ދެއްކުމުގެ ބޭނުމަކީ އެއީ ކަމަށްވުން އެކަށީގެންވެއެވެ. ނޫނީ އެކުވެރިޔާ މުއްސަންޖަކާ ގުޅުމުން އެކަމުން ވަނޭ ފައިދާތަކާ މެދު ވިސްނާފައި ރާވާރޭވުމަކަށް ވެސް ވެދާނެއެވެ.\n"ހޫމް! ދެން އައީމަތާ ތިކަމާ އުޅެވޭނީ... އަމީރުދެކެ ކިތަންމެ ފޫހިވިޔަސް އަހަރެންގެ ދަރިން އަހަރެން ބޭނުން... އެކުދިން އަހަންނާ ވަކިވެދާނޭ ފަދަ ފިޔަވަޅެއް ނަގާކަށް އަހަރެން ބޭނުމެއްނޫން... ނިޔާނު ސުކޫލު ނިމޭންދެން ވަރިނުވެ ކެތްކޮށްލައިގެން އުޅުނީ ވެސް އެހެންވެ... އަމީރު ގާތުގައި އެކުދިން ބައިތިއްބަން ޖެހިދާނޭތީވެ... މިހާރު ބުނަންޏާ ހާސްވާކަށް ނުޖެހޭ... ދެ ދަރީން ވެސް ތިބީ އަހަންނާއެކު" ފަޚުރުވެރިވާ ފަދަ ގޮތަކަށް ރުބީނާ ހިނިތުންވެލިއެވެ.\nނިޔާނުގެ މޫނުމަތީގައިވި ހިނިތުންވުން ފަނޑުވެގެން ދިޔައީ ލިޒީ އައިސް ދިން ޚަބަރުންނެވެ. ޖެހިގެން ހުރި ޖޯލީގައި އޮތް ޖުވައިންއަށް ބަލާލާފައި ޖޯލިން ނިޔާނު ތެދުވިއެވެ.\n"ޔަޤީންތަ؟" ނިޔާނު އަހާލިއެވެ.\n"އައިރާ އަމިއްލައަށް ބުނީ... މެސެޖު ވެސް މިއޮތީ..." ލިޒީ އޭނާގެ ފޯނު ނިޔާނަށް ދިއްކޮށްލިއެވެ. އެއާއެކު ލިޒީގެ ފޯނުގައިވާ އައިރާގެ މެސެޖު ނިޔާނު ކިޔާލިއެވެ.\n"އެމީހުންނަށް އައިރާއާ މެދު އެގޮތަށް ކަންތައް ކުރުމުގެ އެއްވެސް ހައްޤެއް ނޯންނާނެ" ނުރުހިފައި ނިޔާނު ބުންޏެވެ.\n"ދެން ކިހިނެއް ހަދާނީ؟ ދެ ދުވަސްފަހުން ނިޔާނު ފުރާނެއެއްނު" ލިޒީ ވެސް ހުރީ ކަންބޮޑުވެފައެވެ.\n"އަހަންނަށް ހީވަނީ ހިޝްމާ އެ އުޅެނީ ނިޔާނާއި އައިރާ ގުޅުނަ ނުދޭންވެގެންހެން... އެހެންވެ ގަސްދުގައި ކުރާ ކަމެއްހެން ހީވަނީ... އައިރާ އެ އޮތީނު ބުނެފައި އޭނާއަކަށް ވެސް ނޭނގެއޭ... ބޭބެ ހަމަ މިއަދުއޭ ބުނީ އައިރާގެ ކައިވެނީގެ ވާހަކަ... އެންމެފަހުން ހަވީރު ސައިބޯން ގެއަށް ވެސް ގެނައީ... އައިރާ ގާތުގައި އޭނާއާ ވާހަކަދައްކަން މަޑުކުރާށޭ ވެސް ބުނީ..." ލިޒީ ބުނެލިއެވެ.\n"އެބުނާ އިދުރީސްއަކީ ކާކުކަން ލިޒީއަށް އެނގޭތަ؟" ނިޔާނު އަހާލިއެވެ.\n"އިދުރީސްގެ ފިހާރައެއް އެކޮޅުމަގުގައި ދެބުރިއަށް ހުންނަ ފިހާރައަކީ... އިދުރީސްގެ ދަރިއާ ކައިވެނިކުރާން ހަމަޖެއްސީ... އަހަންނަށް ވެސް ނޭނގެ އެގޭ ކޮންކުއްޖަކާކަމެއް... އައިރާއާ ދިމާވީމަ އެނގޭނީ ކިހިނެއްކަން މިވަނީ" ލިޒީ ބުންޏެވެ. އެހިނދު ނިޔާނު އޭނާގެ އަތުކުރީ އޮތް ގަޑިއަށް ބަލާލިއެވެ. ޖޯލީގައި އޭނާއާއި ޖުވައިން ވާހަކައިގައި ތިއްބަސް އޭނާ އިންތިޒާރު ކުރަމުން ދިޔައީ އައިރާ އަންނާނޭ އިރަކަށެވެ. އެހެން ދުވަސްދުވަހަށްވުރެ އައިރާ ލަސްވީ ސަބަބު އެނގުނު ހިނދު ނިޔާނުގެ ހިތަށް ވަރަށް ބޮޑަށް އުނދަގޫވެފައިވެއެވެ. އައިރާ އަންނާނޭ އިރަކަށް ކެތްތެރިކަން ކުޑަވެގެން ހިނގައްޖެއެވެ. ފުރަން ދެ ދުވަހަށްވެފައި ވަނިކޮށް ލިބުނު ޚަބަރުން ނިޔާނުގެ ހިތްމުޅިން މިލައިފިއެވެ.